தொலைநோக்கு:


(நேற்றைய தொடர்)
o யுத்தத்தினால் கடுமையாகப் பாதிக்கப்பட்டு கல்வி நடவடிக்கைகள் சீர்குலைந்துள்ள வடக்கு, கிழக்கு மற்றும் அண்மித்த மாகாணங்களின் கல்வியினை மேம்படுத்துவதற்காக துரித பாடசாலை அபிவிருத்தி திட்டமொன்றைச் செயல்படுத்துவேன்.
o சர்வதேச பாடசாலைகளை ஒழுங்காகப் பதிவு செய்தல், நிர்வகித்தல் மற்றும் முறைகேடுகளைத் தவிர்ப்பதன் மூலம் அப்பாடசாலைகளைத் தெரிவு செய்கின்ற பிள்ளைகளின் நலனை உறுதி செய்வதற்கு கல்வி அமைச்சின் கீழ் தனியாதொரு திணைக்களத்தை ஆரம்பிப்பேன்.
o பிரிவேனாக் கல்வியை வளர்க்கும் பொருட்டு அதிகளவில் அரச அனுசரணையைப் பெற்றுக் கொடுப்பேன்.
o புதிய கல்விக் கொள்கைக்கு ஏற்றவாறு உயர்தொழில் சார் தன்மை, நுண்கலைத் திறன்களை வளர்த்தல் மற்றும் ஆசிரிய கெளரவத்தினை மேம்படுத்துவதற்கான விசேட தொழில்சார் அபிவிருத்தி நிகழ்ச்சித் திட்டத்தினை அமுலாக்குவேன்.
o பாடசாலை அதிபர்கள் மற்றும் ஏனைய கல்விச் சேவையில் ஈடுபட்டுள்ள தொழில் துறையினரது நிலைமைகளை மேம்படுத்துவதற்கு நடவடிக்கை எடுப்பேன். அனைத்துப் பாடசாலை அதிபர்களுக்கும் பட்டப் பின் படிப்பை மேற்கொள்வதற்கான வசதிகளை ஏற்படுத்திக் கொடுப்பேன்.
o கல்வி அமைச்சின், மாகாண சபை கல்வி நிர்வாகக் கட்டமைப்பின் மற்றும் தேசிய மட்டத்திலான கல்வி நிறுவனங்களின் வினைத்திறன், விளைவுத் திறன் மற்றும் நல் நிர்வாகத்தினை உறுதி செய்வேன்.
ஒரு நாட்டின் வெற்றி மனித வளத்தினை விளைவுத் திறன் மிக்கதாகவும் வினைத்திறன் மிக்கதாகவும் ஒழுங்கு செய்வதிலோயே தங்கியுள்ளதென நான் நம்புகிறேன். இதற்கான அறிவை உற்பத்தி செய்கின்ற மற்றும் சமூகத்தினுள் அதனைப் பகிர்ந்தளிக்கின்ற மைய நிலையங்களாக பல்கலைக்கழகங்கள் விளங்குகின்றன. வான் எல்லைக்கு அப்பால் உலகைக் காணக்கூடிய ஒரு மனிதனை உருவாக்குதல், பல்கலைக்கழக் கல்வியின் நோக்கமாய் இருத்தல் வேண்டுமென நான் எப்போதும் நினைக்கின்றேன் பல்கலைக்கழகம் என்பது தொழிலுக்காக தொழில்நுட்ப வியலாளர்களை வழங்குகின்ற இயந்திரசாலையாக அமையக் கூடாது. ஆதலால், கடந்த 4 வருடத்தினுள் புதிதாகப் பல்கலைக்கழகங்களைக் கட்டியெழுப்பியதன் மூலமும் மனிதவளங்களை வழங்கியதன் மூலமும் குறைபாடுகளை நிவர்த்தி செய்ததன் மூலமும் பல்கலைக்கழக முறைமையை அபிவிருத்தி செய்வதற்குத் தேவையான சக்தியையும் துணிவையும் நான் வழங்கியுள்ளேன்.
தெற்காசியாவின் ஏனைய நாடுகளிடையே அறிவின் கேந்திர நிலையமாக மாற்றுகின்ற பாரியதொரு சந்தர்ப்பம் தற்போது எமக்குக் கிடைத்துள்ளது. அதனை உரிய விதத்தில் பயன்படுத்தி உள்நாட்டு மற்றும் சர்வதேச அறிவின் ஆராய்ச்சிகள் மற்றும் பயிற்சி நிலையமாக இந்நாட்டினை மாற்றுவதற்குத் தேவையான செயற்பாட்டுத் திட்டத்தைத் தயாரித்து இவ்வருடத்திலேயே அதனை அமுலாக்குவேன்.
இதன்பொருட்டு கட்டமைப்பு ரீதியிலான தேவைகளைப் பெற்றுக் கொள்வதற்கான பல்கலைக்கழகங்கள் மானியங்கள் ஆணைக்குழுவை விரிவாக மறுசீரமைப்புக்கு உள்ளாக்குவேன்.
விரிவுரைகள், ஒப்படைகள் மற்றும் பரீட்சைகளுக்கு மாணவரை மட்டுப் படுத்துகின்ற தற்போதைய முறைக்குப் பதிலாக சுதந்திரமான சிந்தனைக்கும், விரிவான உரையாடலுக்கும் ரசனைக்கும் வாய்ப்பேற்படுத்துகின்ற கல்வி முறையொன்றை உருவாக்குதல் அத்தியாவசியமாகும் என நான் நம்புகின்றேன்.
ஒவ்வொரு பல்கலைக்கழகத்திலும் தகவல் தொழில்நுட்ப பீடமொன்றை ஆரம்பிப்பேன்.
நவீன அறிவைப் பெறுவதற்கான உயர் தொழில்நுட்பம் மற்றும் தொழில் பயிற்சி கல்லூரி முறையொன்றினையும் அறிமுகப்படுத்துவேன். அவற்றின் பாடநெறிகளை நேரடியாகவே உயர் கேள்வியுடன் கூடிய உள்நாட்டு, வெளிநாட்டு தொழில் சந்தையினை அடிப்படையாகக் கொண்டதாக அமைக்குமாறு அறிவுரை வழங்குவேன்.
இந்நிறுவனங்களில் கல்வி கற்கும் பிள்ளைகளுக்கான புதிய டிஜிட்டல் புலமைப் பரிசில் முறையொன்றை அறிமுகம் செய்வேன்.
அரசாங்கத்தின் அங்கீகரிக்கப்பட்ட பல்கலைக்கழகங்கள் அல்லாத தொழில்சார் மட்டத்திலான உயர் கல்வி நிறுவனங்களை நிர்வகிக்கும் பொருட்டு கட்டுப்பாட்டு ஆணைக்குழுவொன்றை துரிதமாகத் தாபிப்பேன்.
உயர்தரம் சித்தியடைந்த போதிலும் பல்கலைக்கழக அனுமதியைப் பெறாத முன்னுரிமைப் பட்டியலில் உள்ள அடுத்த 20,000 பேருக்கும் தொலைக் கல்வி மூலம் பட்டம் பெறுவதற்கான வாய்ப்பை ஏற்படுத்திக் கொடுப்பேன்.
வெளிவாரிப் பட்டம் தொடர்பான பரீட்சைகள் மற்றும் பெறுபேறுகள் தாமதமாவதைத் தவிர்க்கும் செயல் முறையொன்றை அறிமுகப்படுத்துவேன். மாற்று வழிமுறையாக திறந்த பல்கலைக்கழகத்தில் கல்விபெறும் வாய்ப்பினை நாடுபூராவும் பிரபல்யப் படுத்துவேன்.
எமது நாட்டு இளைஞர், யுவதிகளுக்கு புதிய தொழில்வாப்புகளை உருவாக்கும் பொருட்டு சர்வதேச நிறுவனங்களினால் தாபிக்கப்படுகின்ற {கிusinலீss ஜிroணீலீss லிutsourணீing (கிஜிலி)} நிறுவனங்களைப் பல்வேறு நகரங்களிலும் தாபிப்பதற்கான நடவடிக்கைகளை மேற்கொள்வேன்.
பல்கலைக்கழகக் கல்வியின் தரத்தினை வளர்ப்பதற்காக செயலாற்றுகின்ற விரிவுரையாளர்கள், பட்டப் பின் படிப்பபைக் கற்பதற்கு இலங்கையிலும் அதேபோன்று ஆசிய வலயத்திலுள்ள முதன்மையான வெளிநாட்டுப் பல்கலைக்கழகங்கள், ஆராய்ச்சி நிறுவனங்களில் ஒழுங்கான வாய்ப்புகளைப் பெற்றுக் கொடுப்பேன்.
பல்கலைக்கழகப் பேராசிரியர்கள் மற்றும் நிறைவேற்று உத்தியோகத்தர் களுக்கான 7 ஆண்டு விடுமுறையைப் பெற்றுக்கொள்வதை இலகுவாக்கும் பொருட்டு குறிப்பிட்ட காலத்தினுள் அரச அமைச்சுக்கள், திணைக்களங்கள் அல்லது கூட்டுத்தாபனங்கள் அல்லது சபைகளில் ஆலோசகர் பணிகளில் ஈடுபடுவதற்கு இயலுமான வகையில் புதிய நிர்வாகச் சட்டங்களை ஆக்குவேன்.
பல்கலைக்கழகப் பேராசிரியர்களுக்கான புதிய வீடமைப்புத் திட்டமொன்றை அறிமுகப்படுத்துவேன். ஒவ்வொரு பல்கலைக்கழக மாணவருக்கும் தேவையான விடுதி வசதிகளை அரசாங்கத்தின் மூலம் பெற்றுக்கொடுப்பேன்.
பல்கலைக்கழகங்களில் மஹாபொல புலமைப் பரிசில்களை நிறுவுவதற்கான பெற்றோர்களது வருமான எல்லையை ரூபா 250,000 இலிருந்து ரூபா 400,000 வரை உயர்த்துவேன். இதன்மூலம் தற்போது புலமைப் பரிசில்கள் கிடைக்காத, ஆயினும் கிடைக்க வேண்டிய அநேகமானவர்களுக்கு நன்மை கிட்டும்.
பல்கலைக்கழக மாணவர்கள் அரசியலில் ஈடுபடுவதற்கான உரிமையை நான் ஏற்றுக்கொள்கின்றேன். ஆயினும் சிறு தொகையினரின் அரசியல் விருப்புவெறுப்புகளுக்காக முழு மாணவர் சமுதாயத்தினதும் உரிமைகளை அடிபணிய வைக்க நான் ஒருபோதும் இடமளியேன்.
பகிடிவதைகள் என்ற பெயரில் நடைபெறுகின்ற மனிதாபிமானமற்ற செயற்பாடுகளை முழுமையாகவே பல்கலைக் கழகத்திலிருந்து ஒழிப்பேன்.
தகுதிகளை நிறைவு செய்துள்ள பிரிவேனாக்களுக்கும் பெளத்த தத்துவம், பாளி மற்றும் சமஸ்கிருதம் தொடர்பில் பட்டமளிக்கின்ற வாய்ப்பினை ஏற்படுத்திக் கொடுப்பேன். ராஜகீய பண்டித பரீட்சைக்கும் பட்டத்திற்குச் சமமான நிலைமையைப் பெற்றுக்கொடுப்பேன்.
மேலைத்தேய, கீழைத்தேயமருத்துவத்தை
இணையாகப் பயன்படுத்தும் நோயற்ற
மானுட சமூகம்
நோயற்ற வாழ்வே குறைவற்ற செல்வம்
எனது மக்களிற்கு வழங்கக்கூடிய பரம இலாபம் புத்த பெருமானால் கூறப்பட்ட “ஆரோக்கியா பரமா லாப” ஆகும். அந்த புத்தர் போதனையை தொனிப் பொருளாகக் கொண்டு இலங்கை மக்கள் ஆரோக்கியமான வாழ்வுக்கு உரிமை கோரக்கூடிய வழிவகைகளை ஏற்படுத்த நான் நடவடிக்கை எடுப்பேன். அத்துடன் தமது சேவையை உச்சமட்ட அர்ப்பணிப்புடன் நிறைவேற்றிய போதிலும் சிறிய ஒரு தவறின் காரணமாக சமூகத்தின் பல்வேறு குற்றச்சாட்டுகளிற்கும் உள்ளாகின்ற சுகாதார துறையின் மருத்துவர்கள் தொடக்கம் ஏனைய அனைத்து பணியாளர்களிற்கும் எனது கெளரவத்தை தெரிவிக்கின்றேன்.
21 ஆம் நூற்றாண்டின் 2 ஆம் தசாப்தத்தில் துரித பொருளாதார அபிவிருத்தியை இலக்காகக் கொண்டு நவீன அரசினை நோக்கிச் செல்கின்ற இச்சந்தர்ப்பத்தில் அதற்கு ஏற்றவிதத்திலான உயிரோட்டமுள்ள தொழிற்படையொன்றை உருவாக்குவதற்கு சுகாதார துறையில் சிறப்பான சமூக, சுகாதார அபிவிருத்திச் செயற்பாடு ஒன்றை ஆரம்பித்தல் அடிப்படைத் தேவையாக மாறியுள்ளதோடு அதற்குத் தேவையான அனைத்துப் பின்னணியையும் உடனடியாக உருவாக்குவேன்.
உலக நாடுகளிடையே இலவச சுகாதார சேவையை வெற்றிகரமாக அமுலாக்குகின்ற ஒரு நாடு என்ற வகையில் சர்வதேச சமூகத்தினால் அடையாளம் காணப்பட்டுள்ள எமது நாட்டின் சுகாதாரத்துறையை மேலும் பெளதீக, தொழில்நுட்ப, மனித வள மற்றும் மனப்பான்மை ரீதியில் மேம்படுத்துவதற்குத் தேவையான அனைத்து நடவடிக்கைகளையும் மேற்கொள்வேன்.
துரிதமாக மாசடைந்து வருகின்ற சுற்றாடல் நிலைமையின் காரணமாக நோய்களிற்கு உள்ளாகின்ற சமூகத்தை அதிலிருந்து பாதுகாக்கும் பொருட்டு மத்திய சுற்றாடல் அதிகார சபை மற்றும் சுகாதார அமைச்சு ஒன்றிணைந்து செயலாற்றுவதன் தேவையை வலியுறுத்துவதோடு அதற்குத் தேவையான கொள்கைகளை வகுப்பேன்.
இலங்கையில் பிறக்கின்ற ஒவ்வொரு குழந்தையினதும் உயிரியற் புள்ளிவிபரங்கள் மக்கள் சபைச் செயலாளர் காரியாலயங்களில் பேணப்படுதல் வேண்டும். அதன்படி வருடாந்தம் நாட்டில் பிறக்கும் ஒவ்வொரு குழந்தையினதும் உடல் நலன் விருத்திப் போக்குகளை கவனத்தில் எடுத்து அரசினால் தலையீடுகள் செய்யப்பட வேண்டிய இடங்களை இனங்கண்டு கொள்வேன்.
யாராவது ஒரு நபர் வெளிநாட்டிற்குச் சென்றிருந்தால் இன்டர் நெற் மூலம் எந்தவொரு அவசர சூழ்நிலையிலும் நோயாளியைப்பற்றிய தகவல்களை இன்டர் நெற் மூலம் பெற்றுக்கொள்வதற்கு ஏற்ற வகையில் வேலைத்திட்டத்தை பரவலாக்குவேன்.
தாய், சேய் இறப்பு வீதத்தினை மேலும் குறைக்கும் பொருட்டு நிலைத்திருக்கத்தக்க வேலைத்திட்டமொன்று உருவாக்கப்பட்டுள்ளதோடு இதன் கீழ் கர்ப்பிணித் தாய்மார்கள், குழந்தைகள் மற்றும் சிறுவர்களுக்கான விசேட சுகாதார பாதுகாப்பு நிகழ்ச்சித் திட்டமொன்றை ஆரம்பிப்பேன்.
பிள்ளைப் பருவத்தில் மந்த போசாக்கிற்கு அல்லது குறை போசாக்கிற்கு உள்ளாகும் பிள்ளைகளை அந்த நிலைமையிலிருந்து மீட்பதற்கு தேவையான பால், மருந்து உயிர்ச் சத்துக்கள் அடங்கிய உணவுகளை மக்கள் சபைகள் ஊடாக ஒழுங்கான விதத்தில் பெற்றுக்கொடுப்பேன்.
o இளம் பருவ காலத்தில் மதுபானம், போதைப் பொருள், வேறு மருந்து வகைக் பாவனைக்கு உட்படுதல் என்பதில் இருந்து இளைஞர் யுவதிகளை தடுப்பதற்கு நாடு தழுவிய வேலைத் திட்டமொன்றை நடைமுறைப்படுத்துவேன். இது தொடர்பான அறிவுறுத்தல்கள் செய்யும் வேலைத் திட்டங்களுக்காக மேலதிக வகுப்புகள், விளையாட்டு நிலையங்கள் என்பவற்றை பயன்படுத்துவேன்.
o சுகாதார அமைச்சினுள் பெண் களுக்கான நோய்கள் குணப்படுத்தல் தொடர்பான பிரிவொன்றை ஆரம்பிப்பேன்.
o இருதய நோய் உள்ளிட்ட மன அமைதி தேவைப்படுகின்ற நோயாளர்களுக்கு மரபு ரீதியிலான முறைகளுக்கு வெளியே சுதந்திரமான சுற்றாடலில் அமைந்த திறந்தவெளிப் பூங்கா ஆஸ்பத்திரி ஒன்றினை மாவட்டத்திற்கு ஒன்று வீதம் தாபிப்பதற்கு எதிர்பார்க்கின்றேன்.
o மலேரியா, விசர்நாய்க் கடி, கசரோகம் போன்ற நிலைமைகளைக் கட்டுப்படுத்துதல் தொடர்பில் நாம் பெற்றுள்ள விசேடமான நிலைமையினை மேலும் முன்னெடுத்துச் சென்று எதிர்வரும் 2 ஆண்டுகளினுள் நுளம்புகளால் பரவுகின்ற டெங்கு நோய் போன்ற பரவும் நோய்களை முற்றாக எமது நாட்டிலிருந்து ஒழிப்பதனை நோக்கமாகக் கொண்டு ஒரு விரிவான செயல்முறையினைத் தயாரிப்பேன்.
o இதன் கீழ் சுகாதார அமைச்சு, மாகாண சுகாதாரத் துறை, சுற்றாடல் அமைச்சு மற்றும் உள்ளூராட்சி நிறுவனங்கள் இணைந்த தரப்புகளுக்கிடையிலான செயல் முறையினையும் சமூக உயிர்ப்பூட்டல் நிகழ்ச்சித் திட்டமொன்றையும் அறிமுகப்படுத்துவேன்.
o கொழும்பிற்கு மாத்திரம் வரையறுக்கப்பட்டதாக இருந்த நிபுணத்துவ ஆஸ்பத்திரிகளை ஒவ்வொரு மாகாணத்திற்கும் இரண்டு வீதம் தாபிப்பேன்.
o எதிர்காலத்தில் நாங்கள் முகம் கொடுக்க வேண்டிய முதியோர் சனத்தொகை தொடர்பான பிரச்சினைகளுக்கு சுகாதாரப் பிரிவினரால் மேற்கொள்ளப்பட வேண்டிய சகல நடவடிக்கைகள் தொடர்பாகவும் நான் நன்கு அறிந்துள்ளேன். அதன்படி வயது முதிர்ந்தோரின் மன அமைதி, பாதுகாப்பு என்பவற்றை உறுதி செய்வதற்கு விசேட நிலையங்களை அமைப்பேன்.
o நவீன மருத்துவவியலின் முன் னேற்றமான தொழில்நுட்ப மற்றும் நிபுணத்துவ மருத்துவ சேவையை இலங்கை பூராவும் அமைந்துள்ள கர்ப்பிணித் தாய்மார் இல்லங்கள், கிராமிய ஆஸ்பத்திரிகள், சுற்றயல் அலகுகள், மாவட்ட ஆஸ்பத்திரிகள் வரை கொண்டு செல்வதில் உள்ள தடைகளை உடனடியாக அடை யாளங்கண்டு அவற்றை நீக்குவதற்குத் தேவையான நடைமுறைச் சாத்தியமான பொறிமுறை ஒன்றினை கட்டியெழுப்புவேன்.
o புற்றுநோய் போன்ற தொற்றா நோய்களை முழுமையாகக் கட்டுப்படுத்தும் பொருட்டு உடனடியாக நடவடிக்கை எடுத்தல் வேண்டும். இதற்குத் தேவையான விதப்புரைகளை முன்வைக்கும் பொருட்டும் தேவையான செயற்றிட்டங்களை முன்வைக்கும் பொருட்டும் சுயாதீனமான கல்விமான்களைக் கொண்ட செயலணிப் படையொன்றை நியமிப்பேன். 6 மாதத்தினுள் குறித்த திட்டங்களைப் பூர்த்தி செய்வதற்கு நடவடிக்கை எடுப்பேன்.
o மேலும் இத்துறையில் தேவையான சுகாதார துறை பற்றிய விஞ்ஞான ரீதியான, மரபணுக்கள் தொடர்பான ஆய்வுகள், சமூக விஞ்ஞான ஆராய்ச்சி முறைகள் மற்றும் ஆராய்ச்சிகள் என்பவற்றுக்குத் தேவையான நிதியொதுக்கீடுகளைச் செய்வேன்.
o மகரகம புற்றுநோய் மருத்துவ மனையில் நிர்மாணிப்பதற்கு உத்தேசிக்கப்பட்டுள்ள ‘ஹோப் வார்ட் திட்டத்தை’ 2010ம் ஆண்டில் பூர்த்தி செய்வதற்கு வரவு செலவுத் திட்டத்திலிருந்து ரூபா 40 கோடி ஒதுக்குவேன். வெளி மாகாணங்களில் இருந்து இந்த மருத்துவமனைக்கு வருகின்ற நோயாளர்கள் மற்றும் அவர்களுடைய உறவினர்களுக்கான தங்குமிட வசதிகளை விருத்தி செய்வதற்கான கருத்திட்டமொன்றை அமுலாக்குவேன்.
o தற்போது வெற்றிகரமாக அமு லாக்கப்படுகின்ற எயிட்ஸ் நோய்த் தடுப்பு நிகழ்ச்சித் திட்டத்தினை மேலும் பலப்படுத்துவேன்.
o மருந்து வகைகளின் விலைகளைக் குறைப்பதற்காக அத்தியாவசியமான அனைத்து மருந்து வகைகளையும் இந்நாட்டினுள் உற்பத்தி செய்வதற்கும் தரங்குறைந்த மருந்துகள் இந்நாட்டிற்குள் கொண்டுவரப் படுவதைத் தடுக்கும் பொருட்டும் பதிவு செய்யும் செயல்முறை யொன்றைப் பலப்படுத்துவதற்காகவும் மருந்துவகை ஒழுங்குமுறையாக்கல் அதிகார சபையின் செயற்பாடுகளை மீளமைப்புச் செய்வேன்.
o தாதிகள் சேவையின் பொருட்டு தேசியக் கொள்கையொன்றைத் தயாரிப்பேன். அதன்மூலம் தாதிகள் சேவையில் உள்ள பிரச்சினைகளைத் தீர்ப்பதற்கு நடவடிக்கை எடுப்பேன்.
o கிராமியச் சுகாதாரத்தை மேம்படுத்துவதற்காக பெரும் சேவையினை ஆற்றுகின்ற அரச குடும்ப சுகாதாரச் சேவையினை தனியானதொரு சேவையாக மாற்றுவதற்கு நடவடிக்கை எடுப்பேன். அதன் மூலம் அவர்களது சேவையின் கெளரவத்தையும் வினைத்திறனையும் மேம்படுத்துவதற்கும் மக்களுக்கு உயர்ந்த பட்ச சேவையினை வழங்குவதற்கும் நடவடிக்கை எடுப்பேன்.
கீழைத்தேய வைத்திய முறை
o கீழைத்தேய மேலைத் தேய வைத்திய முறைகளுக்கு சம அந்தஸ்து வழங்குவேன். சம வாய்ப்புக்களை பெற்றுக்கொடுப்பேன்.
o சுகாதாரப் பாதுகாப்பின் தரத்தை உயர்த்துவதற்காக தேசிய வைத்திய முறைகளினதும் உதவிகளைப் பெற்றுக்கொள்ளுவதற்காக அத்துறையில் ஆராய்ச்சிகளுக்கான வாய்ப்புக்களை பரவலாக்குவேன்.
o உள்நாட்டு மருந்து வகைகளின் உற்பத்திக்குத் தேவையான மூலிகைப் பயிர்ச் செய்கையினை ஊக்குவிப்பேன். உள்நாட்டு மருத்துவச் சிகிச்சை முறையினை நாட்டினுள் பரப்புவதற்குத் தேவையான நடவடிக்கைகளை மேற்கொள்வேன்.
o சுற்றுலாக் கைத்தொழில் பிரபல்யமாக உள்ள பிரதேசங்களில் உள்நாட்டு மருத்துவச் சிகிச்சை முறைகளை மேம்படுத்துவதற்கு நடவடிக்கை எடுப்பேன்.
o பாரம்பரிய தேசிய வைத்தியர்களுக்கு ஓய்வூதியத் திட்டமொன்றை அறிமுகப்படுத்துவேன்.
தேசிய வளங்கள் மற்றும் அறிவினைக் கொண்டு உலகை வெற்றிகொள்ளும் தேசியதொழிற்துறையாளர்
நாம் பயிரிடுவோம் நாட்டை கட்டியெழுப்புவோம்
வசாயத்தில் புதிய பாய்ச்சல்
வயலும் வாய்க்காலும், கோயிலும் குளமும் - இது எமக்கு உரித்தான எமது சமூக அடிப்படையாகும். நான் அந்த சமூக அடிப்படைக்குச் சொந்தமான மனிதன். எனவே நான் இந்த பூமித்தாயை மதிக்கின்றேன். மரம் செடிகொடிகளை நேசிக்கின்றேன். எனது மூதாதையர்களும் இந்த மண்ணில் மரம் செடிகொடிகளை நாட்டினார்கள்.
நான்கு ஆண்டுகளுக்கு முன்னர் உள்நாட்டு விவசாயத்திற்கும் விவசாயிகளுக்கும் மாற்றாந்தாயின் கவனிப்புத்தான் கிடைத்தது. அனைத்து விதமான உணவுப் பொருட்களும் வெளிநாடுகளில் இருந்து இறக்குமதி செய்யப்படுகின்ற நிலைமைக்கு உள்ளாகி இருந்தது. நெற்பயிர் செய்கின்ற விவசாயி, சேனைப் பயிர் செய்கின்ற விவசாயி, காய்கறி பயிரிடுகின்ற விவசாயி, பாற்பண்ணை வைத்திருக்கும் விவசாயி உள்ளிட்ட அனைத்து விவசாயிகளும் கடற்றொழி லாளர்களும் முற்று முழுதாக அலட்சியப்படுத்தப்பட்டிருந்தனர். விவசாய நடவடிக்கைகளுக்கு தேவைப்படுகின்ற பசளை, விதைகள் போன்றவற்றின் விலை அதிகமாக இருந்ததோடு விவசாயிக்கு கிடைத்த விலை மிகக் குறைவாக இருந்தது.
ஒரு இலட்சம் வயல்களை பிரித்தானியரின் குதிரைகள் நாசம் செய்த காலம் முதல், கடனை மீளச் செலுத்த முடியாமல் விவசாயிகள் நஞ்சு குடித்து தற்கொலை செய்துகொண்ட இருண்டகாலம் வரையிலான விவசாயத்தின் இந்த துரதிஷ்டகரமான வரலாற்றை நான் நன்றாக அறிவேன்.
வயலுக்கு அருணோதயம் மகிந்த சிந்தனை மூலம் நான் உங்களுக்கு முன்வைத்த கொள்கை, நாம் பயிரிடுவோம்- நாட்டைக் கட்டியெழுப்புவோம். நிகழ்ச்சித் திட்டத்தின் கீழ் நடைமுறைப்படுத்தப்பட்டுள்ளது. விவசாயத்துறையில் இற்றைவரை நாம் பெற்றுக்கொண்டுள்ள முன்னேற்றம் யுத்தத்தை முடிவுக்குக் கொண்டுவந்த அளவுக்கு பெறுமதியானது என்பதை நான் நம்புகின்றேன்.
விவசாய விரிவாக்கற் சேவை மீண்டும் கிராமத்திற்கு
ஐ.தே.க. அரசாங்கத்தின் கீழ் இல்லாமல் செய்யப்பட்ட கிராம மட்டத்திலான விவசாய விரிவாக்கற் சேவையை மீண்டும் ஆரம்பிப்பேன். அதன் மூலம் விவசாயிக்கு தொழிநுட்ப ரீதியாக ஒத்துழைப்பை பெற்றுக் கொடுக்கும் அரசின் பொறுப்பினை மிக உறுதியாக நடைமுறைப்படுத்துவேன்.
வசாயிக்கு காணி
o 100,000 விவசாயக் குடும்பங்களுக்கு காணியை வழங்குகின்ற மஹிந்த சிந்தனை நிகழ்ச்சித் திட்டத்தின் கீழ் ஏற்கனவே 20195 காணித்துண்டுகள் வழங்கப்பட்டுள்ள அதேநேரத்தில் இன்னும் 32,063 காணித்துண்டு களுக்கான அனுமதிப்பத்திரங்கள் வழங்கப்பட்டுள்ளன. இன்னும் 38,727 காணித்துண்டுகளுக்கு கொடு ப்பனவுப் பத்திரங்கள் வழங்கப்பட் டுள்ளன. இச்செயற்பாட்டை தொடர்ந்தும் விரிவுபடுத்தி ஒவ்வொரு விவசாயிக்கும் காணித்துண்டு ஒன்றை வழங்குவதற்கு அல்லது அனுபவிக்கின்ற காணி உரிமையை உறுதிப்படுத்துவதற்கு நடவடிக்கை எடுப்பேன்.
o மொறகஹாகந்த, களுகங்கை அபிவிருத்திக் கருத்திட்டங்களின் கீழ் 5,000 ஹெக்டெயர் காணிகளை வழங்குவேன். அதன் கீழ் 2,700 குடும்பங்களைக் குடியமர்த்துவதற்கு ஏற்கனவே அனைத்து நடவடிக்கைக ளும் எடுக்கப்பட்டுள்ளன.
o வடக்கு மற்றும் கிழக்கு மாகாணங்கள் இரண்டிலும் காணிகளை இழந்துள்ள 10,000 விவசாயக் குடும்பங்களுக்கு இலவசமாக காணிகளை வழங்கு வேன்.
வாரக்குடி விவசாய உரிமை
o இலங்கையில் வாரக்குடி விவசாயி களின் எதிர்கால சந்ததியினர் முகம் கொடுத்துள்ள நிலையற்ற தன்மை களுக்காக நிலையான தீர்வு ஒன்றை வழங்கவேண்டும் என நான் நம்பு கின்றேன். அதற்காக உரிய சட்டங் களையும் ஒழுங்கு விதிகளையும் தாமதம் இன்றி தயாரிப்பேன்.
விதை உற்பத்தி
பல்வேறு வெளிநாட்டு சக்திகளுக்கு அடிபணிந்து அழிவை நோக்கி சென்றுகொண்டிருந்த உள்நாட்டு விதை உற்பத்தியை நான் அதிகாரத்துக்கு வந்த பின்னர் அரசாங்கத்தின் விதை விவசாயப் பண்ணைகளையும், விவசாயிகளையும் இணைத்து மீண்டும் ஆரம்பிப்பேன்.
o பயிர்ச்செய்கைக்குத் தேவைப்படுகின்ற அனைத்து விதைகளையும் உள்நாட்டிலேயே உற்பத்தி செய்யக்கூடிய வகையில் பிரதான விவசாய ஆராய்ச்சி நிலையங்களை முழுமையாக நவீனமயப்படுத்துவேன்.
o அனைத்து அரசாங்க விவசாயப் பண்ணைகளையும் விதை உற்பத்தியில் ஈடுபடுத்துவேன். அத்துடன் உத்தரவாதப்படுத்தப்பட்ட விதை உற்பத்திக்கான தனியார் துறைக்கும், விவசாயக் கழகங்களுக்கும், விவசாயிகளுக்கும் சலுகை அளிப்பேன்.
o உலர் வலயத்தில் நீர்ப் பற்றாக்குறைக்கு ஈடுகொடுக்கக் கூடிய மற்றும் குறுகிய காலத்தில் விளைச்சலைப் பெற்றுக் கொள்ளக்கூடிய விதை வகைகளை ஆராய்வதற்காக ஆராய்ச்சி நிலையங்களைப் பலப்படுத்துவேன்.
o காய்கறிப் பயிர்ச் செய்கைக்காகத் தேவைப்படுகின்ற விதைகளை உற்பத்தி செய்வதை இருமடங்காக உயர்த்துவேன். குறிப்பாக தரமான அதிக விளைச்சலைத் தரக்கூடிய கலப்பின காய்கறிப் பயிர்வகைகளை அறிமுகப்படுத்துவேன்.
பயிர்ச் செய்கைக்குப் பசளை
50 கிலோகிராம் பசளைப் பையொன்றின் விலை உலக சந்தையில் 9,000 ரூபாய்க்கு மேல் இருக்கின்றபோதும் வயல் மற்றும் காய்க்கறிப் பயிர்கள் செய்கின்ற விவசாயிக்கு 350 ரூபா வீதம் பசளைப் பையொன்றைப் பெற்றுக் கொடுப்பதற்குக் காரணம் உள்நாட்டு விவசாயியைப் பாதுகாக்கும் பொருட்டாகும்.
o நெல் மற்றும் காய்கறிகளுக்கு மாத்திரம் வரையறுக்கப்பட்டிருந்த உர மானிய முறையை படிப்படியாக அனைத்துப் பயிர்வகைகளுக்கும் ஏற்புடையதான வகையில் மறுசீரமைப்பேன்.
o சேதனப் பசளைப் பயன்பாட்டையும் உற்பத்தியையும் தொடர்ந்தும் ஊக்குவிப்பேன்.
o பசளை மற்றும் இரசாயனத் திரவங்களை பயன்படுத்துவதை சூழல் நேயம் கொண்ட வகையில் மேற்கொள்வதற்கு உரிய சட்டங்களை வலுப்படுத்துவேன்
o விவசாய இரசாயனங்களையும் பசளைகளையும் விற்பனை செய்கின்ற விற்பனை நிலையங்களுக்காக முறையான பயிற்சி பெற்ற விவசாய இரசாயன கலவையாளர்களை நியமிப்பதை கட்டாயமாக்குவதற்கான சட்டங்களைத் தயாரிப்பேன். இதன் மூலம் சுமார் 7,000 இளைஞர் யுவதிகளுக்கு தொழில் வாய்ப்புகளை ஏற்படுத்துவேன்.
நெற்பயிர்ச் செய்கை
நெற்பயிர்ச் செய்கை நமது விவசாயின் தொழில் அல்ல வாழ்க்கையாகும். ஆபாசங்கள், பழக்கவழங்கங்கள், பொழுதுபோக்கு, ஓய்வுநேர மகிழ்ச்சி என்பவற்றை அடிப்படையாகக் கொண்ட மொத்த கலாசாரமே நெற்பயிர்ச் செய்கையாகும்.
ஒரு கிலோ நெல்லை 13, 14 ரூபாவுக்கு கூட விற்றுக் கொள்ள முடியாமல் இருந்த நிலையை மாற்றி, ஒரு கிலோவுக்கு 28, 30 ரூபாவுக்கு விற்பதற்கு உத்தரவாத விலையை பெற்றுக் கொடுத்ததன் மூலமும் உற்பத்திச் செலவுகளைக் குறைத்ததன் மூலமும் விவசாயின் இலாப இடைவெளியை உயர்மட்டத்திற்கு கொண்டுவர முடிந்ததைப் பற்றி நான் பெரிதும் மகிழ்ச்சியடைகின்றேன்.
o 2001, 2004 ம் ஆண்டுகளில் அரசாங்கத்தின் மூலம் நிரப்புவதற்கு நடவடிக்கை எடுக்கப்பட்ட வயல்காணிகளை தரிசு நில வயல்களில் பயிர்ச் செய்தல் என்ற நிகழ்ச்சித்திட்டத்தின் கீழ் மீண்டும் பயிர் செய்யும் பணிகள் ஆரம்பிக்கப்பட்டுள்ளன. அதன் கீழ் ஏற்கனவே 150,000 ஏக்கர் பயிரிடப்பட்டுள்ள அதேநேரத்தில் இன்னும் 150,000 ஏக்கரை மீண்டும் பயிர்ச் செய்கையில் ஈடுபடுத்துவதை இலக்காகக் கொண்டுள்ளேன்.
o ஒரு வாரத்துக்கு மட்டும் வரையறுக்கப்பட்டிருந்த உணவு பொதுச் சேர்ம அளவு ஏற்கனவே 20 % உயர்த்தப்பட்டுள்ள அதேநேரத்தில் அந்த அளவை இன்னும் 20% ஆல் உயர்த்துவதற்கு நடவடிக்கை எடுப்பேன்.
o அரிசியின் தரத்தை உயர்த்தும் பொருட்டு சர்வதேச தரத்திலான நெல் ஆலைகளை ஆரம்பிப்பதற்கு தனியார் துறைக்கு அழைப்பு விடுக்கின்றேன்.
விவசாயக் கூட்டுறவு நிலையம்
விவசாயி அடிக்கடி இடைத்தரகர்களின் தாக்கங்களுக்கு உள்ளாவதை தடுக்கும் பொருட்டு உற்பத்தியை நோக்கமாகக் கொண்ட விவசாய கூட்டுறவு முறை ஒன்றை ஆரம்பிப்பேன். அதன் மூலம் விவசாயி முகம் கொடுக்கின்ற சந்தைப்படுத்தும் பிரச்சினைகள், உள்Zடு மற்றும் உபகரணங்களைப் பெற்றுக் கொள்வதில் உள்ள சிக்கல்களுக்கு இதன் மூலம் நிவாரணம் ஏற்படுத்தப்படும்.
விவசாய வங்கிமுறையை மேலும் பலப்படுத்தி விவசாயிக்குத் தேவையான அனைத்து கடன்களையும் விவசாய வங்கி முறையின் மூலம் பெற்றுக் கொள்ள நடவடிக்கை எடுப்பேன்.
நெல் மற்றும் ஏனைய உணவுப் பயிர்களை தட்டுப்பாடான காலத்தில் சந்தைக்கு வழங்குவதில் உள்ள இலாபத்தை விவசாயிக்கே பெற்றுக் கொடுப்பதற்காக, மனை அடிப்படையில் சிறிய களஞ்சியங்களைத் தயாரிக்கும் வேலைத்திட்டங்களை விவசாயிகளுக்கு அறிமுகப்படுத்துவேன்.
விவசாய தகவல்களை பரிமாறிக்கொள்ளல்
விவசாயிகளுக்குள்ள மற்ற முக்கியமான பிரச்சினை சந்தையாகும். இப் பிரச்சினையைத் தீர்ப்பதற்காக தகவல் தொழில் நுட்பத்தின் ஒத்துழைப்பைப் பெற்றுக் கொள்வேன். தகவல்களை பரிமாறிக் கொள்வதை விரிவுபடுத்து வதற்காக நாடுமுழுவதிலும் அமைக்கப் பட்டுள்ள 550 கமநல சேவை நிலை யங்களையும் தகவல் தொழில்நுட்பத்தின் மூலம் வலுவுள்ளதாக்குவேன்.
தேசிய விவசாய தகவல் பரிமாற்றல் நிலையம் ஒன்றை ஆரம்பிப்பேன்.
(10ம் பக்கத் தொடர்)
புதிய தொழில்நுட்பம்
விவசாயத்திற்கு புதிய தொழில் நுட்பத்தை அறிமுகப்படுத்தல் மற்றும் விவசாயம் சார்ந்த உற்பத்திகளுக்காக ஊக்குவிப்பு அளிப்பதன் மூலம் விவசாயத்தை புதுயுகத்துக்கு ஏற்றவகையில் பல்வகைமைப்படுத்துவேன்.
விவசாய உற்பத்திகளின் பெறுமதியைச் சேர்க்கும் தொழில் முயற்சிகளையும், வெளிநாட்டுச் சந்தைக்கு பிரவேசிப்பதற்குத் தேவையான ஒத்துழைப்பை வழங்குவதற்காக அறுவடைக்குப் பிற்பட்ட தொழில்நுட்ப நிறுவ னங்களையும், ஏற்றுமதி அபிவிருத்தி சபையையும் மறுசீரமைத்துப் பலப்படுத்துவேன்.
புதிய தொழில்நுட்பத்தைப் பயன்படுத்துவதை ஆரம்பிக்கும் முகமாக உலர்வலயத்திற்கு சொட்டு நீர்ப்பாசன முறையை விரிவாக்குவேன். ஏற்கனவே இத்தகைய 5,000 தொகுதிகள் அறிமுகப்படுத்தப்பட்டுள்ளன. படித்த இளம் விவசாயிகளுக்கு இன்னும் 15,000 தொகுதிகளை எதிர்வரும் மூன்று ஆண்டுகளில் வழங்குவேன்.
புதிய தொழில்நுட்பத்தைப் பயன்படுத்தி அதிக பெறுமதியுள்ள தரமான பயிர்களை வேளாண்மை செய்தல், தயாரித்தல் மற்றும் ஏற்றுமதி செய்தல் என்ப வற்றுக்காக சிறிய விவசாயிகளுக்காக மையப்படுத்தப்பட்ட விவசாயப் பண்ணை முறையை அறிமுகப் படுத்துவேன்.
ஏற்றுமதிப் பயிர்களை விளைவிக்கும் விவசாயிகளை ஊக்குவிப்பதற்காக தற்போது அறிமுகம் செய்யப்பட்டுள்ள ஏற்றுமதி விவசாய அபிவிருத்தி வலயங்களை நாடு பூராகவும் விரிவுபடுத்துவேன். அதனூடாக தேசிய விசாயிகளை ஏற்றுமதி வர்த்தகர்களாக மாற்றி, இடைத்தரகர்களின் தொடர் பில்லாது நேரடியாக சந்தையுடன் கொடுக்கல் வாங்கல் செய்வோராக மாற்றுவேன்.
காய்கறிகள் மற்றும் பழங்கள் பயிர்
செய்வதை 
மேம்படுத்துதல்
இத்துறையில் சிறப்பாகத் தென்படக்கூடிய வளர்ச்சியை நாங்கள் பெற்றுக்கொண்டுள்ளோம்.
2006 - 2008 ஆம் ஆண்டுகளில் மாதிரம் 200,000 தரமான பழக்கன்றுகளைப் பகிர்ந்தளித்துள்ளதோடு எதிர்காலத்தில் ஒவ்வொரு ஆண்டும் ஒரு இலட்சம் கன்றுகள் வீதம் பகிர்ந்தளிப்பேன்.
விளைச்சலைப் பெறுகின்றபோது பெருந்தொகையான காய்கறிகள் விரயமாவதை நான் அறிவேன். காய்கறிகள் மற்றும் பழங்களைப் பொதிப்படுத்தும் தொழில்நுட்பத்தை தொடர்ந்தும் மேம்படுத்துவதன் மூலம் இப்பயிர்ச் செய்கையாளர்களின் வருமானத்தை உயர்த்துவதற்கு நடவடிக்கை எடுப்பேன்.
விவசாயியினால் சந்தைக்குக் கொண்டுவரப்படுகின்ற அறுவடையை ஒழுங்கான முறையில் சந்தைப்படுத்த முடியாமல் போகும் சந்தர்ப்பங்களில் அவற்றை வீசி எறிகின்றார்கள் என்பதை நான் அறிவேன். அந்நிலையைத் தடுப்பதற்காக மரக்கறி எண்ணெய் உற்பத்தி தொழிற்சாலைகள் இரண்டை வெலிமடை, நுவரெலியா பிரதேசங்களில் அமைப்பேன். தனியார் துறைக்கு இக்கைத்தொழிலில் பிரவேசிப்பதற்கு உரிய ஊக்குவிப்பை அளிப்பேன்.
பழங்கள் மற்றும் காய்கறிகளை சில மாதங்களுக்குப் பாதுகாப்பாக வைத்திருக்கக் கூடிய குளிரூட்டல் முறையை நடைமுறைப்படுத்துவேன். தனியார் துறையை இத்துறையில் மேலும் மேலும் ஈடுபடுத்துவதற்காக உரிய கவர்ச்சிகரமான நிகழ்ச்சித்திட்டம் ஒன்றை நடைமுறைப்படுத்துவேன்.
துணைப் பயிர்ச் செய்கை
o நான் அதிகாரத்துக்கு வந்த சந்தர்ப்பத்தில், உள்நாட்டில் உற்பத்தி செய்யப்படக்கூடிய சோளம், பயறு, கெளபி, உழுந்து, எள், குரக்கன், மிளகாய், வெங்காயம் மற்றும் உருளைக் கிழங்கு போன்ற பயிர்கள் பெருமளவில் வெளிநாடுகளில் இருந்து இறக்குமதி செய்யப் பட்டதன் காரணமாக உள்நாட்டு விவசாயிக்கு அவற்றை சந்தைப் படுத்த முடியாத நிலைமை ஏற்பட்டிருந்தது. இந்த இற க்குமதிகளை மட்டுப்படுத்தியதன் காரணமாக வாரக்குடி விவசாயி தனது உற்பத்திகளுக்கு மிகச் சிறந்த விலை ஒன்றை தற்பொழுது பெறக்கூடிய நிலை ஏற்பட்டுள்ளது. இப்பயிர்ச்செய்கையை ஊக்குவித்து வளர்ப்பதற்கு நடவடிக்கை எடுப்பேன்.
o நெல்லைப் போன்று சோளத்தையும் உத்தரவாத விலைக்கு கொள்வனவு செய்து, பாதுகாப்பான தொகை ஒன்றைப் பேணுவதற்கு உரிய நடவடிக்கை எடுப்பேன்.
o ஒரு கிராமம் ஒரு பயிர் என்ற நிகழ்ச்சித் திட்டத்தின் கீழ் கொண்டுவரப்படுகின்ற கிராமங்களில், அவற்றுக்குத் தேவைப்படுகின்ற புதிய தொழில்நுட்பத்தையும் வெளிநாட்டு சந்தையில் பிரவேசிப்பதற்கான வாய்ப்பையும் வழங்குவதற்காக சிறிய விவசாய நிறுவனங்களை அமைப்பதற்கு நடவடிக்கை எடுப்பேன்.
o மரமுந்திரிகை, பனை, இஞ்சி, வெற்றிலை, கரும்பு உள்ளிட்ட துணைப் பயிர்ச் செய்கையை அபிவிருத்தி செய்வேன். இத்துறையில் உற் பத்திகளுக்கும், உரத்துக்கும் மானிய விலை முறையொன்றை அறிமுகப் படுத்துவேன்.
பாலுற்பத்தியில்
புரட்சி
பண்ணை விவசாயிகள் ஊக்குவிப்பு
நாட்டின் உழைப்போர் செயலணியில் 30 வீதம் விவசாயம் மற்றும் கால்நடை உற்பத்தித் துறையைச் சேரும்போது பால் மற்றும் பால் சார்ந்த உற்பத்திகளை இறக்குமதி செய்வதற்காக வருடாந்தம் வெளிநாடுகளுக்கு சுமார் 30 கோடி அமெரிக்க டொலர் அந்நியச் செலாவணி இழுபட்டுச் செல்கின்றது. கடந்த காலங்களில் அரசுக்குரிய பால் உற்பத்தி நிறுவனங்களை விற்பனை செய்தமையும் அக்கைத்தொழிலுக்கு ஊக்குவிப்பு அளிக்காமையுமே இதன் காரணமாகும்.
o எதிர்வரும் ஐந்து ஆண்டுகளில் தற்பொழுதுள்ள சுமார் 340,000 கறவைப் பசுக்களின் எண் ணிக்கையை இரு மடங் காக்குவேன். அதற்காக ஏற்கனவே ஆரம்பிக்கப்பட்டுள்ள கறவைப் பசுக்களைப் பெருக்கும் பண் ணைகளின் எண்ணிக்கையை அதிகரிப்பதற்கு நடவடிக்கை எடுப்பேன்.
o கால்நடை வள அபிவிருத்திச் சபையின் தலைமையில் அர சாங்கத்தின் தோட்டக் கம்ப னிகளுக்குரிய தோட்டங்களில் 50,000 கறவைப் பசுக்களைக் கொண்ட பொதுச் சேர்மம் ஒன்றை ஆரம்பிப்பேன்.
o விலங்கு உணவு உற்பத்திகளை உயர்த்துவேன். அதற்காக புல் வளர்ப்பதையும் சோளப் பயிர்ச் செய்கையையும் விரிவாக்குவேன். பாற்பண்ணையாளர்களின் சங்கங்களை மேலும் ஊக்குவித்து அதன் மூலம் விவசாயிகளுக்குத் தேவையான சேவைகளை வழங்குவதை விரி வாக்குவேன்.
o தேவையான மேலதிக வில ங்குகளை இறக்குமதி செய்வதற்காக ஓரின மற்றும் கலவை இனப்பசுக்கள், ஆடுகள் மற்றும் செம்மறி ஆடுகளை இறக்குமதி செய்வதற்கும், பால் உற்பத்திக்கான உபகரணங்களை இறக்குமதி செய்தவதற்கும் இற்றை வரை நிலவிய அனைத்து வரிகளையும் நீக்குவேன்.
o விடுதலை பெற்றுள்ள வடக்கு கிழக்கு மாகாணங்களில் இக்கைத் தொழிலை முன்னேற்றுவதற்காக உரிய உட்கட்டமைப்பு வசதிகளை மேம் படுத்துவேன். விலங்குகளை வழ ங்குவதையும், விலங்குணவு உற் பத்தியையும் ஊக்குவிக்கின்ற அதேநேரத்தில் சந்தையையும் ஏற்படுத்திக் கொடுப்பேன். குறிப்பாக இப் பிரதேசங்களில் ஆடு வளர்ப்புக்கு முன்னுரிமை அளிப்பேன்.
o தேசிய கால்நடை வளர்ப்புச் சபை, மில்கோ கம்பனி, விலங்கு உற்பத்தி, சுகாதார திணைக்களம் மற்றும் கால்நடை ஆராய்ச்சி நிறுவனம் என்பவற்றின் மூலம் வழங்கப்படுகின்ற சேவைகளை மேம்படுத்துவதற்காக அந் நிறுவனங்களுக்கு புதிய தொழில் நுட்ப நிறுவனங்களை அறிமுக ப்படுத்தி முழுமையாக நவீன மயப்படுத்துவேன்.
o உள்நாட்டில் சிறந்த பாலை அருந்துவது தொடர்பிலான சமூக மனப்பாங்குகளில் பாரிய மாற்றம் ஏற்படவேண்டும் என எண்ணு கிறேன். அதற்காக பாடசாலை மட்டத்தில் இருந்து மேல்நோக்கி விழிப்புணர்வு ஊட்டும் நிகழ்ச்சித் திட்டங்களை ஆரம்பிப்பேன்.
தேசத்தின் சுபீட்சத்திற்கு கடல்வளம்
நான்கு தசாப்த காலமாக ஒரு பெருங்கண்டத்தின் தடாகத்தில் எமக்கு உரித்தான பிரதேசத்தை இனங்கண்டு கொள்ளுவதில் ஏற்பட்ட காலதாமதத்தை புரிந்து, அன்று நான் மீன்பிடித்துறை அமைச்சராக இருந்த போது ஆரம்பித்து ஜனாதிபதியாகும் வரையான காலத்தில் நிறைவேற்றி, தற்போது ஐக்கிய நாடுகள் சபையிடம் முறையாக கையளிக்கக் கூடியதாக இருந்தது. அதன்படி எம்மால் கவனிக்கப்படாதிருந்த பிரதேசமானது எமது தேசத்தின் அளவைப் போல் 23 மடங்காகும். அப்பிரதேசத்தின் சகல வளங்களும் இனி நம் பிள்ளைகளுக்கே சேரும் எனக் கூறிக்கொள்வதில் பெருமை யடைகிறேன்.
பயங்கரவாதத்தைத் தோல்வியுறச் செய்ததையடுத்து, நிலப்பகுதி எமக்கு உரித்தானதை விட அதிகமாக கடல் பகுதிதான் சொந்தமானது. 2005 ஆம் ஆண்டளவில் எம்வசம் இருந்த கடலின் அளவு எமக்கு உரித்தான கடற் பிரதேசத்தில் 1/3 பகுதியாகும்.
ஆகவே இக்கடல் வளத்தை வீணாக்கிவிடாமல் அதன் உச்ச பயனைப் பெற்றுக் கொள்வதற்காக மஹிந்த சிந்தனையில் சமர்ப்பிக்கப்பட்ட வேலைத் திட்டத்தை தொடர்ந்தும் பலப்படுத்தி எதிர்காலத்தில் நடைமுறைப்படுத்துவேன்.
o எமது கடற்றொழிலாளர்கள் உச்ச அளவில் மீன்களைப் பிடிப்பதற்காக உரிய நவீன செயல்முறைகளை அறிமுகப்படுத்துவேன். மீன்கள், காய்கறிகள், பழங்கள் ஆகியவற்றை பழுதடையாமல் வைத்திருப்பதற்கு பாரிய அளவிலான 10 குளிரூட்டல் கூடங்களை அமைப்பேன்.
o கடலில் தொலைதூரத்துக்கு பயணம் செய்யக்கூடிய பன்னாட் கலங்களை உள்நாட்டிலேயே உற்பத்தி செய்வேன். அதன் பொருட்டு முன்னேற்றம் அடைந்துள்ள தொழில்நுட்பத்தையும் கடற்படையின் ஒத்துழைப்பையும் பெற்றுக்கொள்வேன்.
o பன்னாட் கலங்களுக்காக 100 இலட்சத்துக்கும் மேற்படாத சலுகை வட்டி கடன்முறை ஒன்றை அறிமுகப்படுத்துவேன்.
o தொலைதூர நீர்ப்பரப்பில் கடற்றொழிலில் ஈடுபடுகின்ற வர்களுக்காக தாய்க் கலம் என்ற முறையை அறிமுகப்படுத்துவேன். அதன் பிரகாரம் மீன்பிடிப் படகுகளுக்குத் தேவையான எரிபொரும், உணவு, நீர் ஆகியவற்றை வழங்குகின்ற தாய்க்கலம் தொலைதூர கடற் பிரதேசத்தில் பிடிக்கும் மீன்களை தாமதமின்றி கரைக்குக் கொண்டுவரும் பணிகளை நிறைவேற்றும்.
o வடக்கு, கிழக்கு கடல் எல்லையில் எதிர்வரும் மாதங்களில் மிகத் துரிதமாக கடல் வளங்களைப் பெற்றுக்கொள்கின்ற பணி நடைபெறுகின்றபோது கடற்றொழிலோடு இணைந்த ஏனைய கைத்தொழில்களுக்கும் புத்துயிர் அளிக்கப்படும்.
o அதன் பிரகாரம் மேலதிகமான நீர்வளங்கள் வீணாவதைத் தவிர்க்கும் பொருட்டு உப்பிட்டு பதப்படுத்துதல் (ஜாடி), கருவாடாகக் காய வைத்தல் ஆகிய கைத்தொழில்களை மேம்படுத்தி அவ் உற்பத்திகளுக்கு உள்நாட்டு மற்றும் வெளிநாட்டு சந்தைகளை அணுகுவதற்கான வாய்ப்பை விரிவுபடுத்திக் கொடுப்பேன்.
o நமது கடற்றொழிலாளர் பிடிக்கும் மீன்களில் இருந்து உச்ச பயன்களைப் பெறுவதற்காக நேரடியான நுகர்வுக்கு மேலதிகமாக மீன்களைத் தகரங்களில் அடைக்கும் கைத்தொழிலையும் முன்னேற்ற வேண்டும். அதற்காக உள்நாட்டு முதலீட்டாளர்களை ஊக்குவிக்கின்ற அதே நேரத்தில் அவர்களுக்கு இக்கைத்தொழிலுக்கான உற்பத்தி உபகரணங்களை கொண்டு வருவதற்கு வரிச்சலுகையை வழங்குவேன்.
o மீன் வளங்களை பிடிப்பதற்கு அப்பால் சமுத்திரத்தில் இருந்து இன்னும் உச்ச பயனைப் பெற்றுக்கொள்வதற்கு பல்கலைக்கழகங்கள் ஏனைய ஆய்வு நிறுவனங்களின் ஒத்து ழைப்பை பெற்றுக்கொள்வேன். வள ஆய்வுக்காக முன்னேற்ற மடைந்த கணனி மற்றும் தொடர்பாடல் தொழில் நுட்பத்தைப் பயன்படுத்துவேன்.
o சிறிய கடற்றொழிலாளர்களுக்கு எரிபொருளுக்கான சலுகையை தொடர்ந்தும் பெற்றுக்கொடுப்பேன்.
பெருந்தோட்டத் தொழிற்துறையில் புத்தெழுச்சி
தேயிலை, தெங்கு, றப்பர் உள்ளிட்ட ஏனைய உற்பத்திகளிலும் அவை சார்ந்த கைத்தொழில் துறையிலும் கடந்த நான்கு ஆண்டுகளில் தான் புதிய மலர்ச்சி ஏற்பட்டது
அழிவுப் பாதையில் இட்டுச் செல் லப்பட்டிருந்த தெங்குக் கைத்தொழிலை மீண்டும் மேம்படுத்துவதற்காக தெங்கு பயிரிடும் தோட்டங்களைத் துண் டாடுவதை நிறுத்துவதற்கு உரிய சட்டங்களைத் தயாரித்ததும் இப்பெறுபேறுகளுக்கு உதவியாக அமைந்தது.
கறுவாப் பயிர்ச் செய்கையைப் போன்று அது சார்ந்த பெறுமதிப் பண்டங்கள் மற்றும் மிளகு ஏற்றுமதி உள்ளிட்ட ஏனைய சிறு ஏற்றுமதிப் பயிர்கள் என்பவை தொடர்பாகவும் நாட்டில் அக்கறை ஏற்படுத்தப்பட்டது. அத்துடன் மஹிந்த சிந்தனையில் குறிப்பிடப்பட்டுள்ளவாறு உள்நாட்டுப் பெறுமதியைச் சேர்ந்த பெறுமதி அதிகரிக்கப்பட்ட பண்டங்களை உற்பத்தி செய்வதற்கும் ஏற்றுமதி செய்வதற்கும் இப்பயிர்ச் செய்கையில் ஈடுபட்டிருந்த எமது நாட்டின் உள்நாட்டு வர்த்தகர்களை மாற்றினேன்.
சிறுதோட்டச் சொந்தக்காரர்கள் மத்தியில் உயர்ந்த உற்பத்தித் திறனை ஏற்படுத்தி பெருந்தோட்டக் கைத்தொழில் துறையின் உந்து சக்தியாக மாற்றினோம். இப்பாதையில் நாம் தொடர்ந்தும் செல்ல வேண்டும் என நான் முன்மொழிகிறேன்.
o தேயிலைக் கலவையையும் பொதிப்படுத்தலையும் மேம்படுத்தி இலங்கையை தேயிலைச் சந்தைப்படுத்தலின் மைய நிலையமாக மாற்றுவேன்
o உடனடித் தேயிலையைத் பிரபல்யப்படுத்தி தொடர்ந்தும் தேயிலையை ஜனரஞ்சகமாக்குகின்ற கொள்கைகளுக்கு அனுசரணை அளிப்பேன்.
o தேயிலை, தெங்கு, ரப்பர் உள்ளிட்ட ஏனைய ஏற்றுமதிப் பயிர்ச் செய்கைக்கு உற்பத்தித்திறன் மிக்க உயர் தரத்திலான மரக்கன்று வகைகளை அறிமுகப்படுத்துவேன்.
o கோப்பி, மிளகு போன்ற பலசரக்கு வகைகளைப் போன்று ஏனைய பாரம்பரியமற்ற பயிர்களை வெளிநாட்டுச் சந்தைகளுக்காக பயிர் செய்வதற்கும் தயாரிப்பதற்கும் ஊக்கமளிப்பேன்.
o சகல ஏற்றுமதிப் பயிர் உற் பத்திகளுக்காக மானிய முறைமை ஒன்றை அறிமுகம் செய்வேன்.
o கறுவாப் பயிர்ச் செய்கையை அறிமுகம் செய்வதற்கும் ஆராய்ச்சி செய்வதற்கும் வேலைத் திட் டமொன்றை உருவாக்குகின்றேன். குறிப்பாக இத்துறையிலுள்ள உழைப்போர் பற்றாக்குறையை தவிர்ப்பதற்கு சம்பந்தப்பட்ட பயிற்சியை அளிக்கும் செயல் முறையொன்றை தயாரிப்பேன். இக்கைத்தொழிலுக்கு அரச அனுசரணையை பெற்றுக் கொடுப்பேன்.
o அறுவடைக்குப் பிற்பட்ட தயாரிப்புகளுக்காக தேவைப்படும் நவீன தொழில்நுட்ப உபகர ணங்களை உள்நாட்டில் உற்பத்தி செய்து குறைந்த விலைக்கு பெற்றுக்கொடுப்பேன்.
o அனைத்துப் பெருந்தோட்டப் பயிர்களுக்குமான உர மானியத்தை விரிவாக்குவேன்.
o குத்தகை முறையின் கீழ் இயங்குகின்ற தோட்டக் கம்பெனிகளின் உற்பத்தித் திறனை மேம்படுத்தி, அவற்றில் சேவை யாற்றுகின்றவர்களின் சேவைப் பாதுகாப்பையும் வருமான நிலையையும் மேம்படுத்தும் பொருட்டு உயிர் பல்வகைமையும் நீர் வழங்கலும் பாதுகாக்கப் படுகின்ற வகையில் சூழல் நேயம் கொண்ட நீண்டகால முதலீட்டில் ஈடுபடச் செய்வேன்.
நடந்துவந்த பாதையில் உறுதியுடன் முன்னோக்கி
கைத்தொழில் அபிவிருத்திக்காக 60 ஆம் ஆண்டு காலப் பகுதியில் ஆரம்பத்திலிருந்து நடைமுறைப் படுத்தப்பட்டது. அரச முதலீடுகளை அடிப்படையாகக் கொண்ட கைத்தொழில் அபிவிருத்தி செயன்முறையாகும். அதன் கீழ் உள்நாட்டுக் கைத்தொழில் துறையில் பாரிய அளவிலான வளர்ச்சி ஏற்படத் தொடங்கியது.
1977ஆம் ஆண்டின் பின்னர் நடைமுறைப்படுத்தப்பட்ட திறந்த பொருளாதாரக் கொள்கையின் கீழ் தனியார்துறை முதலீடுகளை வளர்த்ததன் மூலமாக கைத்தொழிலை அபிவிருத்தி செய்வதற்கு முயற்சி மேற்கொள்ளப் பட்டது. அதன் கீழ் அதுவரை காலமும் கட்டியெழுப்பப்பட்டுக்கொண்டிருந்த உள்நாட்டுப் பொருளாதார மறுமலர்ச்சி அடங்கி, வெளிநாட்டு முதலீட்டாளர்கள் நாட்டின் பொருளாதாரத்தைக் கைப்பற்றிக்கொள்வது ஆரம்பமானது.
2005ஆம் ஆண்டு நான் அதிகாரத்துக்கு வருகின்றபோது, நமது நாட்டின் கைத்தொழில் மயம் விபரீதமான ஒரு நிலைமைக்கு உள்ளாகி இருந்தது. அதன் பிரகாரம் நாங்கள் கேட்காமலேயே எம்மீது சுமத்தப்பட்ட வெளிநாட்டு கைத்தொழில் மயமாக்கலுக்குப் பதிலாக உள்நாட்டு கைத்தொழில் மயமாக்கலை மேம்படுத்துவதற்கு நான் நடவடிக்கை எடுத்தேன்.
அதன் விளைவாக, சர்வதேச நிலைக்குச் செல்கின்ற பாரிய அளவிலான உற்பத்தியாளர்கள் சிலரையாவது நாட்டில் உருவாக்குவதற்கு வாய்ப்புக் கிடைத்தமை எமக்கு பெரு மகிழ்ச்சி அளிக்கிறது. தொடர்ந்தும் அக் கைத்தொழிலாளர்களை மேம்படுத்துவதற்கு உரிய ஊக்கத்தை அளிப்பதற்கு என்னை அர்ப்ப ணித்துக்கொள்கின்ற அதே நேரத்தில் எதிர்காலத்தில் அத்தகைய கைத் தொழிலாளர்கள் 200 பேரை உருவாக்குகின்ற நிகழ்ச்சித் திட்டத்தை முன்னெடுப்பேன்.
தொழிற்றுறை முன்னோக்கிச் செல்வதற்கான உந்துதல்
o முதலீட்டுச்சபை, நகர அபிவிருத்தி அதிகார சபை, சுற்றுலாத்துறை அதிகார சபை, ஏற்றுமதி அபிவிருத்திச் சபை, சூழல் அபிவிருத்திச் சபை மற்றும் மகாவலி அதிகார சபை போன்ற ஆறு நிறுவனங்களை இணைத்து தொழிற்படுத்துகின்ற நிறுவன மற்றும் சட்ட ரீதியிலான கட்டமைப்பு ஒன்றை நான் மிக விரைவாக ஆரம்பிப்பேன். முதலீடுகளை ஆரம்பிப்பதை தாமதப்படுத்துகின்ற அல்லது காலம் கடத்துகின்ற செயல் முறைகளை குறைப்பதற்கான செயற்பாடு ஒன்றை அதன் மூலம் உடனடியாக ஆரம்பிப்பேன்.
o அந்த நிறுவனத்தின் மூலம் முதலீட்டுக்கான எந்த ஒரு முன்மொழிவு தொடர்பான அரசாங்கத்தின் இறுதி முடிவை மூன்று மாத காலப்பகுதிக்குள் வழங்குவதற்கு நடவடிக்கை எடுப்பேன். தலை தூக்குகின்ற அனைத்து சட்ட ரீதியானதும் நடைமுறைச் சாத்தியமானதுமான சிக்கல்களை தீர்க்கும் அதிகா ரங்களை கருத்திட்டங்களுக்கான வசதி வழங்குநர் என்ற ரீதியில் இந்நிறுவனக் கட்டமைப்பிடம் ஒப்படைக்கின்றேன்.
o 2,500 கோடி ரூபா மூலதனத்தைக் கொண்ட ஏற்றுமதி இறக்குமதி வங்கி ஒன்றை உருவாக்குவேன். வெளிநாட்டுச் சந்தையை வெற்றிக்கொள்வதற்கு முயற்சி எடுக்கின்ற உள்நாட்டு தொழில் முயற்சியாளர்களுக்கு இதன் மூலம் உரிய வசதிகளை வழங்குவேன்.
o நமது நாட்டில் வரி செலுத் துகின்றவர்கள் முகம் கொடுக்கின்ற பிரச்சினைகளையும் சிக்கலான தன்மைகளையும் இனங்கண்டு அவற்றைத் தீர்த்துவைக்கும் பொருட்டு முறையான செயல் முறையொன்றை மிகத் துரிதமாக செயற்படுத்துவேன். அதன் பிரகாரம் நடைமுறையில் உள்ள வரி முறையை இலகுபடுத்தி தனிநபர் வருமானவரி விகிதத்தைப் போன்று பெறுமதி சேர்க்கப்பட்ட வரி மற்றும் உற்பத்தி வரி விகிதம் என்பவற்றையும் இவ்வாண்டில் வரவு செலவுத் திட்டத்திலேயே குறைப்பேன்.
o அபிவிருத்திக்கான தகவல் தொழில்நுட்பம், நனோ தொழில்நுட்பம், டிஜிட்டல் தொழில்நுட்பம் உள்ளிட்ட அனைத்து விதமான அறிவு ஒளியைப் பயன்படுத்துவதற்காக தொழில்நுட்ப செயல்முறை நிலையம் ஒன்றை அமைப்பேன்.
o உலக பொருளாதார வீழ்ச்சியின் காரணமாக சில உள்நாட்டு தொழில் முயற்சித் துறைகளில் ஏற்பட்ட அழுத்தங்களின் காரணமாக அவர்களுக்கு தமது வங்கிக் கடன்களை செலுத்த முடியாமல் போன சந்தர்ப்பங்கள் ஏற்பட்டுள்ளன என்பதை நான் அறிவேன். அத்தகையவர்களுக்கு நிவாரணமாக ஈடு வைக்கப் பட்டுள்ள அசையும், அசையா சொத்துக்களை ஏலத்தில் விடாமல் இருப்பதற்கு இரண்டு ஆண்டு களில் பெற்றுக்கொடுக்க நான் நடவடிக்கை எடுப்பேன். அவ்வாறு செய்வதன் மூலம் வங்கிகளுக்கு ஏதேனும் நட்டம் ஏற்படுமானால் அந்த நட்டத்தை ஈடு செய்வதற்காக சம்பந்தப்பட்ட வரிச் சலுகையைப் பெற்றுக்கொடுக்க நான் நடவடிக்கை எடுப்பேன்.
o உலகப் பொருளாதார நெருக்கடி காரணமாக மூடப்பட்ட தொழிற் சாலைகள் மற்றும் நெல் ஆலைகள் என்பவற்றை மீளத் திறந்து அவற்றை மேம்படுத்துவதற்கு உரிய கடனை பதிவளிக்கும் மற்றும் புதிய கடன்களை வழங்குவதற்குமான கைத்தொழில் மறுமலர்ச்சி நிதியம் ஒன்றை அமைப்பேன். வங்கி மற்றும் நிதி நிறுவனங்களை ஊக்கு விப்பதற்கு மத்திய வங்கி பிணையங்கள் மற்றும் மீள்நிதி வசதிகளை வழங்குவேன்.
o அரச துறைக்கும் தனியார் துறைக்கும் மேலதிகமாக கூட்டுறவுத் துறையையும் அவற்றுக்கு இணையாகப் பலப்படுத்தி விரிவாக்குவதற்கு இற்றைவரை மேற்கொள் ளப்பட்டுள்ள நடவடிக்கைகளை தொடர்ந்தும் முன்னெடுத்துச் சென்று கூட்டுறவு முறையை நிதி ரீதியாகவும் முகாமைத்துவ ஆற்றலின் மூலம் தொழில் ரீதியாகவும் அபிவிருத்தி செய்வேன். எதிர்வரும் அபிவிருத்திச் செயற் பாட்டின்போது இம் மூன்று துறைகளும் ஒரே சமமாக ‘முன்னோடிப் பயணிப்பவர்களாக’ செயற்படும்.
o ‘தாய்நாட்டை வெற்றியடையச் செய்வோம்’ என்ற தொனிப் பொருளின் கீழ் நாட்டுக்கு புதிய தொழிற் கலாசாரம் ஒன்றை அறிமுகப்படுத்துகின்றேன். அதன் மூலம் வினைத்திறனையும் உற்பத்தித் திறனையும் எதிர்வரும் ஆறு ஆண்டுகளில் நூற்றுக்கு 50% உயர்த்துவேன்.
o கைத்தொழில் துறையின் வளர்ச்சிக்கு தலை சிறந்த தொழிலறிஞர்களைக் கொண்ட செயலணி ஒன்றை அமைப்பேன்.
சுற்றுலாக் 
கைத்தொழில்
o சுற்றுலாக் கைத்தொழிலுக்காக துரித அபிவிருத்தி நிகழ்ச்சித் திட்டம் ஒன்றை அறிமுகப் படுத்துவேன். அதன் கீழ் 2016 ஆம் ஆண்டு ஆகின்றபோது ஆண் டொன்றுக்கு 25 இலட்சம் உல்லாசப் பயணிகளை இந்நா ட்டுக்கு அழைப்பதற்குத் தேவை யான அனைத்து உட்கட்டமைப்பு வசதிகளையும் ஏனைய தேவை களை நிறைவேற்றுகின்ற வேலைத் திட்டங்களையும் ஆரம்பிப்பேன்.
o ஹோட்டல் உல்லாச விடுதிகள் மற்றும் விடுமுறை விடுதிகள் என்பவற்றை நவீனமயப் படுத்துவதற்காக நடுத்தர அளவிலான தொழில் முயற்சியா ளர்களுக்கு 10 கோடி ரூபா வரையிலான கடனைப் பெற்றுக் கொள்ளக்கூடிய நிதி செயல்முறை ஒன்றைத் தயாரிப்பேன்.
o 7 நட்சத்திர ஹோட்டல் இரண்டை ஆரம்பிப்பதற்காக புகழ்பெற்ற ஹோட்டல் உரிமையாளர்களுக்கு அழைப்பு விடுக்கின்றேன்.
o முதலீட்டுச் சபையின் வழி காட்டலின் கீழ் புதிதாக 50,000 ஹோட்டல் அறைகளை அமை ப்பதற்கு தனியார் துறைக்கு ஊக்கம் அளிப்பேன்.
o ஹோட்டல் கைத்தொழில் சம்பந்தப்பட்ட உபகரணங்களை உற்பத்தி செய்வதற்காக உள்நாட்டு கைத்தொழிலாளர்களுக்குத் தேவையான வசதிகளை வழ ங்குவேன். உல்லாசப் பயணிகளுக்கு மலிவு விலையில் பெற்றுக் கொள்ளக்கூடிய சகல வசதி களுடனான சிறிய இல்லங்களை ஆரம்பிப்பதற்காக சுற்றுலாப் பிரதேசங்களில் வாழ்கின்றவர்களுக்கு வாய்ப்பும் ஊக்கமும் அளிப்பேன்.
(மிகுதி திங்கள் தொடரும்)
