அந்நிய முதலீட்டைத் தொடர்ந்து எதிர்ப்போம்;:பாரதீய ஜனதா தேசிய செயற்குழு கூட்டத்தில் முடிவு


பாரதீய ஜனதாவின் தேசிய செயற்குழுக் கூட்டம் அரியானா மாநிலம் சுரஜ்கந்த் நகரில் நடைபெற்றது. இக்கூட்டத்தில் பாரதீய ஜனதா மூத்த தலைவர்கள் உட்பட பலர் கலந்துகொண்டு அன்னிய முதலீடு, ஊழல் மற்றும் பணவீக்கம் குறித்து விவாதித்தனர். இதில் பாரதீய ஜனதாவின் தலைவர் நிதின் கட்காரி தலைமை உரையாற்றிப் பேசினார்.
அப்போது பாரதிய ஜனதா தலைவர் நிதின் கட்காரி கூறியதாவது:-
கடந்த 2004 ஆம் ஆண்டு பாரதீய ஜனதா ஆட்சியில் இருந்த போது 26 சதவீகிதம் அன்னிய முதலீட்டை ஆதரிப்போம் என்று கூறியது. 
கடந்த 8 வருடங்களுக்கு முன்புள்ள விஷயம் அதை விடுங்கள். இப்போது அன்னிய முதலீடு குறித்து நாங்கள் வெளியிடவுள்ள அறிக்கைக்காக காத்திருங்கள் என்று கூறினார்.
பாரதீய ஜனதா செய்தித் தொடர்பாளர் ரவி ஷங்கர் பிரசாத் கூறியதாவது:- தேசிய ஜனதாக் கட்சி ஆட்சிக்கு வந்தால் இந்த அன்னிய முதலீட்டு கொள்கைகளை ரத்துச் செய்யும் அன்னிய முதலீட்டு கொள்கைகளை எத்தனை பேர் ஆதரித்தார்கள் என்பதல்ல எங்கள் கேள்வி. அதை முழுமையாக நாங்கள் எதிர்க்கிறோம்.
அரசு இத்திட்டத்தை நடைமுறைப் படுத்தினாலும், தேசிய ஜனநாயகக் கட்சி அதை விட்டு விலகி இருக்கும் சிரோமணி அகாலிதளம் கட்சியின் சுக்பீர் சிங்குடன் அன்னிய முதலீட்டு விவகாரம் குறித்து பேசவுள்ளோம்.
இந்திய நலனுக்கு எதிராக உள்ள இந்த அன்னிய முதலீட்டுக்கான அனுமதி அறிவிப்பை தேசிய ஜனநாயகக் கட்சி எதிர்க்கும் முடிவில் மாற்றம் இல்லை. ஆளும் காங்கிரஸ் அரசின் சீர்திருத்த கொள்கைகளை பாரதீய ஜனதா வரவேற்கிறது. 
ஆனால் அந்த சீர்திருத்தம் நாட்டு மக்கள் நலனில் அக்கறை கொண்டதாக முறையான வளர்ச்சிக்கு உரியதாக இருக்க வேண்டும். ஆனால் பண்ணை விவசாய சமூகத்தினருக்கு எதிராக இந்த அன்னிய முதலீட்டு அறிவிப்பு உள்ளது என்று கூறினார். 
தேசிய ஜனநாயக கூட்டணியின் முக்கிய அங்கமாக உள்ள சிரோமணி அகாலிதளம் கட்சியின் தலைவரும் பஞ்சாப் மாநில முதலமைச்சருமான பிரகாஷ் சிங் பாதல் பேசும் போது அரசு ஒரு சர்வாதிகாரி யைப் போல் செயல்பட்டு இந்த அன்னிய முதலீட்டு கொள்கைகளை கட்டாயப்படுத்தவி ல்லை என்று கூறியுள்ளார்.
