7 வாக்குச் சாவடிகளில் மறு வாக்குப் பதிவு


சென்னையில் நேற்று முன்தினம் நடந்த ஏழு வாக்குச்சாவடிகளின் மறு வாக்குப் பதிவு அமைதியாக நடந்தது. ஏழு மையங்களிலும், சராசரியாக 34 சதவீத வாக்குகளே பதிவாகின மாநகராட்சியின் 104வது வார்டில் உள்ள 1,740 (ஆண்), 1,743 (பெண்), 1,746 (அனைத்து வாக்காளர்கள்), 103வது வார்டில் 1,730 (ஆண்) 1,730 (பெண்), 1,731 (அனைத்து வாக்காளர்கள்), 107வது வார்டில் 1,836 (பெண்) ஆகிய வாக்குச்சாவடிகளில் மறு வாக்குப் பதிவு நடந்தது. வாக்குப் பதிவு துவங்கியது முதல் மந்தமாகவே இருந்தது. 
காலை 9 மணியளவில், 10 முதல் 15 சதவீத வாக்குகள் பதிவாகின. 11 மணிக்கு 18.56 சதவீத வாக்குகளும், பகல் 1 மணியளவில் 25.70 சதவீத வாக்குகளும் பதிவாகியிருந்தன. மதியத்துக்கு மேல் வாக்குப் பதிவு அதிகரிக்கும் என எதிர்பார்க்கப்பட்டது. ஆனால் வாக்காளர்களின் கூட்டம் வாக்குச் சாவடிகளில் பெரியளவில் காணவில்லை. 2 மணியளவில் 29 சதவீத வாக்குகள் பதிவாகியிருந்தன. இறுதியில் ஏழு வாக்குச் சாவடிகளிலும் மொத்தமுள்ளள6,037 வாக்குகளில், 2,062 வாக்குகளே பதிவாகின. வாக்கு சதவீதம் 34.
வாக்குப் பதிவை முன்னிட்டு வாக்குச்சாவடிகளுக்கு பலத்த பொலிஸ் பாதுகாப்பு போடப்பட்டிருந்தது. முதல் கட்ட வாக்கு பதிவின் போது பணியாற்றிய ஊழியர்கள் மாற்றப்பட்டு, புதிய பணியாளர்கள் மறு ஓட்டுப் பதிவுக்கு நியமிக்கப்பட்டிருந்தனர். வாக்குப் பதிவு முழுவதும் வீடியோவில் பதிவு செய்யப்பட்டது.
