விசர்நாய்க்கடி நோயினால் மரணிப்பவர்களில்பெரும்பாலானவர்கள் சிறுவர்களாவர்


விசர்நாய்க்கடி நோய் மிருகங்களின் மூலமே மனிதர்களுக்கு பரவுகின்றது. இது ஒரு வைரஸ் கிருமியின் மூலமே மனிதர் களை தாக்கி அவர்களை மரணிக்கச் செய்யும் அளவுக்கு பாரதூரமான விளைவுகளை ஏற்படுத்தக்கூடிய ஒரு நோயாகும்.
விசர்நாய்க்கடி நோய் நாய் கடிப்பதன் மூலமே மனிதனுக்கு ஏற்படுகின்ற தென்ற தவறான அபிப்பிராயம் நிலவுகின்றது. பூனை, மரநாய், காட் டுப்பூனை, நரி, வெளவால், எலி மற்றும் பெருச்சாளி ஆகிய மிரு கங்கள் மனிதனை கடிக்கும் போதும் விசர்நாய்க்கடி நோய் மனிதர் களுக்கு ஏற்படுகின்றது.
சுகாதார அமைச்சு விசர்நாய்க்கடி நோயினால் பாதிக்கப்படும் ஒவ்வொரு நோயாளிக்கும் 500 ரூபாவை செலவிட்டு வருகின்றது. இவற்றுடன் ஒவ்வொரு வருடமும் மேலதிகமாக 100 மில்லியன் ரூபாவை செல விட்டு நாய்களுக்கு விசர்நாய்க்கடி நோய்த் தடுப்பூசிகளை போடுவ தற்கும், பெட்டை நாய்களுக்கு கருத்தடை செய்வதற்கும் செலவிட்டு வருகின்றது.
நாய் அல்லது வேறு ஏதாவது ஒரு மிருகத்தின் எச்சில் கடித்த காயத் தின் ஊடாக உடலில் பரவுகின்றது. இந்நோய்க்கான அறிகுறிகளாக தலைவலியுடன் காய்ச்சல் ஏற்படும். இந்தக் காய்ச்சல் படிப்படியாக உடல் வலியை ஏற்படுத்தி பின்னர் நோயாளி கோபத்துடன் நடமா டும் செயற்பாடுகளில் ஈடுபடுவார். இதனால் அவர் மன விரக்தியுட னும், சோம்பலுடனும் இருப்பார்.
விசர்நாய்க்கடி நோய் பரவுவதை தடுக்க வேண்டுமானால் நாய் அல்லது நாம் மேலே குறிப்பிட்ட ஒரு மிருகம் கடித்தவுடன் கடித்த இடத்தை 10 முதல் 15 நிமிடங்களுக்கு சவர்காரத்தை பூசி கழுவ வேண்டும். அதையடுத்து நீங்கள் வைத்திய உதவியை நாடி விசர்நாய்க்கடி நோயைக் குணமாக்கும் ஊசி போட வேண்டுமா என்பதை ஊர் ஜிதம் செய்ய வேண்டும்.
விசர்நாய்க்கடி நோய் தடுப்பூசிகளை நாய்கள், பூனைகள் அல்லது வீட் டில் வளர்க்கும் மற்றைய செல்லப்பிராணிகளுக்கு போட வேண்டும். மனிதனுடன் பழகும் பரீட்சயமற்ற காட்டு மிருகங்களையும், தெரு நாய்களையும் தொட்டுப் பழகுவது ஆபத்தானது. தற்போது நாட்டில் விசர்நாய்க்கடி தடுப்பூசிகளும் கருத்தடை சத்திரசிகிச்சைகளும் நாய் களுக்கு மேற்கொள்ளப்படுவதனால் இன்று எங்கள் நாட்டில் உள்ள நாய்களின் எண்ணிக்கை சுமார் 50 சதவீதம் குறைந்துள்ளது.
உலகின் விசர்நாய்க்கடி தடுப்பு தினம் கடந்த 21ம் திகதி அனுஷ்டிக்கப் பட்டமை குறிப்பிடத்தக்கதாகும். இவ்வாண்டில் மாத்திரம் 28 பேர் விசர்நாய்க்கடி நோயினால் மரணித்திருக்கிறார்கள். விசர்நாய்க்கடி நோயி னால் பாதிக்கப்பட்டவர்கள் யாழ்ப்பாணம், கேகாலை, அம்பாந்தோ ட்டை மற்றும் மாத்தறை ஆகிய பிரதேசங்களில் அதிகமாக இருப்ப தாகவும் வைத்திய ஆய்வுகள் கூறுகின்றன.
கட்டாக்காலி நாய்களும், வீட்டில் செல்லமாக வளர்க்கும் நாய்களும் ஒவ்வொரு வருடமும் 2000இற்கும் மேற்பட்டோரை கடித்து காய மாக்குகிறது. இதனால் பாதிக்கப்பட்டவர்களுக்கு தேசிய ஆஸ்பத்திரி யில் உள்ள விசர்நாய்க்கடி நோய் சிகிச்சை நிலையத்தில் தக்க சிகி ச்சை அளிக்கப்படுகிறது என விசர்நாய்க்கடி நோய் தடுப்பு பிரிவின் பணி ப்பாளர் டாக்டர் ஜீ.ஏ.எல். ஹரிச்சந்திர தெரிவித்தார்.
அங்குள்ள இன்னுமொரு வைத்திய உத்தியோகத்தரான டாக்டர் அமில, ஒவ்வொரு நாளும் குறைந்தபட்சம் 50 முதல் 60 பேர் விசர் நாய் க்கடியினால் பாதிக்கப்பட்டு சிகிச்சைப் பெற்று வருவதாக கூறினார். கடந்த 8 மாதங்களில் 5 லட்சத்திற்கும் அதிகமான நாய்களுக்கு விசர் நாய்கடி நோய்த் தடுப்பூசிகள் போடப்பட்டுள்ளன. ஒரு லட்சத்து 25 ஆயிரம் விசர்நாய்க்கடி நோயாளிகளுக்கு தாங்கள் சிகிச்சை அளித் தாகவும், சிகிச்சை பெற்றவர்களில் பெரும்பாலானவர்கள் 15 வயதிற் கும் குறைந்த சிறுவர், சிறுமியர் என்றும் கூறினார்.
வைத்திய ஆராய்ச்சி நிலையத்தில் விசர்நாய்க்கடி நோய் தொடர்பான தேசிய ஆய்வுகூடம் அமைந்திருக்கிறது. இந்நிலையம் 2016ம் ஆண் டளவில் விசர்நாய்க்கடி நோயை நாட்டில் இருந்து முற்றாக ஒழித்துக் கட்டும் இலக்குடன் செயற்பட்டு வருகின்றதென்று வைத்திய ஆராய் ச்சி நிலையத்தின் விசர்நாய்க்கடி தடுப்புப் பிரிவின் பொறுப்பதிகாரி யான டாக்டர் ஓமந்த விமலரத்ன கூறினார். இந்த முயற்சி வெற்றி பெறுவதற்கு பொதுமக்கள் தங்களது பூரண ஒத்துழைப்பை அளிக்க வேண்டுமென்று கேட்டுக் கொண்டார்.
வீடுகளில் செல்லப்பிராணிகளாக வளர்க்கும் நாய்கள் 6 வாரக் குட்டிக ளாக இருக்கும் போது அவற்றுக்கு நோய்த்தடுப்பு ஊசி போட வேண்டும். அதையடுத்து 6 மாதத்திலும், பின்னர் ஒரு வருடம் அல் லது 2 வருட நோய்த்தடுப்பு ஊசியை போட வேண்டுமென்ற நிபந்த னையை ஒவ்வொரு பிரதேசத்தில் உள்ள வைத்திய அதிகாரிகளுக் கும் அரசாங்க வைத்திய திணைக்களத்தின் மூலம் அறிவுறுத்தப்பட் டுள்ளது. இவ்விதம் செய்யத் தவறுபவர்களுக்கு எதிராக அரசாங்க வைத்திய திணைக்களத்தின் மூலம் கடும் நடவடிக்கை எடுக்கப்படும்.
1970ம் ஆண்டில் இலங்கையில் 377 பேர் விசர்நாய்க்கடி நோயினால் பாதிப்புக்குள்ளாகியிருந்தார்கள். இந்த எண்ணிக்கை 2009ம் ஆண் டில் 58 ஆக குறைந்தது. மனிதனின் மத்திய நரம்பு வலையமை ப்பை விசர்நாய்க்கடி வைரஸ் தாக்குவதன் மூலம் இந்த நோய் ஒரு மனிதனை வலுவிழக்கச் செய்து மரணிக்க வைக்கிறது. விசர்நாய்க் கடி நோயினால் பாதிக்கப்பட்ட ஒரு மிருகம் மனிதனை கடித்தாலும் அந்த நோய் பரவும். அல்லது தனது கால் நகத்தினால் மனித உடலை வராண்டி காயப்படுத்தினாலும் இந்த நோயினால் ஒருவர் பாதிக்கப் படுவார்.
நாய்கள் மனிதர்களுடன் நெருக்கமான நட்புறவாடும் ஒரு மிருகமாகும். அந்த நன்றி உணர்வு மிக்க நாய், விசர்நாய்க்கடி நோயினால் பாதிக் கப்பட்டால் மனிதர்களுக்கு மரணத்தை ஏற்படுத்தும் என்பதை உண ர்ந்து நாம் அனைவரும் அவதானமாக இருத்தல் அவசியமாகும்.
