அதிக விளைச்சல் பெறும் விவசாயிகளுக்கு பணப்பரிசு

முதல்வர் ஜெயலலிதா உத்தரவு
அதிக விளைச்சலைப் பெறும் விவ சாயிகளுக்கு பரிசுகள் வழங்கும் திட்டத் திற்காக ரூ. 11.40 இலட்சம் நிதி ஒதுக்கி முதல்வர் ஜெயலலிதா உத்தரவிட்டுள்ளார்.
உணவு தானிய உற்பத்தியில் உயரிய இலக்கை அடையும் வகையில் நவீன தொழில் நுட்பங்களைக் கடைப்பிடித்து உற்பத்தித்திறனை அதிகரிக்கும் நடவடிக்கை களையும், நெல், பயறு வகைகள், சிறு தானியங்கள் சாகுபடியில் அதிக மகசூல் பெறும் விவசாயிகளை ஊக்கவிக்கும் நடவடிக்கைகளையும் முதல்வர் ஜெயலலிதா எடுத்து வருகிறார்.
திருந்திய நெல் சாகுபடி தொழில் நுட்பத் தினைக் கடைப்பிடித்து, மாநிலத்திலேயே அதிக விளைச்சலைப் பெறும் விவசாயிக்கு ஒவ்வொரு ஆண்டும் சிறப்புப் பரிசுத் தொகையாக ரூ. 5 இலட்சமும் ரூ. 3,500 மதிப்புடைய பதக்கமும் குடியரசு தினத் தன்று வழங்க முதல்வர் ஜெயலலிதா ஏற்கெனவே உத்திரவிட்டுள்ளார்.
இதேபோன்று, நவீன தொழில் நுட் பங்களைப் பயன்படுத்தி, மானாவாரி நெல், சிறு தானியங்கள் மற்றும் பயறு வகைகளில் அதிக விளைச்சலைப் பெறும் விவசாயிகளை ஊக்குவிக்கும் வகையில் பரிசுகள் வழங்கப்பட உள்ளன.
இந்த விருதுகள் வழங்குவதற்காக ரூ. 11.40 இலட்சம் நிதி ஒதுக்கீடு செய்து முதல்வர் ஜெயலலிதா உத்தரவிட்டுள்ளார். இதன் மூலம் தமிழகத்தில் 36 விவசாயி களுக்கு பரிசுத் தொகை வழங்கப்படும். நவீன தொழில்நுட்பங்களைக் கடைப்பிடித்து நெல் (மானாவாரி), சிறு தானியங்கள் மற்றும் பயறு வகைகள் உற்பத்தித் திறனை அதிகரிக்க விவசாயிகளிடையே விழிப்புணர்வும், போட்டி மனப்பான்மையும் ஏற்பட்டு உற்பத்தி அதிகரிக்க வழிவகை ஏற்படும் என அரசின் அறிவிப்பில் தெரிவிக்கப்பட்டுள்ளது.
