இலங்கையின் முதலாவது மலர் சேகரிப்புநிலையத்தை நுவரெலியாவில் திறந்துள்ளது


இலங்கையின் முதலாவது மலர் சேகரிப்பு நிலையத்தை நுவரெலியாவில் அண்மையில் திறந்து வைத்துள்ளதுடன், மலைநாட்டிலுள்ள அதன் நூற்றுக்கணக்கான வழங்குனர்களுக்கு அதன் சேவையை விஸ்தரித்துள்ளது. நுவரெலிய நகர பிதா மஹிந்த தொடம்பே கமகேவினால் அது திறந்து வைக்கப்பட்டது.
நுவரெலியா பொருளாதார நிலையத்தில் அமைந்துள்ள இந்த மலர் சேகரிப்பு நிலையமானது, மலர் வளர்ப்பவர்கள் மற்றும் வழங்குனர்கள், மிகக் குறைந்த போக்குரவத்து செலவில், மலர்களை கொண்டுவர வழியமைத்துள்ளது. 
மலர்களை பெற்றுக் கொள்ளும் பொழுது, தர நிர்ணயம் தொடர்பில் உறுதியான வழிகாட்டல்கள் பின்பற்றப்படும். குளிரூட்டிய வாகனங்களில் அனுப்பப்படுவதன் முன்னர் புதுத் தன்மையை பாதுகாக்க பிளாஸ்டிக் பைகளில் மலர்கள் அடைக்கப்படும்.
‘கொழும்பு போன்ற தூர இடங்களுக்கு தமது மலர்களை அனுப்ப கஷ்டம் மற்றும் செலவுகளை கொண்டுள்ள நுவரெலியா மாவட்டத்திலுள்ள சிறிய மலர் வளர்ப்போர் மற்றும் வழங்குனர்களுக்கு இது நிச்சயம் பெரும் உந்துசக்தியாக இருக்கும். முன்னர் ஒவ்வொரு மாதமும் பெறப்படும் மலர்களில் 20% போக்குவரத்தில் பாதிப்படைந்திருக்கும். 
மிக விரைவாகவும் இலகுவாகவும் மலர்களை பெற்றுக்கொண்டு அதன் புதுத்தன்மையை பாதுகாக்கும் வசதியை நாம் இப்பொழுது கொண்டுள்ளோம். 
எமது வாடிக்கையாளர்களுக்கு தரம்மிக்க மலர்களையும் மலர் அலங்காரங்களையும் வழங்குவதற்கு மேலதிகமாக, போக்குவரத்தில் மலர்களின் பாதிப்பை 5% ஆக தற்போது குறைத்துள்ளோம்’ என வின் தலைவரும் முகாமைத்துவப் பணிப்பாளருமான லசந்த மாலவிகே தெரிவித்தார்.
இந்த நிலையம் மூலம் குறுகிய கால வழங்குனர்களுக்கு தங்களின் வீடுகளில் மலர் வளர்ப்பை நாம் ஊக்குவிக்க உள்ளோம். சிறப்பான காலநிலை காரணமாக நுவரெலியா மற்றும் சுற்றியுள்ள பிரதேசங்களில் இதுபோன்ற பலர் உள்ளனர். சரியான வழிகாட்டலில் அவர்களும் ஒரு தொழில் முயற்சியாளராக வரமுடியும்’ என மாலவிகே மேலும் தெரிவித்தார்.
