கிழக்கில் சமாதானமும், பொருளாதார வளமும் நிலைபெற மக்கள் நல்ல முடிவை எடுக்க வேண்டும்

கிழக்கில் சமாதானமும், பொருளாதார வளமும்நிலைபெற மக்கள் நல்ல முடிவை எடுக்க வேண்டும்

சமாதானமும், பொருளாதார வளமுமா? அல்லது மக்களிடையே ஒற்றுமையின்மையும் முரண்பாடுமா? வேண்டும் என்பதை நிர் ணயிக்கக்கூடிய வகையில் கிழக்கு மாகாண சபைத் தேர்தல் எதிர்வரும் 8ம் திகதி சனிக்கிழமையன்று நடைபெறவுள்ளது.
30 ஆண்டுகால பயங்கரவாத யுத்தத்தின் பின்னர் பல்லாயிரக்கணக்கா னோரின் உயிர்த் தியாகத்திற்கு பின்னர் வென்றெடுக்கப்பட்ட சுதந் திரத்தையும் இன ஒற்றுமையையும் பொருளாதார வளர்ச்சியையும் தொடர்ந்தும் மேற்கொள்வதா? அல்லது மீண்டும் வன்முறை மற்றும் மக்களிடையே ஒற்றுமையின்மையும் சந்தேக உணர்வும் வலுப்பெற க்கூடிய கடந்த காலத்திற்கு நாட்டை இட்டுச் செல்வதா? என்பது குறித்து இந்தத் தேர்தலில் ஒரு நல்ல தீர்மானத்தை எடுக்கும் பொறு ப்பு கிழக்கு மாகாணத்தைச் சேர்ந்த தமிழ், முஸ்லிம், சிங்கள மக்கள் கையில் இருக்கிறது.
சில குறுகிய அரசியல் இலாபத்திற்காக ஒரு சாரார் இனவாதத்தை தூண்டி விட்டு மக்களிடையே அமைதியின்மையை ஏற்படுத்த மேற்கொள் ளும் முயற்சிகளை மக்கள் முறியடிப்பது அவசியமாகும். தமிழ் தேசி யக் கூட்டமைப்பு கடந்த மாகாணசபைத் தேர்தலை பகிஷ்கரித்த போதிலும் இந்தத் தடவை கிழக்கு மாகாணசபைத் தேர்தலில் போட் டியிடுவதென்று எடுத்த தீர்மானம் ஒரு வரவேற்கத்தக்க செயற்பாடா கும்.
13 பிளஸ் இற்கு கூடுதலான சுயாதிபத்திய உரிமை வேண்டுமென்று கட ந்த காலத்தில் எதிர்ப்புக் குரல் எழுப்பி வந்த தமிழ் தேசியக்கூட்ட மைப்பு அந்த நிலையில் இருந்து இறங்கி வந்து கிழக்கு மாகாண சபைத் தேர்தலில் பங்கு கொள்வது என்று எடுத்த தீர்மானம் அவர் களின் அடி மனதில் பேச்சுவார்த்தைகளின் மூலம் ஒரு நல்ல தீர்வை ஏற்படுத்த முடியும் என்பதற்கான ஒரு நல்ல அறிகுறியாகும்.
தமிழ் தேசிய கூட்டமைப்பு உண்மையிலேயே இந்த நிலைப்பாட்டில் இருப்பது நல்லது. ஆயினும், அதனுடன் ஒட்டிக் கொண்டிருக்கும் எல்.ரி.ரி.ஈ. பயங்கரவாதிகளை ஆதரிக்கும் புலம்பெயர்ந்த தமிழர்க ளில் ஒரு சிலரும் அரசாங்கத்தை எதிர்க்கும் சில அமைப்புகளும் இந்தத் தேர்தலைப் பயன்படுத்தி அராஜகத்தை கட்டவிழ்த்து விடுவ தற்கு முயற்சி செய்யலாம் என்றும் சிலர் சந்தேகம் வெளியிட்டுள் ளார்கள்.
எது எவ்வாறிருப்பினும் இந்தத் தேர்தல் மும்முனைப் போட்டியாக இரு ந்தாலும் இறுதியில் ஒரு சக்திவாய்ந்த அரசியல் அமைப்பு வெற்றி யீட்டியவுடன் மற்ற அணியினர் அதனுடன் இணைந்து கிழக்கு மாகாணத்தில் ஒரு வலுவான ஆட்சியை அமைப்பதற்கு தங்கள் பூரண ஒத்துழைப்பை வழங்குவார்கள் என்று ஒருசாரார் நம்பிக்கை வைத்துள்ளார்கள்.
அது போன்றே சிறிலங்கா முஸ்லிம் காங்கிரஸ¤ம் தனித்து நின்று போட்டியிட்டாலும் தேர்தலின் பின்னர் பாரதூரமான விளைவுகள் ஏற்படுவது தவிர்க்கப்படலாம் என்றும் தேர்தல் முடிந்த பின்னர் கிழக்கு மாகாணத்தில் பூரண அமைதியும், நல்லிணக்கப்பாடும் ஏற் படும் என்றும் அரசியல் அவதானிகள் கூறுகிறார்கள்.
கிழக்கு மாகாணசபைத் தேர்தல் வெற்றிக்கு ஜனாதிபதி மஹிந்த ராஜபக்ஷ அவர்கள் மீது அப்பிரதேசத்தைச் சேர்ந்த சகல இன மக் களும் வைத்திருக்கும் அசையாத நம்பிக்கையே பிரதான காரணமா கும். ஜனாதிபதி அவர்கள் கிழக்கு மாகாணத்தின் தேர்தல் மேடைக ளில் சிங்களத்தில் பேசினாலும் அவ்வப்போது கொஞ்சு தமிழில் பேசி அந்த மக்களை மனமகிழ்ச்சியடையச் செய்து, வாய்விட்டு சிரி க்க வைக்கிறார்.
இவ்விதம் உள்ளொன்று வைத்து புறமொன்று பேசாத ஜனாதிபதி அவர்கள் எங்களுக்கு என்றுமே அநீதி இழைக்க இட மளிக்கமாட்டார். அவரை நாம் பூரணமாக நம்பலாம் என்று கிழக்கு மாகாணத்தில் உள்ள பெரும்பாலான தமிழ், முஸ்லிம், சிங்கள மக் கள் பகிரங்கமாகவே அரசாங்கத்திற்கு இன்று ஆதரவை தெரிவித்து வருகிறார்கள்.
30 ஆண்டுகால யுத்தத்தின் போது எங்கள் கண்ணீர் துளிகளை துடைத் துவிடுவதற்கு ஜனாதிபதி மஹிந்த ராஜபக்ஷவைத் தவிர வேறு எந்த அரசியல் தலைவரும் முன்வரவில்லை. ஜனாதிபதி அவர்கள் யுத்தத்தை மனிதாபிமான முறையில் நடத்தி, எல்.ரி.ரி.ஈ. இயக்கத்தை துவம்சம் செய்து இந்நாட்டில் உள்ள சகல இன மக்களுக்கும் நிரந் தரமான அமைதியையும், சமாதானத்தையும், விடுதலையையும் பெற் றுக் கொடுத்த மாவீரராவார்.
யுத்தம் முடிவடைந்த பின்னர் ஜனாதிபதி அவர்கள் யுத்தத்தினால் ஏற் பட்ட அழிவுகளை புனரமைப்பு செய்யும் அதே வேளையில் நாட் டில் புதியதோர் அபிவிருத்தி யுகத்தை தோற்றுவித்தார். அதனால் இன்று நாட்டின் நாலா பக்கங்களிலும் நெடுஞ்சாலைகள், பாலங்கள், மேம்பாலங்கள், புதிய ஆஸ்பத்திரிகள், புதிய அரசாங்கக் கட்டிடங் கள், புதிய பாடசாலைக் கட்டிடங்கள் ஆகியன தோன்றியுள்ளன.
ஜனாதிபதி அவர்களின் நல்லாட்சி மீண்டும் பல்லாண்டு காலத்திற்கு இலங்கையில் தொடர்ந்தும் நீடிக்க வேண்டுமென்று இந்த மக்கள் பிரார்த்திக்கிறார்கள். அதன் மூலமே பயங்கரவாதத்தினால் ஏற்பட்ட துன்ப வடுக்களை மக்கள் மறந்து, மீண்டும் புதுவாழ்வை ஆரம் பிக்க முடியும் என்று அவர்கள் நம்பிக்கை வைத்திருக்கிறார்கள்.
கிழக்கு மாகாண சபைத் தேர்தல் முடிவுகள் இந்நாட்டு மக்களாகிய தமி ழர், முஸ்லிம், சிங்களவர்களின் அபிலாஷைகளை பூர்த்தி செய்யக் கூடியதாக அமைந்தால், நாடு வளம் பெற்று மீண்டும் வன்முறை களோ, முரண்பாடுகளோ, ஐக்கியமின்மையோ இன்றி மக்கள் என் றென்றும் நிம்மதியாக வாழ்ந்து வளம்பெற முடியும்.
