உச்ச நீதிமன்ற தலைமை நீதிபதி அல்டமாஸ் கபீர் 29ல் பதவியேற்பு


உச்ச நீதிமன்றத்தின் புதிய தலைமை நீதிபதியாக நியமிக்கப்பட்டுள்ள அல்டமாஸ் கபீர் வரும் 29ஆம் திகதி பதவி ஏற்றுக் கொள்கிறார். உச்ச நீதிமன்ற தலைமை நீதிபதியாக பதவி வகித்து வரும் எஸ். எச். கபாடியா ஓய்வு பெறுவதைத் தொடர்ந்து தற்போது உச்ச நீதிமன்ற நீதிபதியாக பதவி வகித்து வரும் அல்டமாஸ் கபீர், புதிய தலைமை நீதிபதியாக நியமிக்கப்பட்டு இருக்கிறார்.
2005ஆம் ஆண்டு செப்டம்பர் 9ஆம் திகதி முதல் உச்ச நீதிமன்ற நீதிபதியாக பதவி வகித்து வரும் அல்டமாஸ் கபீர், மேற்கு வங்க மாநிலம் கொல்கத்தாவில் 1948ஆம் ஆண்டு ஜுலை 19 இல் பிறந்தார்.
சட்டம் (எல். எல். பி.) மற்றும் முது கலை (எம்.ஏ) பட்டப்படிப்பை கொல்கத்தா பல்கலைக்கழகத்தில் முடித்த இவர், 1990ஆம் ஆண்டு ஆகஸ்ட் 6ஆம் திகதி கொல்கத்தா உயர் நீதிமன்றத்தில் நிரந்தர நீதிபதியாக நியமிக்கப்பட்டார். 2005ஆம் ஆண்டு ஜனவரி 11ஆம் திகதி கொல்கத்தா உயர் நீதிமன்ற தலைமை நீதிபதியாக தற்காலிகமாக பதவியேற்ற அல்டமாஸ் கபீர், அதே ஆண்டு மார்ச் 1ஆம் திகதி ஜார்கண்ட் உயர் நீதிமன்ற தலைமை நீதிபதி யாக பதவி உயர்வு பெற்றார். 
அதன்பின் 2005ல் உச்ச நீதிமன்ற நீதிபதியாக நியமிக் கப்பட்ட அவர்தற்போது தலைமை நீதி பதியாக பதவி உயர்வு பெற்று இருக்கிறார். வரும் 29ஆம் திகதி தலைமை நீதிபதியாக அல்டமாஸ் கபீர் பதவி ஏற்றுக் கொள்கிறார்.
கொல்கத்தா உயர் நீதிமன்றத்தில் அல்ட மாஸ் கபீர் பதவி வகித்தபோது மாநிலத்தில் உள்ள அனைத்து நீதிமன்றங்களையும் கணனி மயமாக்கியதில் முக்கிய பங்கு வகித்தார். 
