நீர்த்தேக்கத்தில் தவறிவிழுந்த 3 பிள்ளைகளின் தாய்


காசல்ரீ நீர்த்தேக்கத்தில் தவறிவிழுந்து பெண்ணொருவர் பரிதாபகரமாக உயிரிழந்துள்ளார்.
நோட்டன் பொலிஸ் பிரிவுக்கு உட்பட்ட காசல்ரீ தோட்டத்தைச்சேர்ந்த பெண்ணொருவர் இன்று காலை 6 மணியளவில் வீட்டுக்கு அருகிலுள்ள காசல்ரீ நீர்த்தேக்கத்தில் குப்பைகளைக் கொட்டுவதற்கு சென்றுள்ளார். இதன்போது தவறி நீர்த்தேக்கத்திற்குள் விழுந்து உயிரிழந்துள்ளார். 
46 வயதுடைய சௌந்திரராஜன் பரமேஸ்வரி என்ற மூன்று பிள்ளைகளுக்குத் தாயான பெண்ணே உயிரிழந்தவராவார். 
சம்பவம் தொடர்பில் நோட்டன் பொலிஸார் விசாரணைகளில் ஈடுபட்டு வருகின்றனர். அண்மையில் பெய்த அடைமழையால் காசல்ரீ நீர்த்தேக்கம் நிரம்பி வழிகின்றமை குறிப்பிடத்தக்கது.

