கொழும்பு தேசிய நூதனசாலையின் புராதன துணிமணிகள் மற்றும் மட்பாண்ட 
காட்சிக் கூடங்களைப் புனருத்தாரணம் செய்ய சிஷிகிவி முன்வந்துள்ளது


இலங்கையின் செழுமை வாய்ந்த கலாசாரத்தையும் மரபுகளையும் பேணிப் பாதுகாக்கும் திட்டத்தின் தொடர்ச்சியாக தேசிய நூதனசாலையின் புராதன துணிமணிகள் காட்சிக்கூடம், மட்பாண்டங்கள் காட்சிக்கூடல் என்பவற்றையும் திருத்திச் செப்பனிடுவதற்கு உதவ சிஷிகிவி முன்வந்துள்ளது.
சிஷிகிவி யின் இலங்கை மற்றும் மாலைதீவுகள் பிரதம நிறைவேற்று அதிகாரி திரு. நிக் நிக்கொலாவ் 2011 ஜனவரி 26ம் திகதி நூதனசாலையில் இடம்பெற்ற ஓர் உத்தியோகபூர்வ வைபவத்தில் வங்கியின் அனுசரணைப் பத்திரத்தை தேசிய நூதனசாலையின் பணிப்பாளர் கலாநிதி நந்த விக்கிரமசிங்கவிடம் கையளித்தார்.
புனரமைப்புச் செய்யப்படவிருக்கும் துணிமணிகள் காட்சிக்கூடம் 18ம் நூற்றாண்டிற்கு முன்னர் இலங்கை, ஒல்லாந்து, போர்த்துக்கேய மற்றும் பிரிட்டிஷ் காலப்பகுதிகளில் அரச குடும்பத்தினர் அணிந்த ஆடைகள், சித்திர வேலைப்பாடு கொண்ட துணிகள், கூரை விரிப்புத் துணிகள், பின்னல் துணிகள், ரேந்தை வேலைப்பாடு கொண்ட துணிகள், பல்லக்கு அலங்காரத் துணிகள், சீருடைகள், நீண்ட மேலங்கிகள், சேட்கள் மற்றும் காற்சட்டைகள் என்பவற்றைக் கொண்டிருக்கும் மட்பாண்டங்கள் காட்சிக்கூடத்தில் 10 ஆம் நூற்றாண்டிற்கும் அதற்கு முந்திய காலப்பகுதிக்கும் உரிய இலங்கை மற்றும் வெளிநாட்டு மட்பாண்டங்களும் பீங்கான் பொருள்களும் பார்வைக்கு வைக்கப்படும்.
ஆதிகால இலங்கையிலும், சீனா, ஒல்லாந்து, அரேபியா ஆகிய பிரதேசங்களிலும் பாவிக்கப்பட்ட இப்பொருட்கள், போதிய வசதி இல்லாத காரணத்தினால் கடந்த 40 ஆண்டுகளாகக் காட்சிக்கு வைக்கப்படவில்லை. எனவே, காட்சிக்கூடங்கள் திருத்தி அமைக்கப்பட்டதும் இப்புராதன பொருள்களை முதன் முறையாகப் பார்க்கும் வாய்ப்பைத் தற்போதைய தலைமுறையினர் பெறுவார்கள்.
கொழும்பு தேசிய நூதனசாலையைப் புனரமைக்கும் திட்டத்திற்கான அனுசரணையை சிஷிகிவி 2004 ஆம் ஆண்டில் ஆரம்பித்தது. 
இத்திட்டத்தின் கீழ் அநுராதபுரம், பொலன்நறுவை, இடைக்காலம், கண்டி இராஜதானி ஆகியவற்றிற்குரிய காட்சிக்கூடங்களும் கற்சிற்பங்கள், கலை கைப்பணிப் பொருட்கள், நாணயங்கள், ஆயுதங்களும், வெடிபொருட்களும், இலச்சினைகளும் பதாகைகளும், ஓவியங்கள் என்பவற்றைக் கொண்டுள்ள காட்சிக்கூடங்களும் ஏற்கனவே செப்பனிடப்பட்டுள்ளன.
சிஷிகிவி யின் இலங்கை மற்றும் மாலைதீவுகள் பிரதம நிறைவேற்று அதிகாரி திரு. நிக் நிக்கொலாவ் இது பற்றித் தெரிவிக்கையில், எமது வங்கி தேசிய நூதனசாலையுடன் நீண்ட கால பங்காளித்துவச் செயற்பாட்டை மேற்கொண்டு வருகிறது. இதுவரை காணப்பட்டுள்ள முன்னேற்றம் குறித்து நாம் மகிழ்ச்சி அடைகிறோம். 
ஏற்கனவே, பத்து காட்சிக்கூடங்கள் புனரமைக்கப்பட்டுள்ளன. உள்நாட்டு மற்றும் வெளிநாட்டு பார்வையாளர்களின் நன்மைக்காக மேலும் இரண்டு காட்சிக்கூடங்களைத் திருத்தியமைக்க நாம் முன்வந்துள்ளோம். கொழும்பு தேசிய நூதனசாலை என்பது ஒரு விலைமதிப்பற்ற சொத்தாகும். அது இலங்கையரின் பெருமை மிக்க அரும்பொருட் காட்சிச்சாலையைப் பேணிப் பாதுகாப்பதற்கு உதவுவதில் சிஷிகிவி பெருமையடைகிறது என்று கூறினார்.
கொழும்பு தேசிய நூதனசாலையின் வரலாற்றுப் பிரிவில் எஞ்சியுள்ள 11ஆவது, 12ஆவது காட்சிக்கூடங்களே இப்பொழுது புனரமைப்புச் செய்யப்பட இருக்கின்றன. ஏற்கனவே, புனரமைக்கப்பட்ட பத்து காட்சிக் கூடங்களின் பராமரிப்பிற்கான பொறுப்பையும் சிஷிகிவி ஏற்றுக் கொண்டுள்ளது. அவ்வாறே புதிதாகப் புனரமைப்புச் செய்யப்படும் காட்சிக் கூடங்களையும் அது தொடர்ச்சியாகப் பராமரிக்கும்.
புராதன துணிமணிகள் காட்சிக்கூடம், மட்பாண்டங்கள் காட்சிக்கூடம் என்பவற்றைப் புனரமைப்புச் செய்யும் வேலைத்திட்டத்தின் வடிவமைப்பு, ஒழுங்கமைப்பு மற்றும் மேற்பார்வைப் பணிகளை கட்டடக் கலை மற்றும் வடிவமைப்புத் துறையில் அனுபவசாலியான பேராசிரியர் லீலானந்த பிரேமதிலக தலைமையிலான குழு மேற்கொள்ளும். ஏராளமான புராதன காட்சிப் பொருட்கள் மிகவும் நேர்த்தியான முறையில் பார்வைக்கு வைக்கப்பட இருக்கின்றன.
இந்த வேலைத் திட்டத்துடன் இணைந்ததாக ஜிrலீsலீrving சிலீritagலீ (மரபுரிமைகளைப் பேணி பாதுகாத்தல்) என்ற பெயரில் சிறய நூல் ஒன்றையும் சிஷிகிவி வெளியிட்டுள்ளது. நாட்டின் விலைமதிப்பற்ற புராதன பொக்கிஷங்கள் சிலவற்றின் படங்களை உள்ளடக்கியதாக இந்த நூல் தொகுக்கப்பட்டுள்ளது. 
அது மாத்திரமன்றி, பாடசாலைப் பிள்ளைகள் மற்றும் நூதனசாலைக்கு வரும் ஏனையோர் மத்தியில் விநியோகிப்பதற்காக ‘புத்தக அடையாள பட்டி’ ஒன்றையும் வங்கி தயாரித்துள்ளது.
கொழும்பு தேசிய நூதனசாலை எமது நாட்டுக் கலாசாரம் மற்றும் வரலாற்றின் நிலைக் கண்ணாடியாக அமையும் அதே வேளையில், பொது மக்களுக்கும் பல்வேறு மட்டங்களைச் சேர்ந்த கல்விமான்களுக்கும் ஓர் அறிவுக் களஞ்சியமாகவும் விளங்கு கின்றது. இரண்டாயிரம் ஆண்டுகளுக்கு மேல் பழைமை வாய்ந்த வரலாற்றைக் கொண்ட ஒரு நாகரிகத்தின் அரிய சின்னங்களை இக்களஞ்சியம் கொண்டுள்ளது.
