முஸ்லிம் லீக்குக்கு 3 தொகுதிகள் கருணாநிதி அறிவிப்பு



திமுக கூட்டணியில் முஸ்லிம் லீக்குக்கு 3 தொகுதிகள் ஒதுக்கப்பட்டுள்ளது. இதற்கான ஒப்பந்தம் நேற்று முதல்வர் கருணாநிதி முன்னிலையில் கையெ ழுத்தானது.
திமுக கூட்டணியில் இடம்பெற்றுள்ள இந்திய யூனியன் முஸ்லிம் கட்சி நிர்வாகிகள் நேற்றுமுன்தினம் சென்னை அண்ணா அறிவாலயத்தில் திமுக தொகுதிப் பங்கீட்டு குழுவினருடன் இரண்டாம் கட்டப் பேச்சுவார்த்தையை நடத்தினர்.
இந்தப் பேச்சுவார்த்தையின் போது இந்திய யூனியன் முஸ்லிம் கட்சிக்கு வரும் சட்டமன்றத் தேர்தலில் திமுக கூட்டணியில் 3 தொகுதிகள் ஒதுக்கப்படுவதாக உடன்பாடு ஏற்பட்டது. இதனை திமுக தலைமைக் கழகம் அறிவித்துள்ளது.
கூட்டணியில் இடம்பெற்றுள்ள காங்கிரஸ் விடுதலைச் சிறுத்தைகள், ஸ்ரீதர் வாண்டையாரின் மூவேந்தர் முன்னேற்றக் கழகம் ஆகியவற்றுடன் தொகுதி பங்கீட்டுக்கான பேச்சுவார்த்தை திமுக நடத்தி வருகிறது.
இதில் பாமகவுக்கு 31 தொகுதிகளை திமுக ஒதுங்கியது. அதற்கு அடுத்தபடியாக இந்திய யூனியன் முஸ்லிம் கட்சிக்கு 3 தொகுதிகளை திமுக ஒதுக்கியுள்ளது.
234 தொகுதிகளில் 34 தொகுதிகள் இப்போது ஒதுக்கப்பட்டுவிட்டன. மீதமுள்ள 200 இடங்களில் 130 முதல் 132 வரையிலான தொகுதிகளில் தி. மு. க. போட்டியிடத் திட்டமிட்டுள்ளது. 68-70 இடங்கள் மட்டுமே மிச்சம் உள்ளன. இதைத்தான் காங்கிரஸ், விடுதலைச் சிறுத்தைகள் மற்றும் மூமூகவுக்கு திமுக பிரித்துக் கொடுத்தாக வேண்டும் என்பது குறிப்பிடத்தக்கது.
