பிரணாப் முகர்ஜிக்கு ஆதரவு;கருணாநிதி அறிவிப்பு


“ஜனாதிபதி வேட்பாளராக பிரணாப் முகர்ஜி அறிவிக்கப்பட்டால், அவரை ஆதரிப்போம்” என தி. மு. க. தலைவர் கருணாநிதி கூறினார். ஜனாதிபதி தேர்தல் நெருங்கிக் கொண்டிருப்பதால், இந்த விவகாரம் அரசியலில் சூடுபிடித்துள்ளது. ஜனாதிபதி வேட்பாளராக பிரணாப் முகர்ஜி மற்றும் துணை ஜனாதிபதியாக உள்ள அன்சாரி ஆகியோரது பெயர்கள், ஆரம்பத்திலேயே அடிபட்டு வந்தன என்றாலும், தற்போது முகர்ஜிக்கு பல தரப்பில் இருந்தும் ஆதரவுகள் குவிந்து வருகின்றன. 
காங்கிரஸ் கட்சியின் முக்கிய கூட்டாளியான தி. மு. க. வும், பிரணாப் வேட்பாளராக அறிவிக்கப்பட்டால், கண்டிப்பாக ஆதரவு தருவோம் என தற்போது அறிவித்துள்ளது.
இது தொடர்பாக தி. மு. க. தலைவர் கருணாநிதி, நேற்று முன்தினம் அளித்த பேட்டி: ஜனாதிபதி வேட்பாளராக பிரணாப் முகர்ஜியை அறிவித்தால் ஏற்பீர்களா? அதில், உங்களுக்கு ஆட்சேபனை இருக்கிறதா? எனக்கு எந்த ஆட்சேபனையும் கிடையாது. ஆனால், ஜனாதிபதி வேட்பாளர் யார் என்று இன்னும் இறுதியாகவில்லையே’
ஐக்கிய முற்போக்கு கூட்டணி வேட்பாளர் முகர்ஜி தான் என, அறிவிக்கப்பட்டால், உங்களது நிலை என்ன? பிரணாப் முகர்ஜியை, 1969 ம் ஆண்டிலேயே சென்னைக்கு அழைத்து வந்து, மாநில சுயாட்சி மாநாடு நடத்தியவன் நான். அதனால், உங்களுக்கு ஆட்சேபனை இல்லை என எடுத்துக் கொள்ளலாமா? அவர் தான் வேட்பாளர் என்றால், அவரை ஆதரிக்க தி.மு.க. தயங்காது.
முல்லைப் பெரியாறு அணை விவகாரம் தொடர்பாக அமைக்கப்பட்ட நிபுணர் குழு உச்ச நீதிமன்றில் அறிக்கை தாக்கல் செய்துள்ளது. அக்குழு, புதிய அணை கட்ட வேண்டிய அவசியமில்லை என குறிப்பிட்டுள்ளது. இதைப் பற்றி என்ன கருதுகிaர்கள்? அந்த கருத்தைத் தானே நாம் தொடர்ந்து கூறி வருகிறோம்.
இம்முடிவு, தமிழகத்திற்கு கிடைத்த வெற்றி என்று நினைக்கிaர்களா? இதில் தமிழகத்திற்கும், கேரளாவிற்கும் போர் ஒன்றும் நடக்கவில்லை. அதனால், வெற்றி, தோல்வி என்பதெல்லாம் இல்லை. தமிழகத்திற்கு ஏற்கனவே இருந்த உரிமையை பாதுகாக்கிறோம். அவ்வளவு தான். அவ்வாறு கருணாநிதி கூறினார்.
