சாமி மலையில் 171 பேர் இடம்பெயர்வு

<div>சீரற்ற காலநிலையினால் மஸ்கெலியா சாமிமலை பிரதேசத்தில் 32 குடும்பங்களைச் சேர்ந்த 171 பேர் இடம்பெயர்ந்து தற்காலிக இருப்பிடங்களில் தங்க வைக்கப்பட்டுள்ளனர்.</div><div></div><div>நிர்க்கதி நிலைக்கு உள்ளாகியுள்ள இவர்களுக்கு அவசர நிவாரண உதவிகளைப் பெற்றுக்கொடுப்பதற்கான கோரிக்கைகள் விடுக்கப்பட்டுள்ளன.</div><div>கடந்த 31ஆம் திகதி பிற்பகல் வீசிய பலத்த காற்றினால் தொழிலாளர்களின் குடியிருப்புகளில் கூரைத் தகடுகள் காற்றினால் அள்ளுண்டு சென்றதைத் தொடர்ந்து குடியிருப்பாளர்கள் இடம்பெயர்ந்துள்ளனர்.</div><div></div><div>இதன்படி சாமிமலை ஸ்டொக்ஹோம் தோட்டத்தில் பாதிக்கப்பட்ட 9 குடும்பங்களைச் சேர்ந்த 49 பேர் தோட்டத்திலுள்ள சனசமூக நிலையத்திலும் கிங்காரோ தோட்டத்தின் 7 குடும்பங்களைச் சேர்ந்த 47 பேர் ஆலய மண்டபத்திலும் பாகினி தோட்டத்தின் 7 குடும்பங்களைச் சேர்ந்த 35 பேர் தோட்ட நூலகத்திலும் பெயர்லோன் தோட்டத்தின் 7 குடும்பங்களைச் சேர்ந்த 40 பேர் பாடசாலைக் கட்டிடத்திலும் தங்க வைக்கப்பட்டுள்ளனர்.</div><div></div><div>ஏனையோர் உறவினர் வீடுகளில் தஞ்சம் புகுந்துள்ளதாக எமது செய்தியாளர்கள் தெரிவிக்கின்றனர்.</div>
