இளம் முஸ்லிம் வர்த்தகர் தூக்கிட்டுத் தற்கொலை


கஹட்டகஸ்திகிலியவில் இளம் முஸ்லிம் வர்த்தகர் ஒருவர் தூக்கிட்டு தற்கொலை செய்துள்ளார்.
காத்தான்குடியைச் சேர்ந்த நயீம் முஹம்மட் சப்ரி என்ற 26வயதுடைய வர்த்தகரே தனது கடையின் பின்புறமாகவுள்ள அறையில் இன்று திங்கட்கிழமை தூக்கில் தொங்கிய நிலையில் சடலமாக மீட்கப்பட்டுள்ளார்.
இதுபற்றி மேலும் தெரியவருவதாவது,
கடந்த பல வருடங்களாக அநுராதபுரம் மாவட்டத்திலுள்ள கஹட்டகஸ்திகிலிய என்ற பிரதேசத்தில் தூக்கிட்டு தற்கொலை செய்தவரும் அவரது சகோதரரும் புடவை வர்த்தக நிலையத்தை நடத்திவந்துள்ளனர். சகோதரர் சொந்த ஊரான காத்தான்குடிக்கு சென்றுள்ளார்.
இந்நிலையில், தூக்கிட்டு தற்கொலை புரிந்தவரே வர்த்தக நிலையத்தில் இருந்துள்ளார். வழமை போன்று காலையில் கடை திறக்காததால் அருகிலுள்ள நகைக்கடை வர்த்தகர் சந்தேகம் கொண்டு கடையின் பின்புறமாகவுள்ள அறைக்கு சென்று பார்த்தபோது தூக்கில் தொங்கிய நிலையில் சடலமாக காணப்பட்டுள்ளார்.
பொலிஸாருக்கு அறிவித்ததையடுத்து சடலத்தை பொலிரிஸார் அநுராதபுர வைத்தியசாலைக்கு எடுத்துச்சென்று பிரேத பரிசோதனையின் பின்னர் உறவினரிடம் கையளிக்கப்படும் என தெரிவித்தனர்.
இக்கொலைக்கான காரணம் குறித்து கஹட்டகஸ்திகிலிய பொலிசார் விசாரணைகளை மேற்கொண்டுள்ளனர்.

