சட்ட விரோத ஆயுதங்கள் பற்றிய தகவல் தரக்கோரி காத்தான்குடியில் சுவரொட்டிகள்



சட்ட விரோத ஆயுதங்கள் தொடர்பாக தகவல்களை வழங்குமாறு கோரி காத்தான்குடிப் பிரதான வீதியில் பஸ் நிலைய சதுக்கம் உட்பட பல இடங்களில் சுவரொட்டிகள் ஒட்டப்பட்டுள்ளன.
இச்சுவரொட்டிகளில் ஆயுதங்கள் சிலவற்றின் பெயர்களைக் குறிப்பிட்டு இவ்வாறான சட்டவிரோத ஆயுதங்களை வைத்திருப்பவர்களுக்கான தண்டனைகள் பற்றிய விபரங்கள் மற்றும் அவ்வாயுதங்களை வைத்திருப்பவர்கள் தொடர்பான விபரங்களை தருபவர்களுக்கான பணப்பரிசுத் தொகை விபரம் என்பன காணப்படுகின்றன.
இச்சுவரொட்டியில் குறிக்கப்பட்டுள்ள வாசகங்களுக்கு அதில் எந்தவொரு அமைப்பும் அதிகாரபூர்வமான உரிமையினைக் கோரவில்லை என்பது இங்கு குறிப்பிடத்தக்கது.

