சிறுவர் மீதான பாலியல் வக்கிரம்!


நாட்டின் பல்வேறு பிரதேசங்களிலும் சமீப காலமாக சிறுவர் மீதான துஷ்பிரயோக சம்பவங்கள் அதிகரித்துள்ளன. சிறுவர் மற்றும் சிறுமியர்களென இருபாலாரும் வயது வந்தோரால் துஷ்பிரயோகத்துக்கு உட்படுத்தப்பட்டுள்ள ஏராளமான சம்பவங் கள் நடந்துள்ளன. 
மாணவர் மீதான பாலியல் துஷ்பிரயோகத்தில் அதிபர் மற்றும் ஆசிரியர்கள் ஈடுபட்டுள்ள கேவலமான சம் பவங்களும் இடம்பெற்றிருப்பதை ஊடகங்கள் வாயிலாக அறிய முடிகிறது. சிறுவர்கள் மீதான பாலியல் குற்றங்களுக்கு கடுமை யான தண்டனை வழங்கும் சட்டம் இலங்கையில் நடைமுறையில் உள்ளது. 
இத்தகைய குற்றங்களில் ஈடுபட்ட ஏராளமானோர் நீண்ட கால சிறைத்தண்டனைக்கு உள்ளாகியுள்ளனர். எனினும் இக்குற்றங் கள் எதிர்பார்த்தபடி குறைவடைந்ததாகத் தெரியவில்லை.
கல்முனை பிரதேசத்தில் சிறுவர் மீதான துஷ்பிரயோக சம்பவங்கள் சமீப காலமாக அதிகரித்திருப்பதாக அங்குள்ள சமூக நல அமைப்பு கள் சுட்டிக் காட்டியுள்ளன. மாணவர் மீது ஆசிரியரே குற்றம் புரிந்த சம்பவமும் இடம்பெற்றுள்ளதாக தகவல் வெளியாகியுள் ளது. 
இது சம்பந்தமாக விழிப்புணர்வை ஏற்படுத்தும் நோக்கில் கூட்டமொன்று அங்கு ஏற்பாடு செய்யப்பட்டது. தென்னிலங்கை யிலும் ஆங்காங்கே இடம்பெற்றுள்ள சிறுவர் மீதான துஷ் பிரயோகங்களில் ஆசிரியர்கள் சம்பந்தப்பட்டிருப்பது தெரியவந்து ள்ளது. 
இவற்றுக்கெல்லாம் அப்பால் சிறுமிகள் மீதான பாலியல் குற்றங்களில் தந்தையரே சம்பந்தப்பட்டுள்ள வக்கிரத் தனமான சில சம்பவங்களும் பதிவாகியுள்ளன. சிறுவர் துஷ்பிரயோகத் தைப் பொறுத்தவரை கொடுமையின் உச்சமென்றே இத னைக் கூற வேண்டும்.
பராயமற்ற இளவயதினர் மீது மேற்கொள்ளப்படும் பாலியல் ரீதியான எந்தவொரு துஷ்பிரயோகமும் மிகவும் பாரதூரமானதாகும். 
இள வயதினருக்கு உடல் ரீதியில் பாதிப்பை ஏற்படுத்துவது ஒருபுற மிருக்க உள ரீதியிலும் ஆழமான பாதிப்புகளையும் வடுக்களையும் இச்சம்பவங்கள் ஏற்படுத்துகின்றன. எதுவுமறியாத சிறு வயதினர் தங்களையறியாமலேயே துர்நடத்தையில் நாட்டம் கொள்வதற்கும் இதுபோன்ற சம்பவங்கள் காரணமாக அமைந்து விடக் கூடும்.
வயது வந்தோர் தங்களது உடல் இச்சைக்காக மேற்கொள்கின்ற காரி யங்கள் இறுதியில் சின்னஞ்சிறார்களின் எதிர்காலத்தையே பாழாக்கி விடுவதுமுண்டு. 
சிறார்களின் வாழ்க்கையையே சிதைக் கும் பாரதூரமான செயலாகவே சிறுவர் பாலியல் துஷ்பிரயோகம் கருதப்படுகிறது. எனவேதான் இக்குற்றங்களுக்கு எமது நாட்டின் சட்டத்தில் கடுமையான தண்டனைகள் புகுத்தப்பட்டுள்ளன.
மேற்படி குற்றங்களில் ஈடுபடுவோருக்கு எதுவித தயவு தாட்சண்யமும் காட்டப்படலாகாது. இதுபோன்ற குற்றங்களில் ஈடுபடும் எவரையும் சட்டத்தின் முன்னால் கொண்டுவர வேண்டிய பொறுப்பு நம் அனைவருக்கும் உண்டு.
ஆசிரியத் தொழில் புனிதமானதெனப் போற்றப்படுகிறது. எனினும் ஒருசில ஆசிரியர்களே மாணவர் மீதான துஷ்பிரயோகத்தில் சம் பந்தப்பட்டுள்ளனரென்பது ஆசிரிய சமூகத்துக்கே தலைக்குனி வானதாகும். 
அதே சமயம் தந்தையொருவர் தனது மகள் மீதே பாலியல் வக்கிரத்தைக் காண்பிக்கும் கொடுமையை நாகரிகமான இவ்வுலகில் எவர்தான் ஏற்றுக்கொள்ள முடியும்? காட்டுமிராண்டித் தனமான இக்குற்றங்களுக்கான தண்டனைகளை மேலும் கடுமை யாக்க வேண்டுமென்ற கருத்து மக்கள் மத்தியில் நிலவுகிறது.
இது ஒரு புறமிருக்க இக்குற்றங்களுக்கான சூழ்நிலையை உருவாக்கும் காரணிகளை இனங்காண்பது இங்கு அவசியம். பாடசாலை நேரம் தவிர்ந்த வேளைகளில் பாடசாலைகளில் நடத்தப்படும் வகுப்பு களுக்கு மாணவர்களை அனுப்பும் போது பெற்றோர் விழிப்புடன் இருப்பது பிரதானம். 
இத்தகைய சூழ்நிலைகளில் குற்றங்கள் இடம்பெறுவதற்கு அதிக வாய்ப்புகள் உள்ளன. மாலை நேர வகுப்புகளின் போது சிறுவர்கள் பலர் துஷ்பிரயோகத்துக்கு உள் ளான சம்பவங்கள் ஆங்காங்கே கிராமப் பகுதிகளில் இடம் பெற்றுள்ளதனால் இவ்விடயத்தில் பெற்றோர் விழிப்புடனிருப்பது அவசியமாகிறது.
மிகுந்த நம்பிக்கைக்கு உரியவர்கள் மற்றும் உறவினர் போன்றோரால் சிறுவர், சிறுமியர் பாலியல் துஷ்பிரயோகத்துக்கு உட்படுத்தப் பட்டுள்ள சம்பவங்கள் பரவலாக இடம்பெற்றிருப்பதை கருத்தில் கொள்ளும் போது இந்த விழிப்புணர்வு மிகவும் அவசியமாகிறது.
இதேசமயம் தாய்மார் வெளிநாட்டு வேலைவாய்ப்புக்குச் செல்வ தனால் அவர்களது சிறுபிள்ளைகள் துஷ்பிரயோகத்துக்கு உள்ளான சம்பவங்கள் இடம்பெறுகின்றன. தந்தைமாராலேயே இப் பிள்ளைகள் தவறாக வழி நடத்தப்படுகின்றனர். குடும்பக் கட்டமைப்பு சிதைவடைவதனாலேயே இது போன்ற அவலங்கள் ஏற்படுகின்றன.
சிறுவர் சிறுமியர் மீது இழைக்கப்படுகின்ற இத்தகைய கொடுமைகள் குறித்து கூடுதலான விழிப்புணர்வு ஏற்படுத்தப்பட வேண்டிய அவசியம் தற்போது உணரப்பட்டுள்ளது. இவ்விடயத்தில் கூடுதல் விழிப்புணர்வுபெற வேண்டியோர் பெற்றோரேயாவர்.
