மறுபிறப்பை மறுக்க முடிவதில்லை

அபிரா
ஒரே ஒரு நிமிடம் கிரிக்கெட் விளையாட்டை ஆழ்ந்து கவனி யுங்கள். அது விளையாட்டு களம் மட்டுமல்ல.... வாழ்க்கை களமும் அது போன்றது தான்!
ஒருவர் துடுப்பாட்ட வீரராகக் களம் இறங்குவார். அவரை வீழ்த்த எதிரணி யினர் 11 பேர் களத்தில் சூழ்ந்து நிற் பார்கள். ஒருவர், அவரை குறிவைத்து பந்தை வீசுவார். அதை எதிர்கொண்டு யார் கையிலும் சிக்காத அளவிற்கு பந்தை அடித்துவிட்டு 11 பேரில் யாரும் ‘ஸ்டம்பை’ வீழ்த்திவிடாத படி, அவர் களை மீறி ஓடி ஓட்டங்கள் எடுக்க வேண்டும். வாழ்க்கையும் இப்படித்தான். பிரச்சினை என்கிற பந்து எந்நேரமும் உங்களை நோக்கி வீசப்பட்டுக் கொண்டே இருக்கும். அதன் மூலம் உங்களை வீழ்த்த எந்நேரமும் 11 பேராவது சுற்றி நின்றுகொண்டுதான் இருப்பார்கள். பந்தை அடித்து தள்ளிவிட்டு அந்த பந்தைப் பிடிக்க அவர்களை ஓடச்செய்துவிட்டு அவர்களை மீறி நீங்கள் ஓடி ஓட்டங் கள் எடுத்தாக வேண்டும். வாழ்க்கையை ஓட்டியாக வேண்டும். நீங்கள் ஆடும் விளையாட்டை (வாழ்க்கையை) மைதா னத்தில் சுற்றியிருக்கும் பெருங்கூட்டம் பார்த்து ரசித்துக்கொண்டிருக்கும், நீங் கள் அடிக்கும் பந்துகள் பறந்தால் இசை முழங்கி பாராட்டுவார்கள். தடுமாறிக் கொண்டிருந்தால் திட்டுவார்கள் போத்தல் களையும் கற்களையும் வீசுவார்கள்.
இதற்கிடையில் இன்னொரு கூத்தும் அரங்கேறும். உங்களுக்கு உதவுவதற்காக கிரீஸில் உங்கள் இணை ஒருவர் நின்று கொண்டிருப்பார். நீங்கள் பந்தை அடித்து விட்டு ஓடும்போது இவரும் ஓடி ஒத்து ழைக்காவிட்டால் நீங்கள் ஆட்டமிழப் பீர்கள்! உங்கள் வாழ்க்கையில் நினைத்து பாருங்கள். மனைவியோ, அண்ணனோ, தம்பியோ, மகனோ, மகளோ... நீங்கள் நம்பிக்கையாக வைத்திருக்கும் யாரோ ஒருவர். உங்களுக்கு எதிராக நடந்து உங்களை கவிழ்த்துவிட்டு விடுவார்.
விளையாட்டில் (வாழ்க்கையில்) கர்வ மும் வந்துவிடக் கூடாது. கவலையும் வந்து விடக் கூடாது! முந்தைய போட்டி யில் சதம் அடித்தவர் கர்வத்தோடு களம் இறங்கினால் இன்றைய போட்டி யில் முதல் பந்திலே பூச்சியத்துடன் ஆட்டமிழக்கக்கூடும். முதல் விளையாட் டில் ஆட்டமிழந்தவர் அடுத்ததில் சதம் அடிக்கவும் செய்யலாம். அங்கே அவுட்கொடுக்க உஷாராக ஒரு நடுவர் நின்று கொண்டே இருப்பார். அவர் மேல் நோக்கி கை விரலை உயர்த்தி விட்டால், அவ்வளவுதான் முடித்துக் கொண்டு போய்விட வேண்டியதுதான்!
பிறப்பின் மூலம் வாழ்க்கை களத்தில் இறங்கும் ஒவ்வொரு மனிதனின் வாழ்க்கை யும் ஒரு நீண்ட விளையாட்டுத்தான். நமது விளையாட்டு எவ்வளவு காலம் நீடிக்கும் என்பதை நம்மால் தீர்மானிக்க முடிவதில்லை. அதைக் கடவுளாகவோ, பிரபஞ்சமாகவோ கருதும் ஒரு ‘நடுவர்’ கண்காணித்து தீர்மானிக்கிறார்.
அந்த நடுவர் கொடுக்கும் இறுதி முடிவு மரணம் என்றாலும் சிலர் (கிரிக்கெட்) ‘மூன்றாம் நடுவரின்’ தீர்ப்பு போல் மீண்டு வந்து மரணவாயிலில் அனுபவம் ஆகி விடுகிறார்கள். மரணம் அடைபவர்க ளைப் பற்றி குடும்பத்தில் உள்ள மற்ற வர்கள் கவலைப்பட வேண்டியதில்லை. எந்த குடும்பம் அவரை இழக்கிறதோ அதே குடும்பத்தோடு தொடர்புடைய ஏதாவது ஒரு தம்பதிகளுக்கு மீண்டும் அவர் பிறந்து விடுகிறார்.
மறுபிறப்பு என்ற கருத்துக்கு மறுப் பும் உண்டு. ஆதரவும் உண்டு.
மறுத்துச் சொல்லும்போது அதற்கு ஆதாரம் தேவை. ஆதாரத்திற்கு விஞ் ஞான முறைப்படி நவீன மருத்துவம் கற்றவர்களைத்தான் தேடிச் செல்ல வேண்டும். ஆனால் இதில் புதுமை என்ன வென்றால் புகழ்பெற்ற மனநல மருத்து வர்களே தங்கள் சிகிச்சைகள் மூலம் கிடைத்த அனுபவங்களை அடிப்படை யாக வைத்து மறுபிறப்பு இருக்கிறது. என்று ஒத்துக்கொள்கிறார்கள். அதில் குறிப் பிடத்தக்கவர் டாக்டர் பிரையன் எல். வீஸ்.
அமெரிக்காவைச் சேர்ந்த இவர் 1966ம் ஆண்டு நியூயோர்க்கில் உள்ள கொலம்பியா பல்கலைக்கழகத்தில் பட் டப் படிப்பை முடித்தார். மேல் பல்க லைக்கழகத்தில் மருத்துவம் பயின்று எம்.டி. பட்டம் பெற்றார். பின்பு மியாமி பல்கலைக்கழகத்தில் உளவியல் (சைக்கோ - பார்மகோலஜி) பிரிவில் வேலைக்குச் சேர்ந்து தலைமைப் பொறுப்புக்கு உயர் ந்தார். அங்கு திறமையாக செயற்பட்ட தால் தேசிய அளவில் அங்கீகாரம் பெற்று உளவியல் துறை இணை பேரா சிரியர் ஆனார்.
புகழ்பெற்ற இந்த உளவியல் நிபுணரி டம் 1980ம் ஆண்டு 27 வயதான கத்த ரின் என்ற பெண் சிகிச்சைக்கு வந் தாள். பயம், மனக்குழப்பம், கவலை போன்றவை மிக அதிகமாகி தன்னை தடுமாற வைப்பதாகச் சொன்னாள். அவளுக்கு அவர் கொடுத்த சிகிச்சை கள் எந்த பலனையும் அளிக்காதபோது அவர் அவளை ஹிப்னாடிச நிலைக்கு கொண்டு சென்றார். அப்போதுதான் அந்த ஆச்சரியம் நிகழ்ந்தது.
அவள் ஆழ்ந்த உறக்க நிலையில் தான் பல்வேறு பிறப்பு எடுத்ததை அந் தந்த பிறப்பு நிலைக்கு சென்று விளக்கி னாள். 25 தடவைக்கு மேல் அவள் பிறந்துள்ளதை எடுத்துரைத்தாள். அந்த பிறப்புகளில் ஆங்காங்கே அவளுக்கு கிடைத்த பாதிப்புகள் அப்படியே மன தில் பயமாக கவலையாக நோய் தன்மையாக பதிந்திருப்பதை உணர்ந் தார். பின்பு ஹிப்னாடிச நிலையிலே அவளை வைத்து அந்தந்த பிறப்பை புரியவைத்து அந்த மனப்பதிவை போக்கி அவளை மனதளவில் மேம்படுத்தினார். அந்த முன்ஜென்ம விஷயங்கள் கத்த ரின் வாழ்க்கையில் மட்டுமின்றி டாக்டர் பிரையன் எல். வீஸ் வாழ்க்கையிலும் சில அதிசயங்களை நிகழ்த்தியது. அவர் தனது இத்தகைய அனுபவங்களை எல்லாம் புத்தகங்களாக்கினார். லட்சக் கணக்கில் அந்த புத்தகங்கள் விற்பனை யாகின. 
பொதுவாக நமக்கு சரித்திர காலத் தில் உள்ள வாழ்க்கை முறை, போர், மக்களின் பிரச்சினை, நடை-உடை போன் றவை எல்லாம் குறிப்புகளாக, கல் வெட்டுகளாகத்தான் கிடைக்கின்றன. ஆனால் ஹிப்னாடிச நிலையில் தன் முன் பிறப்புகளைச் சொல்கிறவர்கள் அந்த ஆண்டு, அப்போது தன் பெயர், தான் அணிந்திருந்த ஆடை, அந்த கால வாழ்க்கை முறை, போர் முறை, உணவு முறை போன்ற அதிசயிக்கத்தக்க விஷயங்களை எல்லாம் திரைப்படக் காட்சிகள் போல் உயிரோட்டமாக தனக்குள்ளே கண்டு வெளிப்படுத்தியி ருக்கின்றார்கள். வெளிப்படுத்துபவரே அந்த திரைப்படத்தை பார்ப்பவராகவும், அவரே ஹீரோவாகவும், அவரே அதை விமர்சிப்பவராகவும் இருக்கிறார். அதன் மூலம் பல நூற்றாண்டுகளுக்கு முந்தைய வாழ்க்கையும், வரலாறும், கொள்ளை நோய்களும், சுனாமி போன்ற பேரழிவு தாக்குதல்களும் இன்றைய மனிதர்களு க்கு உணர்த்தப்படுகிறது என்பதை டாக்டர் பிரையன் எல். வீஸ் தன் புத்த கங்கள் வாயிலாக வெளிப்படுத்துகிறார்.
குழந்தை மேதைகள் பற்றி கேள்விப் பட்டிருப்பீர்கள். அவர்களது பெற்றோ ருக்கு தொடர்பே இல்லாத ஒரு துறை யில் சிறுவயதில் உலகமே வியக்கும் அளவிற்கு குழந்தை மேதைகள் சாதனை படைப்பார்கள். அரிச்சுவடிகூட தெரி யாத துறையில் அவர்கள் உலக அளவில் சாதனை படைக்கும்போது அந்த துறையில் ஏற்கனவே சாதனை படைத்த பேரறிஞர்களின் திZபிறப்பாக அவர்கள் கருதப்படுகிறார்கள்.
அலெக்சாண்ட்ரா நெகிதா என்ற சிறுமி 4 வயதிலே கன செவ்வக வடிவத்தில் பல்வேறு மனிதர்களின் முகங்களை ஓவியங்களாக தீட்டத் தொடங்கினாள். அந்தப் பாணி ஓவியங் களை உருவாக்கியவர் உலகப் புகழ் பெற்ற ஓவியர் பிகாசோ. எட்டு வயதிலே அவள், பிகாவோ பாணி ஓவியங்களை வரைந்து புகழ்பெற்றாள். அதனால் அவளை பிகாசோவின் மறுபிறப்பு என்கிறார்கள்.
பீதோவன் மாபெரும் இசை மேதை. 1770ல் பிறந்து 1827 வரை வாழ்ந்தவர். அவருடைய மறுபிறப்பாக கருதப்படுகி றவர், காஸ்டோவ் அடோல்போ டுடா மெல். இவருக்கு பீதோவன் போன்ற முகம், முடி, தோற்றம் ஆகின இருந் தன. 1981ல் பிறந்த காஸ்டோவ் ஆறு வயதிலே இசைத் துறையில் இறங்கி 27 வயதில் சுவீடனின் பிரமாண்ட இசை நிகழ்ச்சியான கோதன் பர்க் சிம்பெனியை நடத்தும் பிரதம பொறுப்பாளராக நிய மனம் ஆனார். இதனால் இளம் வய திலே உலகப் புகழ் பெற்ற இசை மேதையாக அறி விக்கப்பட்டார். அவருடைய தோற்ற மும் இசை வெளிப்பாடும் பீதோவன் போல் இருப்பதாகவும் அவர் பீதோ வனின் மறுபிறப்பு என்றும் குறிப்பிடு கிறார்கள். பீதோவனுக்கு இளம் வயதிலே ஒரு காதலி இருந்திருக்கிறாள். என்ன காரணத்தினாலோ அவர்களுக் குள் திருமணம் நடக்க வில்லை. அந்த காதலி இந்த பிறப்பில் எலோய்சா என்ற பெயரில் பிரபலமான பத்திரிகை யாளராக இருக்கிறாராம். அவரை பீதோவனின் மறுபிறப்பாக கருதப்படும் காஸ்டோவ் காதலித்து திருமணம் செய்து கொண்டார். இந்த ஜென்மத்தில் இந்த ஜோடி இணைந்து ஆனந்த வாழ்க்கை நடத்துகிறது.
‘மரணம் மிகப் பெரிய இழப்பு. சொத்து, சுகம், பதவி, உறவு, நட்பு எல்லாவற்றையும் மரணத்தின் மூலம் இழக்க வேண்டியிருக்கிறது’ என்று நினைக்கும் மனிதன் மரண பயம் கொள்கிறான். 
‘உலகம் அழியப்போகிறது’ என்று அவ்வப்போது சொல்லப் படும் தகவல்கள் அவர்கள் மரண பயத்தை அதிகரிக்கிறது. ஆனால் ஒட்டுமொத் தமாக இந்த உலகம் அழிந்துவிடும் என்பது சினிமா கற்பனைதான்! அதே நேரத்தில் மிகப் பெரிய இந்த பிர பஞ்சத்தில் ஏதாவது ஒரு பகுதியில் எப்போதும் ஏதாவது ஒரு வகையில் அழிவு அரங்கேறிக் கொண்டுதான் இருக்கும். அழிந்த பகுதி மீண்டும் சீரமைக்கப்பட்டுக் கொண்டே இருக்கும். மனித இறப்பும், பிறப்பும் நிகழ்ந்து கொண்டே இருக்கிறதே அது போன்ற துதான் இதுவும்!
ஒரு மனிதன் இறக்கும்போது அவ னுக்கு இந்த உலகம் அழிந்ததுபோல் ஆகிவிடுகிறது. மீண்டும் அவன் பிறக் கும்போது புத்துலகத்தை தரிசித்த அனு பவம் அவனுக்கு கிடைக்கிறது.
‘மரணத்திற்குப் பிறகு எதுவுமே இல்லை’ என்று கருதி மரணத்தை நினைத்து அழுது கொண்டிருக்கும் மனிதனை ஹிப்னாடிச நிலைக்கு கொண்டு சென்று அவனது முன் பிறப்புகளை எல்லாம் உணர்த்தும் போது ‘அடடே நான் இதற்கு முன்பே பல முறை இறந்திருக்கிறேனே! இப் போது நான் இறப்பை நினைத்து பயப் படுவானேன். இறந்தால் மீண்டும் பிறப் பேன்.... என்று நம்பிக்கை கொள்வான். அதன் மூலம் அவன் மரண பயம் இன்றி நிம்மதியாக வாழ்வான்.
மரண பயம் நீங்கினான் மட்டும் போதாது மனிதன் நல்லவனாகவும் வாழ வேண்டுமே, அதற்கு மறுபிறப்பு உதவுகிறதா? ஆம்.
எப்படி?
இப்போது நாம் வாழ்ந்து கொண்டி ருக்கும் வாழ்க்கையில் நன்மை செய்தாலும், தீமை செய்தாலும் அதன் பின்விளைவுகள் அடுத்த ஜென்மத்தில் தொடரும் என்பது முழு நம்பிக்கை!
அதனால்...
தப்பு செய்யச் செல்கிறவன் தனக்கு மறுப்பிறப்பு இருக்கிறது என்று நம்பி னால்....!
கொள்ளையடிக்கச் செல்கிறவன் தனக்கு மறுபிறப்பு இருக்கிறது என்று நம்பினால்...!
கொலை செய்யச் செல்கிறவன் தனக்கு மறுபிறப்பு இருக்கிறது என்று நம்பினால்...!
இந்த தவறுகள் எல்லாமும் இந்த சமூகத்தில் நடக்காதே! மனித வாழ்க்கை மாண்பு பெறத் தொடங்கி விடுமோ!!
ஆறறிவின் அடையாளமே கேள்வி எழுப்புவதுதான்! மறுபிறப்பு விஷயத்தி லும் பல்வேறு கேள்விகள் எழும்பவே செய்கின்றன.
100 ஆண்டுகளுக்கு முன்னால் உலகம் முழுக்க மக்கள் தொகை சில கோடிகளில்தான் இருந்தன. இப்போது 500 கோடியை தாண்டிவிட்டது. ஒவ் வொரு உயிரும் ஒரு ஆத்மா என்றால் முதலில் இருந்ததைப் போன்ற சில கோடி மக்கள்தானே இருக்க முடியும். 500 கோடிக்கு மேலான மக்களுக்கு தேவையான ஆத்மாக்கள் எங்கிருந்து வந்தன என்பது ஒரு கேள்வி.
மரம், செடி, கொடி, ஊர்வன, நடப்பன, நீந்துவன என எல்லாவற்றிற் கும் உயிர் இருக்கிறது. அத்தனைக்கும் ஆன்மா உண்டா? அப்படியானால் அந்த ஆன்மாக்கள் மீண்டும் மீண்டும் புல், பூண்டு, நண்டு, நத்தையாகத்தான் பிறக்குமா? - என்று இன்னொரு கேள்வி!
இப்படி எண்ணற்ற கேள்விகளை எழுப்பலாம். இதற்கு யார் விடை சொல்வது?
இந்த சப்ஜெக்டில் பாடமும் இல்லை. படித்தவர்களும் இல்லை. கற்றுக் கொடுக்க ஆசிரியர்களும் இல்லை. மத குருமார்களிடம் போய் கேட்டால். அவரை நம்பும் மக்கள் மட்டும் ஏற்றுக் கொள்ளும் அளவுக்கு எதாவது ஒரு கருத்தை சொல்லிவிட்டுப் போய் விடு வார்கள். ஆனால் அந்த பதில் சரி என்று யாரிடம் போய் சரிபார்ப்பது.
இப்படியும் அப்படியுமாக குழப்பு வதைவிட யதார்த்தமாக இந்த விஷ யத்தை அணுகலாம். கேள்விகளுக்கு பதில் கிடைக்கிறதோ, இல்லையோ இந்த விஷயம் தனிமனிதனுக்கு இந்த சமூகத்திற்கு இந்த நாட்டிற்கு இந்த உலகத்திற்கு இந்த பிரபஞ்சத்திற்கு நல்லது செய்யும் என்றால் அதை ஏற்றுக் கொள்ளலாமே!
இன்றைய மனித வாழ்க்கை ஏற்றத் தாழ்வுகள் நிறைந்ததாக இருக்கிறது. பிறக்கும்போது எலோரும் சமம். இறந்த பின்பும் எல்லோரும் சமம். இடைப்பட்ட வாழ்க்கைதான் ஏற்றத் தாழ்வுகளையும் வேற்றுமைகளையும் உருவாக்குகிறது. சிலர் மகிழ்ச்சியாக வாழ்கிறார்கள். பலர் காலம் முழுக்க கஷ்டப்பட்டுக்கொண்டே இருக்கிறார்கள். மறுபிறப்பு தத்துவம் கஷ்டப்படுகிறவர் களுக்கு நல்ல மன ஆறுதலை தருகிறது.
இந்த ஜென்மத்தில் கஷ்டப்படுகிறவர் கள். அந்த கஷ்டத்தில் இருந்து விடு பட முயற்சிக்க வேண்டும். அதே நேரத்தில் கஷ்டம்தானே வந்துவிட்டுப் போகட்டும். இப்போதே கஷ்டங்கள் அனைத்தையும் தீர்த்துவிட்டால் அடுத்த ஜென்மத்தில் மகிழ்ச்சியாக வாழலாம்’ என்று நம்பவும் செய்யலாம். இன்று வசதி, வாய்ப்புகளோடு வாழ் பவர்களைப் பற்றி கவலைப்பட வேண் டியதில்லை. முன்ஜென்மத்தில் நாம் அப்படி ஒரு உயர்ந்த நிலையில் வாழ்ந்திருப்போம். அல்லது அடுத்த ஜென்மத்தில் அப்படி ஒரு வாய்ப்பு நமக்கு கிடைக்கும்’ என்று மனதை அமைதிப்படுத்திக்கொள்ளலாம்.
டாக்டர் பிரையன் எல். வீஸ் குறிப் பிட்டிருக்கும் கத்தரின் தனது முன் ஜென்மங்களில் ஆணாகவும் பிறந்தி ருக்கிறாள். உலகின் பல்வேறு நாடுகளி லும் பிறந்திருக்கிறாள். அரச குடும்ப பெண் முதல் விலை மாதர் வரை அவள் ஒவ்வொரு ஜென்மத்தில் ஒவ் வொரு மாதிரியாக வாழ்ந்திருக்கிறாள். பல்வேறு மொழி பேசியிருக்கிறாள். அதனால் ஆன்மாக்கள் ஆண் - பெண், நாடு, மொழி, இனம், மதம் போன்ற எல்லா எல்லைகளையும் கடந்ததாக இருக்கிறது. நாம் அனை வரும் ஆண், பெண்ணாக, ஏழையாக, பணக்காரனாக பல்வேறு நாடுகளில் பல முறை பிறந்து வாழ்ந்திருக்கலாம்.
உலகில் இன்று இத்தனை கோடி மக்கள் இருந்தும், எவ்வளவோ வேற்று மைகள் இருந்தும், பல இலட்சம் உயிர் கொல்லி ஆயுதங்கள் இருந்தும் மனித சமூகம் இன்றும் பெருமளவு அமைதி யாக உயிருக்கும், உணர்வுக்கும் மரி யாதை கொடுத்து ஒற்றுமையாக வாழ் ந்து கொண்டிருக்கிறது. அங்கும் இங்கும் எங்குமாக எல்லை கடந்து பிறக்கும், ஆத்மாக்களின் அன்பு பிணைப்புதான் அதற்கு அடிப்படை யாக இருக்கிறது.
கருணையே வடிவானவர்களைக் கூட காலம் ஒரு நாள் அழைத்துச் சென்று கணக்கை முடித்துக் கொள்ளும், துடிக்கிற இதயம் ஒரு நாள் சொல் லாமல் கொள்ளாமல் நிற்கும் போது குடும்பத்துக்கு வெளியே யும் கொஞ் சம் பேராவது மனதளவில் துடிக் கிற மாதிரி நல்லவர்களாக வாழ்ந்து வாழ்க் கையை நிறைவு செய்து விட்டுப் போவோமே!
