கண்டி போகம்பர சிறைச்சாலையில் கைதிகளுக்கு தியானப் பயிற்சி!


கண்டி போகம்பர சிறைச்சாலையில் தடுத்து வைக்கப்பட்டுள்ள கைதிகளுக்கென விசேட தியானப் பயிற்சி வகுப்பொன்று இன்று முதல் ஆரம்பிக்கப்பட்டுள்ளது.
இன்று முதல் தொடர்ச்சியாக இப் பயிற்சி வகுப்புகள் நடைபெறுமென போகம்பர சிறைச்சாலையின் சிரேஷ்ட அதிகாரியான திஸ்ஸ ஜயசிங்க தெரிவித்துள்ளார்.
மரண தண்டனை விதிக்கப்பட்டுள்ள 47 பேருக்கும், பெண் துஷ்பிரயோகம், கொலை மற்றும் கொள்ளைச் சம்பவங்களுடன் தொடர்புடைய கைதிகள் என மொத்தமாக 100 பேர் இதில் பங்குபற்றுகின்றனர்.
அமெரிக்க மேற்கு வெர்னிய பிராந்தியத்தில் தியான நிலையமொன்றை நடத்தி வரும் பிக்கு ஒருவரின் தலைமையின் கீழேயே இப் பயிற்சிகள் நடைபெறுகின்றமை குறிப்பிடத்தக்கது.

