சுதந்திர ஊடகவியலாளர் அமைப்புவெந்த புண்ணில் வேல் பாய்ச்சுகிறது


வெந்த புண்ணில் வேல் பாய்ச்சுவதைப் போன்று கடந்த 30 வருடகாலமாக பயங்கரவாத யுத்தத்தினால் தங்கள் சொத்து சுகத்தையும், இன பந்துகளையும் இழந்து வேத னையில் மூழ்கியிருக்கும் எங்கள் நாட்டின் பெரும்பான்மையான தமிழ் மக்களுக்காக போராடுகிறோம் என்று எல்.ரி.ரி.ஈயினர் முன்னர் போலி வேடமணிந்து நடித்ததைப் போன்று, இன்று சுதந்திர ஊடக அமைப்பும் அதனுடன் இணைந்து செயற்படும் வேறு பல ஊடகவியலாளர்களும் கறுப்பு ஜனவரி என்ற அரசாங்க எதிர்ப்பு ஆர்ப்பாட்டமொன்றை ஊடக அடக்குமுறையை எதிர்க்கின்றோம் என்ற தொனிப்பொருளில் இன்று (25) நாட்டில் நடத்தி அப்பாவி தமிழர்களை மீண்டும் தங்கள் கபட நாடகத்தில் பகடைக்காய்களாக பயன்படுத்துவதற்கு மேற்கொ ண்டு வரும் சதி முயற்சிகளுக்கு இந்நாட்டு மக்கள் குறிப்பாக தமிழ் மக்கள் தங்களின் கடும் எதிர்ப்பை தெரிவிக்கிறார்கள்.
1983ம் ஆண்டில் ஐக்கிய தேசிய கட்சி அரசாங்கமும், ஜே.வி.பி.யின் சில இனவாதத் தலைவர்களும் தமிழ் மக்களுக்கு எதிராக தூண்டிவிட்ட கறு ப்பு ஜூலை கலவரங்கள் இன்றும் தமிழ் மக்களின் மனதில் நிரந்தர மான வேதனை வடுக்களாக நிலைத்திருக்கின்றன. 
இவ்விதம் துன்பத் தில் ஆழ்ந்துள்ள மக்கள் இன்று ஜனாதிபதி மஹிந்த ராஜபக்ஷவின் அரசாங்கம் மேற்கொண்டு வரும் இனங்களுக்கிடையில் நல்ல உணர் வையும், பகைமையின்மையையும், நல்லிணக்கப்பாட்டையும் ஏற்படுத்து வதற்கு மேற்கொண்டு வரும் முயற்சிகளுக்கு முட்டுக்கட்டைகளை போடுவதற்காகவே கறுப்பு ஜனவரி ஆர்ப்பாட்டங்களை அரசாங்கத்தி ற்கு எதிராக இன்று நடத்துவதற்கு சுதந்திர ஊடக அமைப்பும் அதனை சார்ந்தவர்களும் மேற்கொள்ளவிருக்கிறார்கள். 
இதற்கு தமிழ் மக்களும், தமிழ் கல்விமான்களும் இந்நாட்டு பிரஜைகள் அனைவருமே தங்கள் எதிர்ப்பையும், வேதனையையும் வெளியிடுகிறார்கள்.
சுதந்திர ஊடக அமைப்பின் தலைவர்கள் எல்.ரி.ரி.ஈ. தலைவர்களைவிட மோசமானவர்கள் என்று ஒரு அறிஞர் தெரிவித்தார். யுத்தம் முடிவடை ந்தவுடன் எல்.ரி.ரி.ஈ.யின் சில தலைவர்கள் நாடு திரும்பி நாட்டின் மேம்பாட்டுக்காக தங்கள் பங்களிப்பை வழங்க தயாராக இருக்கும் போது, சுதந்திர ஊடக அமைப்பின் தலைவர்கள் சிங்களவர்களாக இரு ந்தும்கூட வெளிநாடுகளில் தங்களுக்கு சன்மானமாக கிடைக்கும் டொல ர்களை கொண்டு சொகுசான வாழ்க்கையை நடத்திக் கொண்டு இலங் கையில் உள்ள அவர்களை ஆதரிக்கும் சில ஊடகவியலாளர்களின் உதவியுடன் இலங்கை அரசாங்கம் மனித உரிமை மீறல்களையும், யுத்தக் குற்றங்களையும் புரிந்திருக்கிறதென்றும் ஊடகசுதந்திரத்தை இத ற்காக தனது அடக்குமுறைகளின் மூலம் சீர்குலைத்து வருகிறதென்றும் சர்வதேச அரங்கில் போலிப் பிரசாரங்களை செய்யும் தேசத்துரோகி களாக மாறியிருக்கிறார்கள் என்று அவர் வேதனைப்பட்டார்.
சில காலத்திற்கு முன்னர் இலங்கை அரசாங்கத்திற்கு சர்வதேச அரங்கில் தலைகுனிவை ஏற்படுத்துவதற்காக தருஸ்மன் அறிக்கை, நவனீதம்பிள் ளையின் மனித உரிமை மீறல் அறிக்கை போன்றவை இலங்கை அர சாங்கத்தை எதிர்க்கும் சில தீய சக்திகளின் தூண்டுதலின் பேரில் வெளி யிடப்பட்டன.
தையடுத்து, எல்.ரி.ரி.ஈ.யின் சர்வதேச வலையமைப்பின் பணப்பலத்தை பயன்படுத்தி லண்டனில் உள்ள சனல் 4 தொலைக்காட்சி நிலையத்தின் செய்திப் பிரிவின் பொறுப்பதிகாரிகளையும் தங்கள் கைபொம்மைகளாக ஆட்டி வைத்து, தமிழ் மக்களை யுத்தத்தின் போது இலங்கை இராணு வம் துடிதுடிக்க சுட்டுக் கொன்றது போன்ற தொலைக்காட்சி படங்களை உண்மைக்கு புறம்பாக ஜோடித்து, தயாரிக்கப்பட்ட இரகசியத்தையும் கற்றுக் கொண்ட பாடங்கள் மற்றும் நல்லிணக்க ஆணைக்குழு தனது அறிக்கையில் அம்பலப்படுத்தியுள்ளது.
யுத்தம் முடிவடையும் கடைசி நாட்களில் இலங்கை இராணுவத்தினர் மனித உரிமைகளை மீறவில்லையென்றும், யுத்தக் குற்றங்களை புரியவில்லை என்பதையும் ஆதாரபூர்வமாக நிரூபிக்கக்கூடிய விவரண தொலைக் காட்சி படம் ஒன்றை எமது பாதுகாப்பு செயலாளர் கோத்தபாய ராஜ பக்ஷ வெளியிட்டிருந்தார். 
இந்த விவரணப் படத்தில் எல்.ரி.ரி.ஈ. பயங் கரவாதிகள் மேற்கொண்ட மனிதப் படுகொலைகள், தற்கொலை குண்டு தாரியினால் ஏற்பட்ட உயிரிழப்பு போன்ற விபரங்கள் தத்ரூபமாக எடு க்கப்பட்ட தொலைக்காட்சிகளில் இருந்து தயாரிக்கப்பட்டன.
இதனைப் பார்த்த சர்வதேச சமூகம், எல்.ரி.ரி.ஈ.யின் யுத்தக் குற்றச்சாட்டுக ளையும், மனித உரிமை மீறல்களையும் தமிழ் மக்களை துன்பக்கடலில் ஆழ்த்தியது என்ற உண்மையை புரிந்து கொண்டது. இதையடுத்து இல ங்கை அரசாங்கத்திற்கு எதிராக மனித உரிமை மீறல்கள், யுத்தக் குற் றச்சாட்டுகள் சம்பந்தமாக மேற்கொள்ளப்பட்ட சர்வதேச சமூகத்தின் அழுத்தங்கள் படிப்படியாக குறைய ஆரம்பித்து, இன்று உலக நாடுகள் இலங்கையைப் பார்த்து, யுத்தம் முடிவடைந்து இரண்டரை ஆண்டு களில் நாடு பொருளாதாரத்துறையிலும், வர்த்தகத்துறையிலும், உல்லாசப் பிரயாணத்துறையிலும் நல்ல முன்னேற்றம் அடைந்திருப்பதை விந்தையுடன் பார்க்குமளவிற்கு எமது நாட்டில் சமாதானமும், அமைதி யும், அபிவிருத்தியும் சிறப்புற்று விளங்குகின்றன.
எல்.ரி.ரி.ஈயை ஆதரிக்கும் அதன் கைவருடிகளும் சர்வதேச டொலர்களி னால் ஆட்டிப் படைக்கப்படும் சுதந்திர ஊடக அமைப்பின் முக்கியஸ் தர்கள் சிலரும் மீண்டும் எதிர்வரும் மார்ச் மாதத்தில் ஜெனீவாவில் நடைபெறவுள்ள மனித உரிமை ஆணைக்குழுவின் முன் இலங்கைப் பிரச்சினையை மீண்டும் எழுப்பி நாட்டுக்கு துரோகம் இழைக்கும் முய ற்சிகளை மேற்கொள்வதற்கு முதல் கட்டமாகவே இந்த கறுப்பு ஜனவரி ஆர்ப்பாட்டங்களை 25ம் திகதியன்று நடத்துவதற்கு ஒழங்குகளை செய்து வருகின்றனர்.
இந்த சதிகாரர்களினால் சர்வதேச சமூகத்தையோ, இந்நாட்டு மக்களையோ ஏமாற்ற முடியாது என்ற உண்மையை நாம் எடுத்துரைக்க விரும்பு கிறோம்.
