சிவனொளிபாதமலை பருவகாலம்வெசாக் பெளர்ணமியுடன் நிறைவு


(மஸ்கெலியா விசேட நிருபர்)
எதிர்வரும் 5ம் திகதி வெசாக் பெளர்ணமி தினத்துடன் சிவனொளிபாத மலை பருவகாலம் நிறைவுபெற உள்ளது.
மீண்டும் எதிர்வரும் டிசம்பர் மாதம் 27ம் திகதி வரும் பெளர்ணமி தினத்தன்று சிவனொளி பாதமலை பருவகாலம் ஆரம்பமாகும்.
மேலும் எதிர்வரும் 5ம் திகதி நிறைவு பெறவுள்ள சிவனொளிபாத மலை பருவகாலம் அன்றைய தினம் மலை உச்சியில் இருந்து சமன் தெய்வம் மற்றும் சுவாமிக்கு பயன்படுத்தப்படும் உபகரணங்கள் அனைத்தும், மலையின் அடிவாரத்தில் உள்ள நல்ல தண்ணீர் நகரில் உள்ள பெளத்த மத்திய தானத்திற்கு கொண்டுவரப்பட்டு நகரில் உள்ள மக்கள் அனைவரும் இணைந்து பிரித் ஓதப்பட்ட பின் அன்னதானம் வழங்கப்பட்டு அதன் பின்னர் சுவாமி நல்லதண்ணி நகரில் இருந்து நோட்டன் வழியாக கினிகத்தேன கித்துல்கல யட்டியான்தோட்ட, தெகியோவிற்ற, அவிசாவளை வழியாக இரத்தினபுரியில் உள்ள கல்பொத்தாவெல ரஜமஹா விகாரைக்கு கொண்டு செல்லப்படவுள்ளது.
இந்த ஏற்பாடுகளை சித்தாலேப நிறுவன உரிமையாளர் வாகன ஊர்தி மூலம் கொண்டு செல்ல ஏற்பாடு செய்துள்ளார். (ஐ - ஞ)
