விசுவாச வாழ்வு மூலம் கிறிஸ்துவின் சாட்சிகளாவோம்

றிஸ்தவர்களின் விசுவாசத்தில் இயேசு கிறிஸ்துவின் பிறப்பு, அவரின் மரணம், அவரின் உயிர்த்தெழுதல், பரமேறுதல், நியாயத்தீர்ப்பு, தேவராஜ்யத்தின் ஆளுகை முக்கியத்துவம் பெறுகிறது. இதில் உயிர்த்தெழுதல் என்பது இயேசு கிறிஸ்து மரணத்தை வென்றார் என்பதை குறிக்கிறது.
இன்று உலகிலுள்ள கல்லறைகளை பார்க்கும் போது அவை மூடியவைகளாகவே காணப்படுகின்றன. அவை அடையாள சின்னங்களாகவும், ஞாபகார்த்த சுவடுகளாகவும் மாறிவருகின்றன. ஆனால் இயேசு கிறிஸ்துவின் சரீரத்தை வைக்கப்பட்டிருந்த கல்லறை திறந்த கல்லறையாகவே காட்சி தந்தது. இதன் மூலம் மரணம் இயேசு கிறிஸ்துவை வெற்றி கொள்ளவில்லை என்பது புலனாகிறது.
இயேசு கிறிஸ்துவின் கல்லறைக்கு வருகைதந்த பெண்கள், “கல்லறையை அடைத்திருந்த கல் புரட்டித் தள்ளப்பட்டிருப்பதைக் கண்டு, உள்ளே பிரவேசித்து, கர்த்தராகிய இயேசுவின் சரீரத்தை காணாமல், அதை குறித்து மிகுந்த கலக்கமடைந்திருக்கையில், பிரகாசமுள்ள வஸ்திரந்தரித்த இரண்டு பேர்அவர்கள் அருகே நின்றார்கள். 
அந்த ஸ்திரீகள் பயப்பட்டு தலைகவிழ்ந்து தரையை நோக்கி நிற்கையில், அந்த இரண்டு பேரும் அவர்களை நோக்கி உயிரோடிருக்கிறவரை மரித்தோரிடத்தில் தேடுகிறது, என்ன? அவர் இங்கே இல்லை. அவர் உயிர்த்தெழுந்தார்” (லூக்கா 24:2-6) இந்த வார்த்தை முதல்முதலாக இயேசுவின் தாயாகிய மரியாளுக்கும்; மகதலேனா மரியாளுக்கும் கிடைக்கப் பெற்றது. இதுவே உயிர்த்த கிறிஸ்துவின் முதலாவது சாட்சிகளாகும்.
இதே போன்றே இயேசு கிறிஸ்துவின் பிறப்பும் தேவதூதர்களால் அறிவிக்கப்பட்டது. இயேசுவின் உயிர்த்தெழுதலை ஸ்திரீகளே கேள்விப்பட்டார்கள். “தூதன் அந்த ஸ்திரீகளை நோக்கி பயப்படாதிருங்கள், சிலுவையில் அறையப்பட்ட இயேசுவைத் தேடுகிaர்கள் என்று அறிவேன் என்றார்.
ஆனால் இயேசு கிறிஸ்துவோடிருந்த சீடர்கள் நற்செய்தியை ஏற்றுக் கொள்ளவில்லை. சீடர்கள் கல்லறையிடத்திற்கு வந்து பார்த்த பின்பே இந்த நற்செய்தியை ஏற்றுக் கொண்டனர். இதுவே உயிர்த்த இயேசு கிறிஸ்துவின் இரண்டாவது சாட்சியாகும்.
தேவனின் அநாதி தீர்மானத்தின்படி சாத்தானின் தலையை சிலுவையிலே நசுக்கி, அவர் எமக்காக பாவ நிவாரணப்பலியானார். பாதாளத்தை ஜெயித்தார், தேவவாக்கின்படி மூன்றுநாள் பூமியின் வயிற்றில் இருந்தார். அவர் மரணத்தை வென்று எமக்கு ஒரு நித்தியத்தை உண்டு பண்ணினார்.
இயேசு “நானே உயிர்த்தெழுதலும் ஜீவனுமாயிருக்கிறேன். என்னை விசுவாசிக்கிறவன் மரித்தாலும் பிழைப்பான்” என எமக்கு ஒரு பேனின்ப வாழ்வு உண்டு என்று உறுதிப்படுத்தினார். நாம் ஜீவனுள்ளவர்களாக வாழ வேண்டும் என்பதே தேவனின் திட்டமாகும். எமக்கு ஒரு நித்திய மெய்வாழ்வின் அடையாளமே கிறிஸ்துவின் உயிர்த்தெழுதலாகும். ஆனால் இன்றைய சூழ்நிலையில் எமது ஆசாபாசங்களையும், லேளகீகங்களையும் விட்டுக்கொடுக்காமல் உலக பாவங்களுக்கு அடிமைப்பட்டு மரித்தோரைப் போல் நாம் காணப்படுகிறோம். உயிர்த்த கிறிஸ்துவை மரித்தோரிலிருந்து காண முயற்சிக்கிறோம். பாவமும் அக்கிரமும் எமது அகக்கண்களை மூடியுள்ளது.
கிறிஸ்தவன் என்பது கிறிஸ்துவை உடையவன் என்று அர்த்தமாகும். கிறிஸ்துவின் உயிர்த்தொழுதலை அர்த்தமுள்ளதாக்குவோம். கிறிஸ்துவின் உயிர்த்தெழுதல் மூலமே கிறிஸ்தவ விசுவாசம் நிறைவடைகிறது. எமக்கு ஒரு நித்தியத்தை உருவாக்கியுள்ளது. உயிர்த்தெழுந்த இயேசு கிறிஸ்துவின் சாட்சியாக நாம் பிரதிபலிக்க வேண்டும். எமது விசுவாசம் இதை பறைசாற்ற வேண்டும்.
கிறிஸ்தவர்கள் கிறிஸ்துவின் சாட்சிகளாக விளங்க வேண்டும் என்பதே இறைவனின் எதிர்பார்ப்பாகும். இன்றைய நாளில் தேவாலயங்களில் நடைபெறும் ஆராதனைகள், தேவசெய்திகள் ஊடாக இயேசு கிறிஸ்துவின் எதிர்பார்ப்பு உயிர்த்த கிறிஸ்துவின் சாட்சிகளாவோம்.
