எங்களை விமர்சிக்க யாருக்கும் தகுதியில்லை

ராமதாஸ் எச்சரிக்கை
பா.ம.க.வை விமர்சனம் செய்ய தே.மு.தி.க., தலைவர் விஜயகாந்துக்கு எந்த தகுதியும் இல்லை என, பா.ம.க., நிறுவனர் ராமதாஸ் தெரிவித்தார்.
தர்மபுரியில் பா.ம.க., நிறுவனர் ராமதாஸ் பேசியதாவது, 
‘அரசு ஊழியர், ஆசிரியர்கள் மீது அடக்குமுறை ஏவிய ஜெயலலிதா குறித்து 2009 மார்ச் 28ல், தே.மு.தி.க தலைவர் விஜயகாந்த் பேசியதை அ.தி.மு.க. தொண்டர்கள் மறக்க கூடாது.
தன் கையெழுத்து இல்லையெனக் கூறிய ஜெயலலிதாவிடம் நாட்டை ஒரு போதும் மக்கள் ஒப்படைக்கக் கூடாது என, பேசிய விஜயகாந்த், மக்களை ஏமாற்றும் வகையில் இது நாள் வரை யாருடனும் கூட்டணி இல்லையென கூறிவிட்டு, தற்போது அ.தி.மு.க.வுடன் கூட்டணி அமைத்துள்ளார். 
பல இடங்களில் தே.மு.தி.க., கட்சியைப் பற்றி நான் விமர்சனம் செய்வதில்லை. 
ஆனால், விஜயகாந்த், பா.ம.கவை பற்றி விமர்சனம் செய்வதை பொறுத்துக் கொள்ள முடியாது இவ்வாறு ராமதாஸ் பேசினார்.
