இளைஞர்களை பாதுகாக்கும் பொறுப்பை நாம் ஏற்போம்

கருணாநிதி
இளைஞர்களை பாதுகாக்கும் பொறுப்பை நாம் ஏற்க வேண்டும் என்று தி.மு.க தலை வர் கருணாநிதி பேசினார். முத்தமிழ் பேரவை அறக்கட்டளை சார்பில் அடையாரில் நாதஸ்வர மேதை திருவாவடுதுறை டி. என். ராஜரத்தினம் பிள்ளை கலை அரங்கம் புதிதாக கட்டப் பட்டுள்ளது.
இதன் திறப்பு விழா மற்றும் ராஜரத்தினம் பிள்ளை 113வது பிறந்த நாள் விழா நடைபெற்றது. விழாவுக்கு முத்தமிழ் பேரவை தலைவர் ரமணி தலைமை தாங்கினார். கலை அரங்கை தி.மு.க தலைவர் கருணாநிதி திறந்து வைத்து திருவிடைமருதூர் பி.எஸ்.வி. ராஜாவுக்கு ராஜரத்தினம் பிள்ளை விருதையும் வழங்கினார்.
ராஜரத்தினம் 58 ஆண்டுகள் வாழ்ந்தாலும் அந்த நாட்களில் உலகளவில் பெரும் புகழ்பெற்றார். இளைஞர்கள் புத்தெழுச்சி யுடன், சுயமரியாதை உணர்வோடு நடமாட வழிவகுத்தார். தனித்துவத்துடன் திகழ்ந்தார். இசையை தன் உயிராக கருதிய வர்களுக்கு, இசைவாணர்களுக்கு உரிய மரியாதை தராததை கண்டு வெகுண் டெழுந்தார். ராஜரத்தினம் யாருக்கும் தலை வணங்காதவர். இசை வாணவர்களுக்கு சுயமரியாதை வழங்கினார். 
இளைஞர்களை பாதுகாக்கும் பொறுப்பை நாம் ஏற்றால் தான் வாழும் தலைமுறை புகழ் வாய்ந்த தலைமுறையாக விளங்கும். இவ்வாறு தி.மு.க தலைவர் கருணாநிதி பேசினார். மத்திய அமைச்சர் ஜி. கே. வாசன் பேசுகையில், நாதஸ்வரம், தவில் போன்ற பாரம்பரிய இசைக் கலைஞர்களை ஆதரிக்க வேண்டும் என்றார்.
