2013: வரவு - செலவுத் திட்ட யோசனைகள்


(நேற்றைய தொடர்)
கெளரவ சபாநாயகர் அவர்களே, பந்தைய வியாபாரத்திற்கான பதிவுக் கட்டணத்தினை ரூபா 2 மில்லி யனாகவும் சூதாட்ட செயற்பாட்டிற்கான பதிவுக் கட்டணத்தினை ரூபா 100 மில்லியனாகவும் அதிகரிப்பதற்கு நான் முன்மொழிகின்றேன். அத்துடன் சூதாட்ட வியாபாரத்தின் புரள்வின் மீது 5 சதவீத வரியொன்றினையும் விதிப்பதற்கு நான் முன்மொழி கின்றேன். அத்தகைய வியாபாரங்களின் இலாபங்களுக்காக 40 சதவீத உயர் வருமான வரி வீதம் பேணப்படும். 
இனங்காணப்பட்ட இடங்களில் மாத்திரம் சூதாட்ட வியாபாரத்தினை வரையறுப்பது அவசியமென்ற வகையிலும் குறிப்பீடு செய்யப்பட்ட ஒழுங்குவிதிகளுக்கு உட்பட்டிருக்க வேண்டும் என்பதுடன், ஆகக் குறைந்த முதலீடுகள் என்ற வகையிலும், அவ்வாறான அனைத்து வியாபார ங்களும் இன்றிலிருந்து 3 மாதங்க ளுக்குள் உள்நாட்டு இறைவரித் திணைக்களத்தில் பதிவு செய்துகொள்ள வேண்டுமெனவும் நான் முன்மொழி கின்றேன். 
முன்மொழிவுக்கு இணங்கி யொழுகாத அத்தகைய வியாபாரங்கள் அனைத்தும் அவற்றினது தொழிற் பாடுகளிலிருந்து நீக்கப்படும். இறக்குமதி செய்யப்பட்ட மதுபானம் மற்றும் ஸ்பிரித்துகள் மீது விதி க்கப்பட்டிருந்த இறக்குமதி தீர்வையினை 25 சதவீதத்தினால் அதிகரிப்பதற்கு முன்மொழிகின்றேன்.

கெளரவ சபாநாயகர் அவர்களே, 2004 ஆம் ஆண்டிற்கு முன்னர் இளைப்பாறியவர்களின் பெரும்பாலானவர்கள் 70 வயதை விட அதிகமானவர்களாகும். அவர்கள் 2006 ஆம் ஆண்டுக்கு பின்னர் இளைப்பாறியவர்களுடன் ஒப்பிடு கையில் நியாயமானளவு குறைந்த சம்பள அளவுத் திட்டங்களில் இளைப்பாறியவர்களாவர். இளைப்பாறுநர்கள் மாதமொன்றுக்கு ரூபா 10,000 இனை விட குறைந்த ஓய்வூதியத்தினை பெறுகின்றனர். 
எனவே, அவர்களுக்கு சில நிவார ணங்களை வழங்கும் வகையில், 2004 ஆம் ஆண்டிற்கு முன்னர் இளைப்பாறியவர்களுக்கு மாதமொன்றுக்கு ரூபா 750 இனையும் 2005 இலிருந்து 2006 வரை இளைப்பாறியவர்களுக்கு மாதமொன்றுக்கு ரூபா 500 இனையும் விசேட கொடுப்பனவாக வழங்குவதற்கு நான் முன்மொழிகின்றேன். இந்த அதிகரிப்பில் 50 சதவீதத்தினை 2013 சனவரியிலிருந்தும் மீதியினை 2013 யூலையிலிருந்தும் வழங்குவதற்கு நான் முன்மொழிகின்றேன். அனைத்து ஓய்வூதியம் பெறுநர்களுக்கு வாழ்க்கைச் செலவு கொடுப்பனவினை மாத மொன்றுக்கு 500 ரூபாவினால் அதிகரிப்பதற்கு நான் மேலும் முன்மொழிகின்றேன்.

கெளரவ சபாநாயகர் அவர்களே, தொழில் உறவுகளில் ஒத்திசைவான நல்லுறவொன்றினை மேம்படுத்துவது பொருளாதார அபிவிருத்தியில் முக்கிய விடயமாகும். தொழில் வழங்குநர்கள் அவர்களது வியாபா ரங்களை மேற்கொள்வதற்கு உற்பத்தித் திறன் மிக்க ஊழியப் படையொன்று அவசியமாகும். அதேபோன்று ஊழியர்கள் அவர்களது தொழிலை பாதுகாப்பதற்கும் வாழ்வாதாரங்களை தேடிக் கொள்வதற்கும் சிறந்த வியா பார தொழில் முயற்சிகள் தேவை யானதாகும். நான் தொழில் அமைச்சரானதுடன், அனைத்து அக்கறை செலுத்துனர்களுக்கும் மதி யுரை மன்றமொன்றினை உருவாக் குவதற்காக 1990 இலிருந்து செயற் படாதிருந்த தேசிய தொழிலாளர் பேரவையினை மீள இயக்குவித்தேன் என்பதை உங்களுக்கு நினைவூட்ட விரும்புகின்றேன்.
2005 இலிருந்து எமது அரசாங்கம் இப் பேரவையுடன் செயற்பாடுகளை மேலும் உறுதிப் படுத்தியுள்ளது. சர்வதேச போட்டித் தன்மை கொண்ட சூழ்நிலையில் உமது பொருளாதாரத்தினை உறு திப்படுத்துவதற்கும் வியாபார அபிவிருத்தி மற்றும் ஊழியர் படை களின் நலன்புரி என்பவற்றுக்கும் அத்தகைய தொழிலாளர் நல்லுறவொ ன்று அவசியமானதாகும். எனவே, ஊழிய உற்பத்தித் திறன் மற்றும் நலன்புரி என்பவற்றை அதிகரிப்பதற்கும் பதிய தொழில்வாய்ப்புக்களுக்கான புதிய முன்மொழிவுகளுக்கும் தொழில் உறவுகளை மேம்படுத்துவதற்கு தேசிய தொழிலாளர் பேரவையினால் உருவாக்கப்பட்ட முன்னெடுப்புகளு க்காக நிதியளிப்பதற்கு ரூபா 250 மில்லியனை ஏற்பாடு செய்வதற்கு முன்மொழிகின்றேன்.
கெளரவ சபாநாயகர் அவர்களே, 1980 யூலை வேலை நிறுத்தமானது எமது நாட்டின் தொழில் உறவுகளில் கறையொன்றினை ஏற்படுத்தியுள்ளது. இது பெரும் எண்ணிக்கையான ஊழியர்களை தொழில்களிலிருந்து நீக்கியதுடன் அவர்களை துயரங்களில் தள்ளியது. 1994 ஐக்கிய முன்னணி அரசாங்கம் உருவாக்கப்பட்டதிலிருந்து அவர்களுக்கு நஷ்டஈடு வழங்குவதற் கான பல்வேறுபட்ட திட்டங்கள் செயற்படுத்தப்பட்டுள்ளன. எவ் வாறாயினும், அவ்வாறு பாதிக்கப் பட்டவர்களுக்கு உரிய நிவாரணங்களை வழங்குவதில் தொடர்புபட்ட நிர்வாக பொறிமுறைகள் சிக்கலாகக் காணப்படுகின்றமையால் ஏற்றுக் கொள்ள முடியுமான வாழ்வாதார வளங்கள் எதனையும் பெற்றுக் கொள்வதற்கு முடியாத குழுவொன்று இன்னும் காணப்படுகின்றது. எனவே, 2013 சனவரி முதலாம் திகதி 65 வயதினை நிறைவு செய்தவர்களுக்கு ரூபா 5,000 இனை மாதாந்த வாழ் க்கை கொடுப்பனவாக வழங்குவதற்கு வருடந்தோறும் ரூபா 300 மில்லியனை ஒதுக்கீடு செய்வதற்கு நான் முன் மொழிகின்றேன்.

கெளரவ சபாநாயகர் அவர்களே, கெளரவ டி. ஈ. டபிள்யூ. குணசேகர அவர்களை தலைவராகக் கொண்ட பொது தொழில் முயற்சிகள் மீதான குழுவினால் சமர்ப்பிக்கப்பட்ட அறிக்கையினைத் தொடர்ந்து, அத்தகைய சிபாரிசுகளை செயற்படுத் துவதற்கு கூடிய கவனம் செலுத்துமாறு நிதி, திட்டமிடல் அமைச்சுக்கு ஆலோசனை வழங்கியுள்ளேன். பொது தொழில் முயற்சிகள் மீதான குழுவின் நியாயாதிக்கத்தின் கீழ் அவ்வாறான தொழில் முயற்சிகள் 270 காணப்பட்ட போதிலும் அவற்றில் 70 மாத்திரமே வியாபார தொழில் முயற்சிகளில் ஈடுபடுகின்றன இவற்றுள் 20 தொழில் முயற்சிகள் வங்கித் தொழில், காப்புறுதி, துறைமுகங்கள், விமான நிலையங்கள், விமான சேவைகள், பெற்றோலியம், மின்சாரம், நீர்வழங்கல், போக்குவரத்து, வர்த்தகம் மற்றும் சந்தைப்படுத்தல் போன்ற தொழில் துறைகளில் ஈடுபட்டிருக் கின்றன.
கெளரவ சபாநாயர் அவர்களே, முன்னைய அரசாங்கங்கள் இத்தொழில் முயற்சிகளை தனியார் மயப்படுத் துவதன் மேல் நம்பிக்கை வைத்திருந்தன. ஸ்ரீலங்கன் விமான சேவைக்கான மூலதன மாக்கலானது இந்த வருடத்திலிருந்து மாத்திரமே 3 அரச வங்கிகளின் உதவியுடன் மேற்கொள்ளப்பட்டதுடன், எமிரேட்டிடமிருந்து கையேற்கப்பட்டது. இலங்கை மின்சார சபையின் செயலாற்றுகை அல்லாத கடன்கள் இவ்வருடமே மாற்றப்பட்டன. செலவு அறவீட்டு விலையிடற் கொள்கையினை பின்பற்றுவதற்கான சுதந்திரம் பெரும்பாலான வியாபார தொழில் முயற்சிகளுக்கு செயற் படுத்தப்பட்டிருக்கவில்லை. 
அரச தொழில் முயற்சிகளை ஒருபோதும் தனியார் மயப்படுத்துவதில்லை என்பதுடன் இச்சவால்கள் அனைத் தையும் நடுத்தர காலத்தின்போது திட்டமிட்ட அடிப்படையில் முகாமை செய்வதனை இந்த அரசாங்கம் உறுதியாகக் கொண்டுள்ளது. எவ் வாறாயினும் 70 தொழில் முயற்சிகளில் 46 நிறுவனங்கள் இலாபமீட்டக்கூடிய நிலைமைக்கு மாற்றப்பட்டுள்ளன. பெரும்பாலான தொழில் முயற்சிகள் உரிய காலத்திற்கு பாராளுமன்றத்திற்கு வருடாந்த அறிக்கைகளை சமர்ப்பிக்க வேண்டுமென்ற தேவைப்பாட்டுள்ள இணங்கியொழுகுவதனையும் அவற்றினது தொழிற்பாடுகளில் கணக்கீட்டு மற்றும் கணக்காய்வு நடைமுறைகளில் மேம்பாடு காணப்படுவதையிட்டு நான் பெருமிதம் கொள்கின்றேன்.
கெளரவ சபாநாயகர் அவர்களே, அரச தொழில் முயற்சிகளை சரியாக மதிப்பீடு செய்வதாயின் வர்த்தக இலாப நோக்கில் அவற்றை நோக் குவது நியாயமானதாக இருக்காது. அவை நாடு முழுவதிலும் வங்கிக் கிளைகளை விரிவாக்குதல் அதே போன்று அனைவருக்கும் மின்சாரம் மற்றும் நீரினை வழங்குவதின் மூலம் பொருளாதார மற்றும் சமூக நலன்புரிக்கு பங்களிப்புச் செய்வதும் கவனத்திற் கொள்ளப்படல் வேண்டும். மின்சாரம் மற்றும் எண்ணெணெய்யினை செலவு விலையில் சந்தைக்கு வழங்கியிருப்பின் ரூபா 200 பில்லியனை இலாபத் திலிருந்து இழக்க வேண்டியேற் பட்டிருக்கும். அவ்வாறான நடவடிக்கை எடுக்கப்படுமாயின் எத்தனை தொழில் முயற்சிகளும் நட்டமடைந்திருக்கும்? வாழ்க்கைத்தரம் வீழ்ச்சியடைதல் என்பதற்கான அளவுகோல் என்ன? நட்டமடையும் இலங்கை மின்சாரம் சபை மற்றும் பெற்றோலியக் கூட்டுத்தாபனங்கள் என விமர்சன ரீதியாக மதிப்பீடு செய்யப்படும் இந்நிறுவனங்களுக்கான உரிய அங்கீகாரத்தினை இவ்விடயங்கள் பெற்றுக் கொடுக்கும்.
அரச தொழில் முயற்சிகளில் இந்த முறையான சாதகமான மாற்றங்கள் அரசாங்க தொழில் முயற்சிகளின் மீது எமது அரசாங்கம் வைத்துள்ள நம்பிக்கையினை எடுத்துக் காட்டுவதுடன் அவை பங்கிலாபங் களையும் செலுத்த ஆரம்பித்துள்ளன. இந்த தொழில் முயற்சிகளுக்கு சிறந்த வர்த்தக செல்வாக்கினை வழங்குவதற்கும் பணிப்பாளர் சபை மற்றும் சிரேஷ்ட முகாமைத்துவத்தினை அவற்றினது தொழிற்பாடுகளுக்கு வகை கூறக் கூடியதுமாக மாற்று வதற்கான நடவடிக்கைகள் எடுக் கப்பட்டுள்ளன. இவற்றின் உத்தேச மறுசீரமைப்புகள் ஏற்படையதான நிர்வாகம் மற்றும் ஒழுங்குவிதிகள், சர்வதேச கணக்கீட்டு தராதரங்கள், ஒழுங்குப்படுத்தல் சூழல், கொள்வனவு, விலையிடல், நிதி மற்றும் மனிதவள முகாமை அதேபோன்று தொழில் உறவுகள் என்பவற்றினை உள்ளடக் கியிருக்கும்.
அரச தொழில் முயற்சிகள் மூலதன உருவாக்கத்திற்காக தேசிய வரவு செலவுத் திட்டத்தில் தங்கி யிருப்பதனை படிப்படியாக குறை ப்பதற்கு ஊக்கமளிக்கப்பட்டுள்ளன. அரச வங்கிகள், காப்புறுதிக் கூட்டு த்தாபனம், விமான நிலைய, விமான சேவைகள் அதிகார சபை மற்றும் துறைமுகங்கள் அதிகார சபை என்பன அவற்றினது ஐந்தொகையினை உறுதிப்படுத்துவதில் சொந்த நிதி வழங்கல் ஏற்பாடுகளை கொண்டுள்ளன. வாடி வீடுகள், ஆதன அபிவிருத்தி, வர்த்தக செயற்பாடுகள், வனசீவராசிகள், பல்கலைக்கழகங்கள், ஆராய்ச்சி நிறுவனங்கள், நிர்மாணக் கம்பனிகள் போன்று வர்த்தக செயற்பாடுகளில் ஈடுபட்டுள்ள நிறுவனங்களை ஊக்குவிப்பதற்கு ஏற்றுக் கொள்ளப்பட்ட நிதி மற்றும் கணக்காய்வு தராதரங் களுடன் இணங்கும் வகையில் பாரிய வர்த்தக சுதந்திரத்தினை கொண்டிருப்பதற்கு முன்மொழி யப்படுகின்றது. இச் செயன்முறைக்கு வசதியளிக்கும் வகையில் 1971 ஆம் ஆண்டின் நிதிச் சட்டம் மற்றும் 2003 ஆம் ஆண்டின் அரசிறைப் (பொறுப்பு) முகாமைத்துவச் சட்டம் என்பவற்றுக்கு திருத்தங்களைக் கொண்டு வருவதற்கும் முன்மொழி யப்படுகின்றது.

கெளரவ சபாநாயகர் அவர்களே, இந்த அரசாங்கம் அரசாங்க ஊழியர்களுக்கு சம்பளங்கள், வாழ்க்கைச் செலவு கொடுப்பனவு மற்றும் ஏனைய கொடுப்பனவுகளினை அதி கரித்துள்ளது. அரசாங்க ஊழியர்க ளுக்கிடையில் காணப்பட்ட சம்பள முரண்பாடுகள் திருத்தப்பட்டுள் ளன. ஆசிரியர்களின் சம்பள நிலுவைகள் தீர்க்கப்பட்டுள்ளன. விசேட சேவை தொடர்பான கொடுப்பனவுகளும் உயர் தொழில் புரிநகர்கள் மற்றும் பல்கலைக்கழக விரிவுரையாளர்களுக்கு வழங்கப்பட்டுள்ளது. வீட்டு வசதி, வாகனம் மற்றும் பிற கடன் வசதிகள் விரிவாக்கப்பட்டுள்ளன. அக்ரஹார மருத்துவக் காப்புறுதித் திட்டம் மற்றும் உபஹார தொலைத் தொடர்பு வசதிகள் வழங்கப்பட்டுள்ளன. 
அரசாங்க சேவைக்கு ஆட்சேர்ப்பு மீதான மந்த நிலை நீக்கப்பட்டுள்ளதுடன், புதிய ஆட்சேர்ப்புக்கள் ஆரம்பிக்கப் பட்டுள்ளன. 2006 இலிருந்து ஏறக்குறைய 91,000 வேலையற்ற பட்டதாரிகள் அரசாங்க சேவைக்கு சேர்த்துக் கொள்ளப்பட்டதுடன், நிறுவனமயப் படுத்தப்பட்ட அபிவிருத்தி அலுவலர்கள் சேவைக்கான புதிய சேவைப் பிர மாணக் குறிப்பு அவர்களது தொழில் மேம்பாட்டுக்காக உருவாக்கப் பட்டுள்ளன. மொழி, தகவல் தொழில் நுட்பம் மற்றும் உயர்தொழில் திறன்களை அரசாங்க ஊழியர்களுக்கு மத்தியில் மேம்படுத்துவதற்கு துரித ப்படுத்தப்பட்ட பதவியினர் பயிற்சி நிகழ்ச்சித் திட்டங்கள் விரிவாக்கப் பட்டுள்ளன. வெளிநாட்டு பயிற்சி வாய்ப்புக்களும் அதிகரிக்கப்பட்டுள்ளன.
அரசாங்கம் தற்பொழுது 1,300,000 அரசாங்க ஊழியர்களைக் கொண்டுள்ளது. இது 2005 இல் காணப்பட்டதனை விட இரண்டு மடங்காகும். இவ்வாறான அதிக எண்ணிக்கையுடையவர்களை சேவையில் ஈடுபடுத்தியிருப்பதனால் அவர்களுக்கான சம்பங்களுக்கு மாத்திரம் ரூபா 366 பில்லியனை செலவிட வேண்டியுள்ளது. இது 2005 இல் ரூபா 139 பில்லியனாகக் காணப்பட்டது. இதற்கு மேலதிகமாக அரசாங்க சேவையில் இளைப்பாறிய 500,000 பேருக்கான ஓய்வூதியக் கொடுப்பனவுகளுக்காக ரூபா 112 பில்லியன் செலவினம் ஏற்பட்டுள்ளது. 
அதிக செலவினத்தினை ஏற்படுத்துமளவு அரசாங்க சேவையில் கவர்ச்சி காணப்படுகின்ற போதிலும், கிராமிய பிரதேசங்களில் பொருத்தமான அலுவலர்களை பெற்றுக் கொள்வது இன்னும் சவாலாகக் காணப்படுகின்றது. எனவே நாம், தெரிவு செய்யப்பட்ட துறைகளுக்கு குறிப்பாக ஆசிரிய தொழிலுக்கு தகைமையானவர்களை கிராமிய மைய வேலை நிகழ்ச்சித் திட்டங்களின் மூலம் அவ்வந்த பிரதேசங்களிலேயே ஆட்சேர்ப்பு செய்வதற்கு தீர்மானித்துள்ளோம். நகரப்புறங்களில் தேவைக்கதிகமாகக் காணப்படும் அலுவலர்களை நகரத்தை அண்மிய மற்றும் கிராமிய பிரதேச ங்களுக்கு மீள் நியமனம் மற்றும் மாவட்டங்களுக்குள் இட மாற்றல் திட்டங்களை செயற்படுத்த வேண்டிய தேவையும் காணப்படு கின்றது.

