ஓமானில் பணிப்பெண் மீது சித்திரவதை


ஓமான், தலைநகரான மஸ்கட்டில் வீடொன்றில் பணிப்புரிந்து வந்த இலங்கை பெண்ணொருவர் வீட்டின் உரிமையாளரால் சித்திரவதைக்குட்படுத்தப்பட்டு வைத்தியசாலையில் அனுமதிக்கப்பட்டுள்ளார்.
45 வயதுடைய முலிய நோனா என்ற பெண்னே இவ்வாறு சித்திரவதைக்கு உள்ளாகி வைத்தியசாலையில் அனுமதிக்கப்பட்டுள்ளார்.
கடந்த 2011 ஆண்டு, தொடக்கம் மஸ்கட்டில் குறித்த பெண் வீட்டின் உரிமையாளரால் துன்புறுத்தப்பட்டு வருவதாக தெரிவிக்கப்படுகிறது.
இத்துன்புறுத்தலின் காரணமாக தனது உடலில் காயங்கள் ஏற்பட்டுள்ளதாக சித்திரவதைக்குள்ளாக்கப்பட்ட இலங்கைப் பெண், தனது நண்பியிடம் தெரிவித்துள்ளார்.
இச்சம்பவம் தொடர்பாக மஸ்கட்டில் உள்ள இலங்கை தொழில் ஆலோசகர் அலுவலக அதிகாரிகள் தகவல் அறிந்து, சித்திரவதைக்குள்ளாக்கப்பட்ட இலங்கைப் பணிப்பெண்ணை சிகிச்சைக்காக அரச வைத்தியசாலையில் அனுமதித்ததாகவும் இலங்கை ஆலோசகர் எம்.எம்.தேசப்பிரிய தெரிவித்தார்.
குறித்த தொழில் வழங்குனரை அழைத்து கேட்டபோது, தனது குற்றத்தை ஒப்புக் கொண்டதாகவும், பெண்ணின் அனைத்து மருத்துவ செலவுகளையும் ஏற்றுக் கொள்வதாக குறிப்பிட்டதாக இலங்கை ஆலோசகர் தெரிவித்துள்ளார்.

