ஆண்டவரின் திருக்காட்சித் திருவிழா நாளை

லக மீட்பர் பிறந்துள்ளதைக் காண மூன்று ஞானிகள் கீழ்த்திசையிலிருந்து வருகை தந்து அவர்கள் பெத்லகேம் மாட்டுத் தொழுவத்தில் பாலன் இயேசுவைக் கண்டு மகிழ்ந்தனர்.
இவர்கள் இயேசு பாலகனைத் தரிசித்த தினத்தை கத்தோலிக்கத் திருச்சபை ஆண்டவரின் திருக்காட்சித் திருவிழா, மூன்று இராஜாக்கள் திருவிழா என கொண்டாடுகிறது.
நத்தாரில் நம் வீடுகளில் வைக்கப்படும் பாலன் குடில்கள் மூன்று இராஜாக்கள் திருநாள் வரை தொடர்ந்து வைக்கப்பட்டு அதன் பின்னரே அகற்றப்படும். இது இந்த திருநாளை நாம் கெளரவப்படுத்துவதாக அமைகிறது.
கிறிஸ்துவின் பிறப்போடு இணைந்ததான இந்த ஞானியின் வருகை, ஏரோது அரசனின் சதி என்பன வரலாறுகளில் நாம் கண்ட விடயங்கள்
கீழ்த்திசையிலிருந்து வருகை தந்திருந்த ஞானிகள் நட்சத்திரம் திசைகாட்ட பெத்லகேம் மாட்டுத் தொழுவத்தில் கிடத்தப்பட்டிருந்த இயேசுவைக் கண்டு மகிழ்ந்தனர். அவருக்கு பரிசுப் பொருட்களைக் காணிக்கையாக்குகின்றனர்.
மெல்கியோர் என்ற ஞானி தமது பரிசாக இயேசுவுக்குப் பொன்னைக் காணிக்கையாக்கினார். கஸ்பார் என்ற ஞானி சாம்பிராணியைக் கொடுத்தார். பல்த்தசார் என்ற ஞானி வெள்ளைப் போலத்தைக் கொடுத்தார்.
பொன்னைக் கொடுப்பதன் மூலம் இயேசுவை அரசனாக அவர்கள் ஏற்கின்றனர். சாம்பிராணியைக் கொடுப்பதன் மூலம் கடவுளாக அங்கீகரிக்கின்றனர். அத்துடன் வெள்ளைப் போலத்தை வழங்கி இயேசுவின் பாடுகள் மற்றும் அடக்கத்தை குறித்துக் காட்டுகின்றனர். இவர்கள் இயேசுவின் வாழ்க்கையை உணர்ந்த ஞானிகளாகக் காட்சி தருகின்றனர்.
அதனால் பரிசுகளை வழங்கியதோடு நின்றுவிடாமல் அவர்கள் நெடுஞ்சான்கிடையாக வீழ்ந்து இயேசுவை வணங்கியதையும் காண்கிறோம்.
இயேசுவின் பிறப்பு அதனையொட்டிய திருக்காட்சித் திருவிழாவைக் கொண்டாடும் நாம் எமது வாழ்க்கையில் எத்தகைய இடத்தை இயேசுவுக்குக் கொடுத்துள்ளோம் என்பதைச் சிந்திப்போம்.

