மகாத்மா காந்தி விருது பெற்ற சப்ரகமுவமுதலமைச்சருக்கு பொதுமக்கள் பாராட்டு

(இரத்தினபுரி சுழற்சி நிருபர்)
சப்ரகமுவ மாகாண முதலமைச்சர் மஹிபால ஹேரத் கல்வித் துறைக்கு ஆற்றிய மகத்தான சேவையைப் பாராட்டி அவருக்கு இந்திய அரசின் மகாத்மா காந்தி விருது வழங்கப்பட்டுள்ளமையைப் பாராட்டி இரத்தினபுரி, கேகாலை மாவட்டங்களில் பொது மக்கள் பாராட்டு நிகழ்வுகளை நடத்தி வருகின்றனர்.
அரசியல் தரப்பினர் மற்றும் பாடசாலை மாணவர்கள், அரசாங்க உத்தியோகத்தர்கள் எனப் பல தரப்பினரும் இப்பாராட்டு வைபவங்களை நடத்தி வருவதுடன், பொதுமக்களின் பொது வரவேற்பு வைபவங்கள் பிரதான மற்றும் உபநகரங்களில் வைக்கப்பட்டு வருகின்றன.
இரத்தினபுரி, குருவிட்ட, அவிசாவளை தெஹியோவிற்ற, தெரணியகலை, யட்டியாந்தோட்டை, ருவன்வெல்ல, கொட்டியாக்கும்புற, கலிகமுவ, கேகாலை, மாவனல்லை, றம்புக்கனை, திப்பிட்டிய, ஹெம்மாத்தகம ஆகிய இடங்களில் வெகு விமரிசையாக நடைபெற்றதுடன் ஏனைய பல இடங்களிலும் இவருக்கான வரவேற்பு வைபவங்கள் இடம்பெற்று வருகின்றமை குறிப்பிடத்தக்கதாகும். (ஐ)
