தேர்தலுக்கு பயந்த எதிர்க்கட்சியேஎமது நாட்டில் இன்று உள்ளது

சப்ரகமுவ மாகாண சபை பிரசாரக் கூட்டங்களில் நாமல் ராஜபக்ஷ எம்.பி
(பலாங்கொடை தினகரன் நிருபர்)
“தேர்தலை நடத்த வேண்டுமென எதிர்க் கட்சியினர் கூக்குரலிடுகின்ற போதிலும், எமது நாட்டில் தேர்தலுக்கு முகம்கொடுக்க அச்சமடையும் எதிர்க் கட்சியே உள்ளது” என ஹம்பாந்தோட்டை மாவட்ட பாராளுமன்ற உறுப்பினர் நாமல் ராஜபக்ஷ பலாங்கொடையில் நடைபெற்ற கூட்டமொன்றில் உரையாற்றுகையில் குறிப்பிட்டார்.
சப்ரகமுவ மாகாண சபைக்கு ஐக்கிய மக்கள் சுதந்திர முன்னணியின் சார்பில் போட்டியிடும் மூன்று வேட்பாளர்களை ஆதரித்து ஏற்பாடு செய்யப்பட்டிருந்த மூன்று கூட்டங்களில் கலந்து கொண்டு உரையாற்றுகையில் அவர் இவ்வாறு குறிப்பிட்டார்.
சப்ரகமுவ மாகாண சபை வேட்பாளர்களுக்கான அகில எல்லாவள, பாணு முணுபிரிய, இந்து குணதிலக்க ஆகியோரின் வெற்றியை உறுதி செய்ய இக்கூட்டங்கள் நடைபெற்றன.
நாமல் ராஜபக்ஷ எம்.பி. தமதுரையில் மேலும் குறிப்பிட்டதாவது: இன்று நாட்டிலே நடைபெற்று வருகின்ற அரசாங்கத்தின் அபிவிருத்திப் பணிகளை கண்டு எதிர்க் கட்சி திக்கு முக்காடுகிறது.
நாட்டிற்கு சக்திவாய்ந்த எதிர்க் கட்சியொன்று தேவைப்படுகின்ற போதிலும், எமது நாட்டில் அவ்வாறான சக்தி வாய்ந்த எதிர்க் கட்சியில்லை. 
அரசாங்கம் மக்களின் சகல பிரச்சினைகளையும் இனம் கண்டு கீழ் மட்டத்திலிருந்து நிர்மாணிப்புப் பணிகளை மேற்கொள்வதால் எதிர்க் கட்சியொன்று இந்நாட்டிற்கு தேவை தானா என மக்கள் நினைக்கிறார்கள். இதற்கு காரணம் பலவீனமான எதிர்க் கட்சி இந்நாட்டிலே இருப்ப தாகும். ‘இன்றைய அரசாங்கம் தேர்தலுக்கு பயந்த அரசாகமல்ல. இம்முறை நடைபெறவுள்ள மாகாண சபை அனைத்திலும் ஐக்கிய மக்கள் சுதந்திர முன்னணி அமோக வெற்றியீட்டுவது உறுதி. 
இதற்குக் காரணம் ஐக்கிய மக்கள் சுதந்திர முன்னணியின் மூலம் தேர்தலுக்கு வேட்பாளர்களாக போட்டியிடுபவர்கள் இந்நாட்டிற்கும் இனங்களுக்கும் பணி செய்யக்கூடிய பிரதிநிதிகளாகும்.” (ஐ)
