பதுளை மாணிக்க விநாயகர்ஆலயத்தில் நவராத்திரி விழா


(பதுளை தினகரன் விசேட நிருபர்)
பதுளை மாநகர அருள்மிகு ஸ்ரீ மாணிக்க விநாயகர் கதிர்வேலாயுத சுவாமி ஆலயத்தில் எதிர்வரும் 28 ஆம் திகதி புதன்கிழமை நவராத்திரி விரதப் பெருவிழா ஆரம்பமாகி, தொடர்ந்து பூஜை வழிபாடுகள் இடம்பெற்று, ஆறாம் திகதி நடைபெறும் ஸமி விருட்ச வாழை வெட்டு நிகழ்வுடன் நிறைவுபெறும்.
நவராத்திரி விரதப் பெருவிழா ஆரம்பமாகி தொடர்ந்து எட்டு தினங்களுக்கு ஸ்ரீ துர்க்கை, ஸ்ரீ லக்சுமி, ஸ்ரீ சரஸ்வதி ஆகிய முப்பெருந் தேவிகளுக்கு ஸ்நபனாபிஷேகத்துடனான பூஜை வழிபாடுகள் இடம்பெறும். ஒன்பதாவது தினமான 6 ஆம் திகதி விஜயதசமி மற்றும் ஏடு தொடக்குதல் நிகழ்வுகளும் நடைபெறும். 
அதையடுத்து அம்பாள் மகிசாசுரமர்த்தனியாக எழுந்தருளி, ஆலய உள் வீதி வலம் வந்து ஸமி விருட்ச வாழை வெட்டு நிகழ்வு இடம்பெறுவதுடன், நவராத்திரி விரதப் பெருவிழா நிறைவு பெறும்.
அதையடுத்து அன்றைய தினம் கேதார கெளரி விரதப் பெருவிழாவும், ஆரம்பமாகும்.
(ஐ - ஞ)
