‘நாவலப்பிட்டி பாடசாலைகளில் நிலவும்ஆசிரியர் பற்றாக்குறையை நீக்குக’


மத்திய மாகாண மேலதிக குறூப் நிருபர்
நாவலப்பிட்டி பஸ்பாகே கோறளை கல்விக் காரியாலயப் பிரிவைச் சேர்ந்த தமிழ் மற்றும் சிங்கள மொழி மூலப் பாடசாலை களில் 21 ஆசிரியர்களுக்கு பற்றாக் குறை நிலவுவதனால் இப்பாட சாலை மாணவ- மாணவிகளின் கல்வி நடவடிக்கைகள் பாதிக்கப்பட்டிருப் பதாக தெரிவிக்கின்றனர்.
நாவலப்பிட்டி நகர பிரதான பாடசாலைகள் உள்ளிட்ட கிராமிய தோட்டப் பாடசாலைகள் பலவற்றி லும் ஆசிரியர் பற்றாக்குறை நிலவு கின்றது என பாடசாலை அபிவிருத் திச் சங்கப் பிரமுகர்கள் தெரிவித்தனர்.
அத்துடன் நிலவும் ஆசிரியர் பற்றாக்குறைக்குப் புறம்பாக ஆசிரியைகளின் பிரசவ விடுமுறை மற்றும் சொந்தத் தேவைகளின் நிமித்தம் விடுமுறையில் சென்றுள்ள ஆசிரியர்களின்றி மாணவர்களின் கற்றல் நடவடிக்கைகளில் பாதிப்பு நிகழ்வதாகவும் நிர்வாகச் சிக்கல்கள் ஏற்பட்டிருப்பதாகவும் பாடசாலை அதிபர்கள் தெரிவிக்கின்றனர்.
குறித்த 21 ஆசிரியர்களின் பற்றாக்குறையை நிவர்த்தி செய்ய கம்பளைக் கல்வி வலயக் காரியாலயம் ஆவன செய்ய வேண்டும் என பெற்றோர், ஆசிரியர்கள் மற்றும் அதிபர்கள் கோரிக்கை விடுக்கின்றனர். (ஐ-ஞ)
