முஸ்லிம் வர்த்தகர் நலன்புரி அமைப்பினால் கைதிகளுக்கு பகல் உணவு


ஈதுல் பித்ர் நோன்புப் பெருநாளை முன்னிட்டு மட்டக்களப்பு சிறைச்சாலையிலுள்ள தமிழ்,சிங்கள, முஸ்லிம் கைதிகள் அனைவருக்கும் மட்டக்களப்பு முஸ்லிம் வர்த்தகர்களின் நலன்புரி அமைப்பின் ஏற்பாட்டில் அதன் தலைவர் தொழிலதிபர் கலீல் ஹாஜியினால் பகல் உணவு 16 ஆவது வருடமாக நேற்றும் வழங்கிவைக்கப்பட்டது.
 
அதனைத் தொடர்ந்து சிறைச்சாலையிலுள்ள பள்ளிவாயலில் முஸ்லிம் கைதிகளுக்கு மார்க்க உபன்னியாசம் மௌலவி அஸ்பர் ஹசன் 
(பலாஹி )யினால் நிகழ்த்தி வைக்கப்பட்டது. காலையில் பெருநாள் தொழுகையும் நடத்தப்பட்டது.
 
மட்டு-சிறைச்சாலை பிரதான அதிகாரி ஆர்.மோகன் தலைமையில் நடைபெற்ற இந்நிகழ்வில் தொழிலதிபர் கலீல் ஹாஜி ,மௌலவி அஸ்பர் ஹசன் (பலாஹி )மட்டு-சிறைச்சாலை நலன்புரி அதிகாரி ஆர்.சினிவாசன்,காத்தான்குடி பள்ளிவாயல் முஸ்லிம் நிறுவனங்கள் சம்மேளனத்தின் செயலாளர் ஏ.பி.எம்.ஸாதிக் ஹாஜி ,சட்டத்தரணி இர்ஹாம் சேகுதாவூத்,அல்மனார் அறபுக்கல்லூரி பணிப்பாளர் எஸ்.எம்.ஸாதுலி உட்பட பலரும் கலந்து கொண்டனர்.

