வெற்றி பெறுமா ராகுலின் ஓரம் கட்டும் திட்டம்



தேசிய கட்சியான காங்கிரஸ் கட்சி கடந்த பல ஆண்டுகளாக மாநில கட்சி களின் ஆதரவோடு தான் மத்தியில் ஆட்சியமைக்க வேண்டிய கட்டாயத்தில் உள்ளது. இதற்கு அக்கட்சியின் செல்வாக்கு தேர்தலுக்கு தேர்தல் சரிந்து வருவதே முக்கிய காரணம்.
இன்றைய நிலையில், வயதான தலை வர்களின் பிடிக்குள் தான் கட்சி இருக்கிறது. இந்த தலைவர்கள் மத்தியில் நிலவும் பிரச்சினைகளால் பல்வேறு கோஷ்டிகள் உருவாகி கட்சியின் ஸ்திரத்தன் மையை சீர்குலைத்து வருகிறது. 
இந்நிலை யில் கட்சியின் அகில இந்திய பொதுச் செய லாளராக பொறுப்பேற்ற ராகுல், கட்சி யின் பொறுப்புகளை இளைஞர்கள் வசம் ஒப்படைக்க நினைத் தார். ஆனால், அது அவ்வளவு சுலபமான காரியம் அல்ல என்பதை அனுபவத்தில் உணர்ந்து கொண்ட அவர், இளை ஞர் காங்கிரஸை வலுப் படுத்த துவங்கினார்.
நாடு முழுவதும் ஒவ்வொரு மாநிலத் திலும் இளைஞர் காங்கிரஸ் அமைப்பிற்கு தேர்தல் நடத்தி, புதிய நிர்வாகிகளை நியமித்து, அவர்களை கட்சி பணியில் களம் இறக்கியுள்ளார். இவ்வாறு ராகுல் களம் இறக்கப்பட்டவர்கள் கடந்த தேர் தல்களில் சிறப்பான களப்பணியாற்றி னார்கள். 
கட்சியை வலுப்படுத்த தேவை யான செயல்களை மேற்கொண்ட இவர் களை பார்த்து, மூத்த தலைவர்களுக்கு எரிச்சல் ஏற்பட்டது. சமீபத்தில் நடந்த தமிழகம் மற்றும் கேரள சட்டசபை தேர்தலில் ராகுலின் சிபாரிசின் பேரில் இளைஞர் காங்கிரஸ் உறுப்பினர்களுக்கு அனுமதி வழங்கப்பட்டது.
தமிழக காங்கிரஸ் கட்சிக்கு ஒதுக்கப்பட்ட 63 தொகுதிகளில் இளைஞர் காங்கிரஸாருக்கு 10 சீட்டுகளை ஒதுக்கும்படியும், கேரளாவில் ஒதுக்கப்பட்ட 81 தொகுதிகளில் 24 சீட்டு களை ஒதுக்கியும் ராகுல் உத்தரவிட்டார். ராகுலின் இந்த உத்தரவு எரிந்து கொண்டி ருந்த தீயில் எண்ணெய் வார்த்த மாதிரியாகி விட்டது. 
ஏற்கனவே இளைஞர் காங்கிரஸின் நடவடிக்கைகளால் எரிச்சலில் இருக்கும் கட்சியின் மூத்த தலைவர்கள், தொகுதி ஒதுக்கீட்டிலும் இளையவர்களுக்கு சீட் கொடுக்க உத்தரவிட்டது மேலும் எரிச் சலூட்டியது. இதனால் கடந்த சட்டசபைத் தேர்தலில் பல தொகுதிகளில் மூத்த காங்கிரஸார் பலர் தேர்தல் பணியில் இருந்து ஒதுங்கிக் கொண்டனர்.
அதே வேளையில் இளைஞர் காங்கிரஸ் தொண்டர்கள் உற்சாகமாக பணி புரிய துவங்கினர். கோஷ்டி பூசலை ஒழித்து, கட்சிக்கு உள்ளாட்சி மட்டத்தில் இருந்து புத்துயிர் ஊட்டினால் மட்டுமே காங்கிரஸ் வளரும் என்ற கருத்தில் ராகுல் காய் நகர்த்த துவங்கிவிட்டார். இதற்கு அச்சாரமாகவே இளைஞர் காங்கிரஸாருக்கு தொகுதிகள் வழங்கப்பட்டுள்ளன. மூத்த தலைவர்களை ஓரம் கட்டும் திட்டத்தை ராகுல் கடந்த சட்டசபை தேர்தலில் இருந்து துவக்கி விட்டதாகவே அரசியல் பார்வையாளர்கள் கருதுகின்றனர்.
