புதுப்பொலிவு பெறுகிறது ஊட்டி தாவரவியல் பூங்கா



ஊட்டி தாவரவியல் பூங்காவை பொலிவுபடுத்தும் வகையில் புதிதாக நீரூற்றுகள் அமைத்து, சிற்பங்கள் நிறுவும் பணி, துரிதமாக நடந்து வருகிறது. ஊட்டியில் உள்ள சுற்றுலா மையங்களில் முக்கிய இடம் வகிப்பது தாவரவியல் பூங்கா. 
இந்த பூங்காவை ரசிக்க ஆண்டு தோறும், பல்லாயிரக்கணக்கான சுற்றுலாப் பயணிகள் வந்து செல்கின்றனர்.
இதன் மூலம் அரசுக்கு ஆண்டுக்கு 3 கோடி ரூபாய் வருவாய் கிடைத்து வருகிறது. பூங்கா 52 ஏக்கர் பரப்பில் புல்வெளி, “பேண்ட்ஸ்டாண்ட்” கண்ணாடி மாளிகை, நீரூற்று, மற்றும் நாற்றங்கால்கள் என ஆறு பகுதிகளாக பிரிக்கப்பட்டுள்ளது.
இப்பூங்காவில், 117 குடும்பங்களைச் சேர்ந்த 2 ஆயிரம் வகை தாவரங்கள் உள்ளன. இது மட்டுமல்லா மல், 144வகை பரணிகள், 350 வகை ரோஜாக்கள், 60வகை டேலியா, 30ரக கிளாடியோலை, 150 வகை கள்ளிகள், டைனோசர் காலத் தில் இருந்த “ஜிங்கோ பைலபா” என்ற மரம் உட்பட ஏராளமான மரவகைகள் தற்போதும் பாதுகாக்கப்பட்டடு வருகின்றன. 
கோடை காலத்தின் போது சுற்றுலாப் பயணிகள் முற்றுகையிடும் இந்த பூங்காவை மைசூரில் உள்ள பிருந்தாவன் பூங்காவைப் போல பாரம்பரிய தோற்றத்துடன் மாற்ற தோட்டக்கலைத்துறை முடிவு செய்துள்ளது.
