பிரேமானந்தாவுக்கு சென்னையில் சிகிச்சை


இரட்டை ஆயுள் தண்டனை அனுபவித்து வரும் பிரேமானந்தா சாமியார், நேற்று அதிகாலை உடல் நலக் குறைவால் ஸ்டான்லி மருத்துவ மனையில் அனுமதிக்கப்பட் டார். 
திருச்சி லால்குடி பகுதியில் ஆசிரமம் நடத்தி வந்தவர் பிரேமானந்தா (68). இவர் ஆசிரமத்தில் உள்ள பெண்களை கற்பழித்து கொலை செய்த குற்றச்சாட்டின் கீழ் 1996இல் கீரனூர் பொலிசார் அவரைக் கைது செய்தனர். 
இது தொடர்பான வழக்கில் புதுக்கோட்டை செஷன்ஸ் நீதிமன்ற நீதிபதியாக இருந்த பானுமதி, இரட்டை, ஆயுள் தண்டனை விதித்தும், தண்டனைகளை ஏக காலத்தில் அனுபவிக்காமல், அடுத்தடுத்து அனுபவிக்கவும் உத்தரவிட்டார். இதையடுத்து கடலூர் சிறையில் அடைக்கப்பட்டு பிரேமானந்தா தண்டனையை அனுபவித்து வருகிறார். 
68 வயதைக் கடந்துள்ள நிலையில் அவருக்கு கண் பார்வைக் குறைவு மற்றும் நீரிழிவு நோயால் அவதிப்பட்டு வருகிறார். உள்ளூர் அரசு மருத்துவ மனையில் அனுமதிக்கப் பட்ட அவர், இரண்டு மாதங்களுக்கு முன் சென்னை ராயப்பட்டை அரச மருத்துவமனையில் சிகிச்சை பெற்று கடலூர் சென்றார். தற்போது நீரிழிவு மற்றும் மஞ்சள் காமாலையால் பாதிக்கப்பட்டுள்ளார். 
இதனால் உடல் நலம் பாதிக்கப்பட்ட பிரேமானந்தா, கடலூரிலிருந்து நேற்று முன்தினம் அதிகாலை சென்னை ஸ்டான்லி மருத்துவமனைக்கு கொண்டு வரப்பட்டார். 
ஸ்டான்லியில், அவசர சிகிச்சைப் பிரிவில் அனுமதிக்கப்பட்டுள்ளார். அவருக்கு வைத்தியர்கள் தீவிர சிகிச்சை அளித்து வருகின்றனர்.
