அரசின் நற்காரியங்களுக்கு தி.மு.கவினர்ஒத்துழைக்க வேண்டும்

- கருணாநிதி பேட்டி
அரசு செய்கின்ற நல்ல காரியங்களுக்கு தி.மு.க. தொண்டர்கள் ஒத்துழைப்பு தர வேண்டும் என்று தி.மு.க. தலைவர் கருணாநிதி கூறினார். தி.மு.க. சட்டமன்ற உறுப்பினர்கள் கூட்டம் சென்னை அண்ணா அறிவாலயத்தில் முரசொலி மாறன் வளாகத்திலுள்ள கூட்ட அரங்கில் நேற்று முன்தினம் காலை நடைபெற்றது. முன்னாள் முதல் அமைச்சரும், தி.மு.க. தலைவருமான கருணாநிதி தலைமை தாங்கினார்.
கூட்டத்தில் தி.மு.க. சார்பில் வெற்றிபெற்ற அனைத்து எம்.எல்.ஏ.க்களும் கலந்துகொண்டனர். கூட்டம் முடிந்ததும் தி.மு.க. தலைவர் கருணாநிதி நிருபர்களுக்கு பேட்டி அளித்தார். 
சமச்சீர் கல்வி திட்டத்தை ரத்துச் செய்யப்போவதாக முதல் அமைச்சர் ஜெயலலிதா அறிவித்திருக்கிறார். அதனை அவர்கள் கூட்டணியிலே உள்ள கட்சிகளே எதிர்த்திருக்கிறார்கள் என்ற போது சமச்சீர் கல்வி என்பது பெயரளவில் மாத்திரம் அல்லாமல் எல்லோருக்கும் எல்லா மாணவர்களுக்கும் சம நிலையில் கல்வி கிடைக்க வேண்டும் என்பதற்காக மாணவர்கள் உட்பட சிலர் தொடர்ந்து போராட்டம் நடத்தி வந்தார்கள்.
அவர்களுடைய குரலுக்கு மற்றும் கருத்துக்கு மதிப்பளித்து தி.மு.க. ஆட்சியில் பல்வேறு ஆய்வுகள் செய்யப்பட்டு எதிர்கால நன்மையை கருதி தலைசிறந்த கல்வியாளர்களின் ஒப்புதலோடும் அரசியல் கட்சிகளின் தலைவர்களோடும் கலந்து பேசுகின்ற வாய்ப்பை பெற்று சமச்சீர் கல்வித் திட்டம் நடைமுறைப்படுத்தப்படும் என்று சட்டப்பேரவையில் அறிவிக்கப்பட்டது. அந்த திட்டம் இப்போது நிறுத்தப்படுகிறது என்றால் எதிர்கால தலைமுறைக்கு பெரிதும் பாதிப்பை ஏற்படுத்தக்கூடும் என்றார்.
சட்டமன்ற மேலவை வருவதற்கு அனுமதிக்க மாட்டோம் என்று நேற்றைய தினம் முதல் - அமைச்சர் ஜெயலலிதா சொல்லியிருக்கிறாரே என்பதற்கு எதிர்பார்த்ததுதான் நடக்கிறது என்றார்.
நேற்றைய பேட்டியில் முதல் - அமைச்சர் ஜெயலலிதா தி.மு.க. ஆட்சி காலத்தில் பறிக்கப்பட்ட சொத்துக்கள் உரிய முறைப்படி மீட்கப்படும் என்று சொல்லியிருக்கிறாரே எனக் கேட்ட போது அப்படி ஏதாவது இருந்தால் அதை திரும்ப பெற்று உரியவர்களிடமோ அல்லது உரிய அமைப்புகளிடமோ ஒப்படைப்பதில் எங்களுக்கு எந்த ஆட்சேபனையும் இல்லை என்றார்.
டில்லி பயணத்தின் போது சோனியா காந்தியை வாய்ப்பிருந்தும் நீங்கள் சந்திக்கவில்லையே என்றதற்கு வாய்ப்பு இருந்தது. சோனியா காந்தியை சந்திக்க நேரம் இருந்தும், நான் என்மகள் கனிமொழி சிறையில் இருந்ததால் இந்த நேரத்தில் சோனியாவை சந்திப்பது முறையாக இருக்காது என்பதற்காகவே நான் சந்திக்கவில்லை. நான் அப்படி சந்திப்பதை தவிர்த்துக்கொண்டேன் என்றார்.
சட்டப்பேரவை உறுப்பினராக எப்போது பதவியேற்க போகிaர்கள் என்பதற்கு பேரவை தலைவர் குறிப்பிடும் நாளில் என்றார். இந்த முறை ஆட்சியை இழந்த நிலையில் தி.மு.கழக தொண்டர்களுக்கு என்ன சொல்ல விரும்புகிaர்கள் என்பதற்கு அதைப்பற்றி தி.மு.க. தொண்டர்களுக்கு “முரசொலி” யில் எழுதியிருக்கிறேன். தொடர்ந்து பேராசிரியர் அறிக்கையாக வெளியிட்டிருக்கிறார். 
இதைத்தவிர அரசு செய்கின்ற நல்ல காரியங்களுக் கெல்லாம் தி.மு.கழக தொண்டர்கள் ஒத்துழைப்பு தர வேண்டும் என்று பதிலளித்து விட்டு. செய்தியாளர்களிடம் ஒன்றை கூற விரும்புகிறேன் புதிய அமைச்சரவையில் அமைச்சராக பொறுப்பேற்று கொள்ளவிருந்த இஸ்லாமிய தோழர் மரியம் பிச்சை அகால மரணத்திற்காக தி.மு.க சார்பில் என்னுடைய ஆழ்ந்த இரங்கலை தெரிவித்துக்கொள்கிறேன் என்றார். அதைக்கூட விபத்து இல்லை. சதி என்று சொல்லியிருக்கிறார்களே என்றதற்கு.
பொலிஸாரை கொண்டு விசாரிக்கும்படி அரசு ஆணை பிறப்பித்திருக்கிறது. அவர் கள் விசாரித்து முடிவை அறிவிப்பார்கள் என்று நம்புகிறேன் என்றார். கனிமொழியின் ஜாமீன் மனுவை 30ஆம் திகதிக்கு ஒத்தி வைத்திருக்கிறார்களே என்பதற்கு கனிமொழி துணிச்சலோடு, உறுதியோடும் இந்த நிலையை சமாளிப்பதாக கூறியிருக் கிறார். அத்துடன் சட்ட ரீதியாகவும், நீதி கிடைக்கும் என்று கனியும் நானும் நம்புகிறோம். இவ்வாறு தி.மு.க. தலைவர் கருணாநிதி கூறினார்.
