இலங்கையின் நீண்ட கல்வி  வரலாறானது இரண்டாயிரம் ஆண்டுகளையும் பின்னோக்கிச் செல்வதோடு, இலங்கை அரசியலமைப்பானது அடிப்படை உரிமையொன்றாக கல்வியை ஏற்பாடு செய்கிறது. இலங்கையின் சனத்தொகையில் 92 வீதமானோர் எழுத்தறிவு வீதத்தை கொண்டவர்களாவர். இது மூன்றாம் உலக நாடொன்றிடமிருந்து எதிர்பார்க்கப்படுவதை விட அதிகமானதாகும். இலங்கை, தெற்கு ஆசியாவிலேயே மிக உயர்ந்த கல்வியறிவை கொண்டு ஆசியாவில் மிகச் சிறந்த கல்வியறிவு விகிதத்தைக் கொண்டுள்ளது. நாட்டின் வாழ்க்கை முறை, கலாசாரம் என்பவற்றில் கல்வி முக்கிய பங்கை வகிப்பதோடு, இது கி.மு. 543ஆம் ஆண்டை பின்னோக்கிச் செல்கின்றது. நவீன கல்வி முறைமையானது, இலங்கை 19ஆம் நூற்றாண்டில் பிரித்தானிய இராஜ்ஜியத்திற்கு உட்பட்டபோது கொண்டு வரப்பட்டதாகும்.  இது மத்திய அரசாங்கத்தினதும் மாகாண சபைகளினது கட்டுப்பாட்டின் கீழ் வருகின்றது. சிலவற்றில் மத்திய அரசாங்கம் பொறுப்பை கொண்டுள்ளதோடு,  ஏனையவற்றுக்கு மாகாணசபை சுய அதிகாரத்தை கொண்டதாக உள்ளது.

 

உள்ளூர் இராஜ்ஜியங்களின் காலப்பிரிவில் இலங்கையில் உயர் கல்வியானது பல்வேறு முக்கிய  பிரிவெனாக்களின் (பண்டைய பௌத்த மதகுருகள்  பயிற்சி நிலையங்கள்) அடிப்படையில் அமைந்திருந்தது. இலங்கையில் நவீன பல்கலைக்கழக முறைமையின் மூலமானது லண்டன்  பல்கலைக்கழகத்துடன் இணைக்கப்பட்ட கொழும்பு ரோயல் கல்லூரியின் முன்னைய இடத்தில் தாபிக்கப்பட்ட இலங்கை பல்கலைக்கழக கல்லூரி என்றவாறு பல்கலைக்கழக கல்லூரியொன்று 1921 ஆம் ஆண்டில் ஆரம்பிக்கப்பட்டதாகும். 
எவ்வாறாயினும் இலங்கையில் நவீன உயர் கல்வியின்  ஆரம்பமானது 1870 இலங்கை மருத்துவ பாடசாலையின் தொடர்ந்ததுடன் ஆரம்பமாகி, அதன் பணிகள்  கொழும்பு சட்டக் கல்லூரி (1875) விவசாய பாடசாலை (1884), அரசாங்க தொழிநுட்பக் கல்லூரி (1893) என்பன தாபிக்கப்பட்டன.

 

இலங்கை பல்கலைக்கழகமானது 1942 ஆம் தனியான 20 ஆம் இலக்க இலங்கை பல்கலைக்கழக கட்டளைச் சட்டத்தினால் தனியான, வதிவிட, சுயாதீனமுள்ள, முள்ள நிறுவனமொன்றாக 1942 யூலை 01 ஆம் திகதியன்று தாபிக்கப்பட்டது. பல்கலைக்கழகம் கொழும்பில் தாபிக்கப்ட்டதோடு, பலவருடங்களின் பின்னர் இரண்டாவது வளாகம் பேராதனையில் நிர்மாணிக்கப்பட்டது. இலங்கைப் பல்கலைக்கழகமானது 1972 ஆம் ஆண்டில் 1ஆம் இலக்க இலங்கைப் பல்கலைக்கழக சட்டத்தினை தொடர்ந்து ஸ்ரீ லங்கா பல்கலைக்கழகமாக மாறி மிகவும் வினைத்திறன்மிக்க அரசாங்க கட்டுப்பாட்டையும் கொண்டதாக மாறியதோடு, 1978 ஆம் ஆண்டின் 16ஆம் இலக்க பல்கலைக்கழக சட்டத்தின் பின்னர் தனியானனன தனியான பல்கலைக்கழகங்களின் சுயாதீன அடையாளங்களுடன் தாபிக்கப்பட்ட போதிலும் பல்கலைக்கழக மானிய ஆணைக்குழுவினூடாக அரசாங்கம் அதன் நேரடி கட்டுப்பாடு, மத்திய அரசாங்கத்திற்கு இடப்பட்ட நிருவாக முறை என்பவற்றை பேணியது கல்வி அமைச்சர் காலஞ்சென்ற கௌரவ லலித் அதுலத் முதலி அவர்கள் 1980 களில் நாட்டின் உயர் கல்வி நிறுவனங்களை அபிவிருத்தி செய்வதற்கான முன்னெடுப்பொன்றை மேற்கொண்டார். அவரால் தாபிக்கப்பட்ட மகாபொல நிதியமானது புலமைப் பரிசில் வழங்கியதோடு, நவீன உயர் கல்வி நிறுவனத்திற்கு தேவையான நிதியிடலையும் மேற்கொண்டது. 1999 ஆம் ஆண்டில் பல்கலைக்கழகங்கள் சட்டத்திற்கு திருத்தங்கள் கொண்டுவரப்படும் வரை அரச பல்கலைக்கழகங்கள் மட்டுமே இளமாணிப் பட்டங்களை வழங்குவதற்கு அனுமதிக்கப்பட்டன.  எவ்வாறாயினும் இம்முறை அதன் பிறகு மாற்றமடைந்தது.

 

இலங்கையில் தற்போது 15 பல்கலைக்கழகங்கள் உள்ளன. மிக முன்னணியில் இருப்பவைகளாக கொழும்பு பல்கலைக்கழகம், பேராதனை பல்கலைக்கழகம், ருஹுன பல்கலைக்கழகம், களனிப் பல்கலைக்கழகம், ஸ்ரீ ஜயவர்தனபுர பல்கலைக்கழகம், மொறட்டுவ பல்கலைக்கழகம் என்பன உள்ளன. பல்கலைக்கழக சட்டத்திற்கான மாற்றங்களுடன் அண்மைக் காலங்களில் சில நிறுவனங்கள் சுயமாகவே தமது பட்டங்களை வழங்குவதற்கு அனுமதி வழங்கப்படுகின்றன. இதன் மிகப் பிரதானமானதாக அரசாங்கத்திற்கு சொந்தமான இலங்கை தகவல் தொழிநுட்ப நிறுவகம் திகழ்கின்றது.
உயர் கல்வி முறைமையின் கீழான நிறுவகங்களை ஒழுங்குபடுத்தி, விரிவாக்கி விருத்தி செய்வதற்காக அரசாங்கம் உயர் கல்வி அமைச்சை உருவாக்கியது. அந்த வகையில் இந்த அமைச்சானது சமூக, பொருளாதார, அபிவிருத்தி துறையில் ஒரு பாரிய பொறுப்பை  கொண்டுள்ளது. பிரதான துறைகளினால் கோரப்படுகின்ற மனித வளத்தின் அபிவிருத்தியை நோக்கியதாக பாரிய செல்வாக்கொன்றை அது கொண்டுள்ளது. / தற்போதைய நிலைமை கல்வித்துறைக்கு ஒரு சாதகமான சூழ்நிலையை ஏற்படுத்தியுள்ளதோடு இது அரசாங்கம் இறுதியாக கல்வி மற்றும் ஏனைய பொருளாதார , சமூக அபிவிருத்தி செயற்பாடுகளில் கவனம் செலுத்துவதற்கு சுதந்திரமாக விட்டுள்ளது. இதன் விளைவாக கல்வி, மற்றும் உயர் கல்வி அமைச்சுகள் கொள்கைகள், உபாயமுறைகள் என்பவற்றை ஏற்கனவே வகுத்தமைத்துள்ளதோடு, உலகின் ஏனைய நாடுகளின் தரத்திற்கு சமமானதாக நாட்டின் கல்விமுறைமையை கொண்டுவருவதற்கு அவற்றை நடைமுறைபடுத்துகின்றது.


அரசாங்க பல்கலைக்கழகங்களில் இளமானி பாடநெறிக்கு தெரிவான அனைத்து மாணவர்களுக்கும், நாடளாவிய ரீதியில் உள்ள பயிற்சி நிலையங்களில் இளமானி மாணவர்களுக்கான தலைமைத்துவ பயிற்சியை 2011 ஆம் ஆண்டில் அரசாங்கம் கட்டாயமாக்கியது. வேலை வாய்ப்புத்தன்மைகளை அதிகரிப்பதற்காக மூன்றுவார வதிவிட பயிற்சிக்கான தேவையை அரசாங்கம் எடுத்துக் கூறியது. இந்த வகையில் அரச பல்கலைக்கழகங்களில் உயர் பட்டதாரி வேலைவாய்ப்பின்மையை குறைக்க முடியுமாக இருக்கும்.


‘மஹிந்த சிந்தனை எதிர்கால நோக்கு’ என்ற நாட்டின் தேசிய நோக்கினால் உயர் கல்வி அமைச்சுக்கு வழங்கப்பட்ட பிரதான பொறுப்புக்களில் ஒன்று தொடுவானத்திற்கு அப்பால் உலகை நோக்கக் கூடிய சர்வதேச ரீதியிலான தொழில் வாய்ப்புள்ள பட்டதாரிகளை உருவாக்குவதாகும். உலகின் அறிவு மத்திய நிலைமைக்கு மாறுவதற்கு ஆசியாவில் அறிவுடன் தொடர்புடைய நாட்டின் வரலாற்று நிலைமையை மீளவைப்பதற்கு கல்வி முறைமையும் அறிவு முறைமையும் மீள் உருவாக்குவதும் “மஹிந்த சிந்தனையில்” குறிப்பிடப்பட்டிருக்கின்றது. உயர் கல்வி அமைச்சு பல்கலைக்கழக மாணியங்கள் ஆணைக்குழுவுடன் கல்வியாளர்கள், தொழிற்சங்கங்கள் ஏனைய பிரதான பங்காளர்களுடன் தேவையான மட்டத்தில் உயர் கல்வி முறைமையை தரமுயர்த்துவதற்கு தொடரான உரையாடலில் ஈடுபட்டிருக்கின்றது. இருபத்தியோராம் நூற்றாண்டுக்கான உயர் கல்வி கருத்திட்டமானது உயர் கல்வி முறைமையின் தரத்தை அதிகரிக்கும் பணியில் ஈடுபட்டுள்ளது. அது நாட்டில் இணைய ரீதியான உயர் கல்வி முறையை மேம்படுத்தும் செயற்பாட்டிலும் ஈடுபட்டுள்ளது. தேசிய இணைய, தொலைக்கல்வி அமைப்பை விரிவாக்கும் செயன்முறையில் ஈடுபட்டுள்ளது. உயர் கல்வி அமைச்சானது அதன் சர்வதேச சட்டத்தினை பலப்படுத்துவதற்கு நடவடிக்கை மேற்கொண்டு வருவதோடு, பல்கலைக்கழக மாணிய ஆணைக்குழுவின் கீழ் தர உத்தரவாத, அங்கீகரிப்பு சபையொன்றையும் தாபித்துள்ளது. த.உ.அ.ச. யின் பிரதான நோக்கம் யாதெனில் தர உத்தரவாதத்தினூடாக உயர் கல்வியில் கீர்த்தியை உறுதிப்படுத்துவதாகும்.

உள்ளூர் பட்டதாரிகளுக்கு தொழில் சந்தை பெறுமதியில் கேள்வியினை மேம்படுத்துவதற்காக அவர்களை தொழில் சார்ந்த கல்வி முறையை நோக்கி நகர்த்துவதற்கும் அவர்களுக்கு வினைத்திறனுள்ள தொடர்பியல் திறன்கள், தகவல் தொழில்நுட்ப அறிவு என்பவற்றையும் வழங்குவதற்கு நடவடிக்கைகள் மேற்கொள்ளப்பட்டிருக்கின்றன. இதற்கான ஒரு பிரதான முன்னெடுப்பாக தொழில் சந்தையில் உயர் கேள்வியைக் கொண்டிருக்கக் கூடிய த.தொ.தொ. விசேட இளமாணிப் பட்டம் இருக்கும். இந்த உபாயமுறை இலங்கையில் மனித மூலதனத்தின் நிகர பெறுமதியை மேம்படுத்தும்.
உயர் கல்வி அமைச்சானது சர்வதேச பல்கலைக்கழகங்களுடன் இரு வழிமுறை மூலவள பரிமாற்றம், இலங்கையர்களுக்கான வெளிநாட்டு கற்கைக்கான புலமைப் பரிசில்களுக்கான வாய்ப்பை அதிகரிப்பதற்கும் பங்குடமைத் தன்மையை விருத்தி செய்கின்றது. உயர் கல்வி அமைச்சின் ஏனைய துறையாக கோரிக்கைகளுக்கு பதிலளிக்கும் வகையில் பொறியியல், மருத்துவம், சட்டம், கலை போன்ற பீடங்களுக்கான பொருத்தமான திறமையுள்ள உசாவுகை குழுக்களை பெறுவதுடன் சம்பந்தப்பட்டதாகும். அது தகவல்களை பரப்புதல், கருத்துக்களை பகிர்ந்து கொள்ளல், திறன்களை மேம்படுத்துதல் போன்றவற்றுக்காக நிபுணத்துவத்தையும் வாய்ப்புக்களையும் வழங்குகின்றது.

எமது நோக்கு
2020 ஆம் ஆண்டளவில் இலங்கையினை உயர் கல்விக்கான உன்னதமிகு சர்வதேசக் 
கேந்திரநிலையமாக காணுதல்

எமது பணி
ஆசியாவின் அதிசயமாக இலங்கையை மாற்றுவதற்கு புத்தாக்க தீர்வுகளை வழங்கத்தக்க சிறந்த புத்திஜீவிகள், தொழில்வாண்மையாளர்கள், ஆராய்ச்சியாளர்கள், தொழில் முயற்சியாளர்களை உருவாக்குவதற்கான ஒரு பங்கேற்பு செயன்முறையூடாக வினைத்திறன்மிக்க, பயனுறிதியுள்ள வகையில் பெறுபேற்று மயப்படுத்தப்பட்ட கொள்கைகள், உபாய முறைகளை வடிவமைத்து, அமுல்படுத்துவதன் மூலம் இலங்கையின் உயர் கல்வி முறையின் மாணவர்கள், கைத்தொழில் பதவியினர், ஏனைய பங்காளர்களை வழிப்படுத்தல்

நோக்கங்கள்:


உயர் கல்விக்கான அதிகரித்த வாய்ப்புக்களும் பெறுவழியும்

அனைத்து உயர் கல்வி நிறுவனங்களினதும் மேம்படுத்தப்பட்ட உலக தரப்படுத்தல்

மேம்படுத்தப்பட்ட தொழில் வாய்ப்புப் தன்மை

மேம்படுத்தப்பட்ட பங்காளர் திருப்தி

உயர் கல்வி நிறுவகங்களின் மேம்படுத்தப்பட்ட உலக பொருத்தப்பாடு

ஆராய்ச்சி மற்றும் வெளிப்பாடுகளில் சிறப்பும் மேம்படுத்தப்பட்ட சர்வதேச தொடர்புகளும் பரிமாற்றங்களும்

திறைசேரி மீது குறைவான தங்கியிருப்பு

பட்டதாரிகளின் அதிகரித்த வினைத்திறனும் பயனுறுதித்தன்மையும்

தேசிய அபிவிருத்திக்கும், இலங்கையின் நீண்டகால நோக்கிற்கும் பங்களிப்புச் செய்தல்

தேசிய நல்லிணக்கம், உலக சமாதானம் என்பவற்றுக்கு பங்களிப்புச் செய்தல்

கௌரவ அமைச்சரின் ஆசிக் செய்தி
கடந்த பல ஆண்டுகளாக எமது நாடு எதிர்நோக்கியிருந்த துரதிஷ்டகரமான நிகழ்வுகள் மற்றும் சவால்களின் காரணமாக ஏனைய நாடுகள் சென்ற வேகத்தில் முன்னேற்றத்தை நோக்கி செல்வதில் நாம் பாராமுகமாக இருந்திருக்கின்றோம் என்பது உண்மையாகும். இந்த நாட்டின் பல்கலைக்கழக முறைமையானது இந்த தலைவிதியிலிருந்து தன்னை தற்காத்துக்கொள்ள முடியவில்லை. எவ்வாறாயினும் நாடு தற்போது தூரநோக்குள்ள திடமான தலைமைத்துவமொன்றின் வழிகாட்டலுடன் முன்னோக்கிச் சென்று கொண்டிருக்கின்றது.


இந்த யுகமானது நாடு, ஐம்பெரும் சக்திகளின் ஆதரவுடன் ஆசியாவின் அதிசயமாக இலங்கையை உருவாக்கும் திடசங்கட்பம் பூண்ட தீர்மானத்துடன் வழிகாட்டப்பட்டுள்ளது. இந்த பின்னணியிலேயே, இந்த ஐம்பெரும் சக்திகளினால் ஆதரவளிக்கப்பட பன்முக ஆற்றல்மிக்க சக்தியொன்றாக உயர் கல்விக்கான தெளிவான முன்னோக்கிய நகர்வுக்கான தேவை எழுந்துள்ளது. தேவையான அனைத்து கொள்கை மாற்றங்களையும் ஏற்படுத்துவதற்கான சாதகமான நடவடிக்கைகளை மேற்கொள்வதற்கான செயன்முறையில் நாம் தற்போது ஈடுபட்டுள்ளோம். நாட்டின் எதிர்காலத்தை கவனத்திற் கொண்டு உயர் கல்வித் துறையில் இந்த பாரிய முன்னேடுப்பை செய்வதில் எவ்விதத்திலும் பின்னோக்கிச் செல்ல நாம் தயாராக இல்லை.


உயர் கல்விக்கான வாய்ப்புக்கள் நிச்சயமகவே விரிவாக்கப்பட வேண்டும். இது உள்ளூர் மற்றும் சர்வதேச சூழ்நிலைகளில் வேண்டப்பட்ட சவால்களையும் தேவைகளையும் வெற்றி கொள்வதற்கான பலத்தை கொண்டிருத்தல் வேண்டும். இந்நாட்டிலுள்ள அனைத்து பல்கலைக்கழகங்களும் சர்வதேச தராதர மட்டத்தினை அடைதல் வேண்டும். இந்த நோக்கங்கள் முழுதும் அளவிய மொத்தமானவையாக இருப்பதோடு, இந்நோக்கத்திற்காக ஏற்கனவே ஒரு பலமான அத்திவாரம் இடப்பட்டுள்ளது. நாம் இந்நாட்டை இன்றுள்ள ‘கல்வி இறக்குமதியாளர் நிலையிலிருந்து நாளை கல்வி ஏற்றுமதியாளர்’  நாடாக மாற்றியமைப்போம்.


ஒரு வருட காலப்பிரிவினுள் பல்கலைக்கழகங்களினுள் காணப்பட்ட வன்முறையையும் ஸ்திரமற்ற நிலைமையையும் நாம் ஒழிக்க முடியுமாக இருந்தமை மிகவும் அதிஷ்டகரமானதாகும். ஆதலால், இந்த அமைதியான சூழ்நிலையை அறிவு மையமாக இலங்கையை உருவாக்குவதில் இந்த சவால்களை நாம் வெற்றிகொள்ள முடியுமாக இருக்குமென்பது எனது அவாவும் திடமான விசுவாசமுமாகும்.

எஸ்.பீ. திஸாநாயக்க
உயர் கல்வி அமைச்சர்

கௌரவ உயர் கல்வி பிரதி அமைச்சரின் ஆசிச் செய்தி
முன்னைய வருட காலப்பிரிவில் எமது அமைச்சு மஹிந்த சிந்தனை அபிவிருத்தி நிகழ்ச்சித்திட்டத்திற்கு பதிலளிக்கும் வகையில் ஆசியாவின் அறிவு மையமாக இலங்கையை மாற்றுவதற்கான பல்வேறு செயற்பாடுகளின் அமுலாக்கத்தை ஆரம்பித்தது.
அதன் பிரகாரம், இந்நாட்டின் பல்கலைக்கழகங்களினால் உயர் கல்வி நிறுவனங்களிலிருந்து உள்ளார்ந்த ஆற்றல்களையும் திறன்களையும் கொண்ட, விஞ்ஞானம், கல்விசார் அறிவியல் நன்கு வளமிக்க, நாட்டின், அபிவிருத்தியை நோக்கி உதவிக் கரம் நீட்டக்கூடிய நோக்கத்தை நிறைவேற்றவும் புத்தாக்கமுள்ள சமுகமொன்றை உருவாக்குவதற்கும் ஏற்பாடுகள் மேற்கொள்ளப்பட்டிருக்கின்றன.


தாம் பின்பற்றுகின்ற பாடத்துறையின் காரணமாக ஏற்படுகின்ற தொழிலின்மை பிரச்சினையை முகம்கொடுக்கின்ற அமைதியற்ற பட்டதாரிகளுக்கு பதிலாக உள்ளூர் மற்றும் சர்வதேச ரீதியில் தொழில் சந்தைக்கு பொருத்தமான விடயத்தில் நன்கு அறிவூட்டப்பட்ட பட்டதாரிகளை உருவாக்குவது தொடர்பில் உயர் கல்வியில் எங்களுடைய சனாதிபதியின் வழிகாட்டலும் திடமான தலைமைத்துவமும் எமக்கு பேருதவியாக அமைந்தது. 
எமக்கு முன்னே பல சவால்கள் இருக்கின்றன. அவற்றில் ஒன்றே உயர் கல்வியை பெறுவதற்கான வாய்ப்பு வரையறுக்கப்படாததாக இருப்பதாகும். மற்றையது நாட்டின் அதிகரித்துவரும் தேவைப்பாடுகளுக்கு ஏற்ப மூளவளங்கள் அதிகரிப்பதும் மூளவளங்களை வினைத்திறன் மிக்கவையாக பயன்படுத்துவதுமாகும்.


இந்த சவாலை முறியடிப்பதற்கு அபிவிருத்தி அடைந்த நாடுகளின் பல்கலைக்கழகங்களின் உதவியை பெற்றுக்கொள்வது அரச கொள்கையொன்றாக ஏற்றுக்கொள்ளப்பட்டிருக்கின்றது. இங்கு கீர்த்திமிக்க சர்வதேச பல்கலைக்கழகங்களின் கிளைகளை தாபிப்பதும் இச்சவால்களை முறியடிப்பதற்கான ஒரு வழிமுறையாக அபிவிருத்தி அடைந்த நாடுகளின் பல்கலைக்கழகங்களின் உதவியை பெற்றுக்கொள்வது ஏற்றுக்கொள்ளபட்டிருக்கின்றது. எமது மாணவர்களுக்கு, புலமைப் பரிசில்களை பெறுவது உள்ளிட்ட கீர்த்திமிக்க சர்வதேச பல்கலைக்கழகங்களில் கற்பதற்கான வழிவகைகளும் திறந்து கொடுக்கப்பட்டுள்ளன. தற்போது அது தேவையின் செலவினத்தை ஈடுசெய்ய முடியுமான உள்ளூர் கல்வி நிறுவனங்களுக்கு பல்கலைக்கழக அந்தஸ்தை வழங்கவும் ஆரம்பிக்கப்பட்டிருக்கின்றது. 
நாட்டுக்கு பலன்தரத்தக்க கல்வியாளர்களின் உருவாக்கத்திற்கு தேவையான குறுங்கால, நீண்டகால செயற்பாடுகளும் ஆரம்பிக்கப்பட்டுள்ளன என்பதை குறிப்பிடுவதில் நான் மகிழ்ச்சியடைகிறேன்.

நந்திமித்ர ஏக்கநாயக்க
உயர் கல்வி பிரதி அமைச்சர்

செயலாளரின் ஆசிச்செய்தி
நாம் இப்போது அறிவு யுகத்தைக் கடந்து கொண்டிருக்கின்றோம். அறிவு யுகத்தில் மிகப் பெறுமதியான மூலவளம் யாதெனில் அறிவு மூலதனமாகும். “மனித மூலதனத்தின்” ஊடாகவே இந்த அறிவு உருவாக்கப்படல் வேண்டும். எமது நாட்டுக்கும் அதேபோல் உலகத்திற்கும் அறிவை உருவாக்குகின்ற மனித வளம் அல்லது மனித மூலதனம் உயர் கல்வி முறைமையூடாகவே உருவாக்கப்படுகின்றது.

 


தற்போது இது அரச பல்கலைக்கழகங்களையும் உயர் தொழில்நுட்பவியல் நிறுவனங்களையும் உள்ளடக்கி இருக்கின்றது. மொத்தம் சுமார் 90,000 மாணவர்கள் தொகையுடன் நாட்டில் 17 அரச பல்கலைக்கழகங்களும், 12 உயர் தொழில்நுட்பவியல் நிறுவனங்களும், 06 உயர் தொழில் நுட்பவியல் பிரிவுகளும் காணப்படுகின்றன. தற்போது இந்த உயர் கல்வி முறைமையானது அதிமேதகு சனாதிபதியின் தலைமைத்துவம், வழிகாட்டல் காரணமாக பாரிய மாற்றங்களை கண்டுவருகின்றது. இந்த மாற்றத்தினை இன்று அனைத்து தரப்புக்களும் வேண்டி நிற்கின்றன.


இது இடம்பெறாவிட்டால், உயர் திறமையுடன் உயர் கல்வி நிறுவனங்களில் நுழைகின்ற மாணவர்கள் 3 அல்லது 4 வருடங்களில் தொழிலற்ற, வெற்றிகரமில்லாத பட்டதாரிகளாக ஊழியச் சந்தையில் இணைந்து கொள்வர். ஆதலால் நாம் உயர் கல்வி முறைமையில் வித்தியாசமொன்றை நிச்சயமாக ஏற்படுத்த வேண்டும். தற்போது மாற்றத்தை மேற்கொள்வதற்கான காலமாகும். இதன் பிரதான நோக்கமாக சுமார் 20,000 பட்டதாரிகள் நிறுவனங்களில் இருந்து வெளியேறியவுடனே அவர்களுக்கு வேலை வாய்ப்பு வழங்குகின்ற நிலைமையொன்றை நாம் உருவாக்குவதாகும் என கௌரவ அமைச்சர் எஸ்.பீ. திஸாநாயக்க குறிப்பிட்டார். இது தொடர்பில் நடைமுறைப்படுத்தப்படவுள்ள பிரதான மாற்றங்களின் பிரதான நிகழ்வுகள் தரப்படுகின்றது.
முழுமையான உயர் கல்வி முறைமையினதும் மதிப்பீடு
முறைமையின் “சக்திகளையும்” “பலவீனங்களையும்” அடையாளங் காணுதல்.


சமகால, சர்வதேச “வாய்ப்புகள்” புரிந்து கொண்டு அதனடிப்படையில் எமக்கு முன்னுள்ள சவால்களை அடையாளங் காணுதல்.
முழுமையான உயர் கல்வித் துறைக்குமான புதியதோர் நோக்கு/பணியுடன் உபாய முறை திட்டமொன்றை வடிவமைப்பதற்கு அனைத்து தரப்பினரது பங்களிப்பை பெற்றுக்கொள்ளல்
பல்வேறுபட்ட கட்டமைப்பு ரீதியான மாற்றங்களினூடாக முறைமை, செயன்முறைகள், திறன்கள், பெறுமானங்கள் இற்றைப்படுத்துதல்.
உயர் கல்வி வாய்ப்புக்களை விரிவாக்குவதற்கான நடவடிக்கைகளை எடுத்தலும், உயர் கல்வி நிறுவனங்களின் தரம், வசதிகள், விருத்தி செய்து கல்விசார், நிறுவக பதவியினரின் தரம், திறன், அர்ப்பணிப்பு என்பவற்றையும் விருத்தி செய்தல்.
மாணவர்கள் மற்றும் மாணவர்களை மையப்படுத்திய கல்வியின் படைப்பாற்றல், திறன் கட்டியெழுப்புவதற்கான வசதி வாய்ப்புகளை வழங்குதல் 
மாற்று உயர் கல்வி உபாய முறைகளை அறிமுகப்படுத்தல்
சர்வதேச தராதரங்களுக்கு அனைத்து பல்கலைக்கழகங்களையும் முன்கொண்டுவருதல்
இலங்கையை “கல்வி இறக்குமதி” நாட்டுக்கு பதிலாக “கல்வி ஏற்றுமதி” நாடொன்றாக மாற்றியமைப்பதன் ஊடாக கல்வியை பிரதான ஏற்றுமதி மூலமொன்றாக மாற்றியமைத்தல்
எமது பிரதான பணி யாதெனில் எதிர்காலத்திற்கான மஹிந்த சிந்தனை நோக்கில் உள்ளவாறு ஆசியாவின் அதிசயமாக இலங்கையை மாற்றுவதற்குத் தேவையான “மனித மூலதனத்தை” நிறைவேற்றிக் கொள்வதாகும். கௌரவ எஸ்.பீ. திஸாநாயக்கவின் தலைமைத்துவத்தின் கீழும் கௌரவ பிரதி அமைச்சர் நந்தமித்ர ஏக்கநாயக்கவின் பங்களிப்புடனும் இந்நோக்கத்திற்கு தேவையான அறிவு நிலையத்தின் நிலைபேரான தன்மையை பேணி அபிவிருத்தி செய்வதற்கான பல்வேறு நடவடிக்கைகள் நாம் அமுல்படுத்துகின்றோம். இது தொடர்பில் தேவையான ஆலோசனைகள், வழிகாட்டல், சாதகமான விமர்சனம் என்பவற்றை வழங்குவதன் மூலம் எங்களை ஊக்குவிப்பதற்கு உங்களைக் கோருவதற்கு நான் இச்சந்தர்ப்பத்தை பயன்படுத்திக்கொள்கின்றேன்.
நாம் அரசாங்கத்தினதும் அதேபோல் எதிர்க்கட்சியினதும் உற்சாகமான பங்கேற்பை மிகவுமே எதிர்பார்க்கின்றோம்.

கலாநிதி. சுனில் ஜயந்த நவரத்ன
செயலாளர்

