ஆறுமுக நாவலரும் சிதம்பரமும்


எஸ். பரமேஸ்வரி
கோபால கிரு ஷ்ண பார தியாரின் பாடலொன்று நந்தனாருக்குச் சிதம்பர தரிசனத்தில் இருந்த ஆர்வத்தை மாத்திரமில்லாமல், சைவர்களாயுள்ளோர் எல்லோரினதும் ஆர்வத்தையும் பிரதி பலிக்கிறது. சைவர்களாய் உள்ளவர்கள் வாழ்நாளில் ஒரு முறையாவது சிதம் பரத்தை தரிசிக்காது விட்டால் பிறவிப் பயனை அடையாதவர்களாகத் தம்மைக் கருதுவர். இப்படி இவர்கள் கருதுவதற்கு காரணம் சிதம்பரத்தின் ஒப்பற்ற மகிமையே. ஆறுமுக நாவலரவர்கள் சிதம்பத்தின் மகி மையைப் பெரிய புராணம் தில்லை வாழந்தணர் புராணத்துக்கு எழுதிய சூசனத்தில் பின்வருமாறு கூறியுள்ளார்.
சிதம்பரத்தின் மகிமை ‘சாந்தோக்கிய உப நிதத்திலே பிரமபுரத்திலுள்ள நகரமாகிய புண்டரிக வீட்டினுள்ளே இருக்கும் ஆகாச மத்தியில் விளங் கும் அதிசூக்கும் சித்தை அறிதல் வேண் டுமென்று தகர வித்தை சொல் லப்பட்டது.
இங்கே பிரமபுரமென்றது இச்சரீ ரத்தையும், புண்டரிக வீடென்பது இருதய கமலத் தையும், ஆகாச மென்றது பரா சக்தியையும், அதி சூக்குமசித் தென்றது பரப்பிரம்மமா கிய சிவத்தையும் என்றறிக. புறத்தும் இப்படியே இப்பிரமாண்டம் பிரம புரமெனவும், இப்பிரமாண் டத்தி னுள்ளே இருக்கும் தில்லை வனம் புண்டரிக வீடெனவும், தில்லை வனத்திலிருக்கும் ஆகாசம் பராசக் தியாகிய திருச்சிற்றம்பலம் எனவும், அத்திருச்சிற்றம்பலத்திலே நிருத்தஞ் செய்யும பரப்பிரம்ம சிவம் அதிசூக்கும சித்தெனவும் சொல்லப்படும்.
இவ்வாகாசம் பூதாகாசம் போற் சடமாகாது. சித்தேயாம்; ஆதலால் சிதம்பரமெனப்படும், இச்சிதம்பரம் எந்நாளும் நீக்க மின்றி விளக்குந்தான மாதலால், தில்லை வனமும் சிதம்பரம் எனப் பெயர் பெறும். தில்லை வாழ் அந்தணர் பெருமை மேலே குறிப்பிடப் பட்ட அதே சூசனத்தில் கூத்தப் பொருமானைப் பூசிக்கும் அந்தணர் பெருமையையும் விளக்கியுள்ளார். அதன் சாரம் பின்வருமாறு: ஒருமுறை பிரமா, தாம்புரியும் யாகத்துக்கு உதவி செய்யும் பொருட்டு வியாக் கிரபாத முனிவரின் அனுமதியோடு தில்லை மூவாயிரவரைக் கங்கை நதி தீரத்துக்கு அழைத்துச் சென்றார். உரிய காலத்தில் அவர்கள் திரும்பி வராதபடியால், வியாக்கிரபாத முனி வர் இரணிய வன்ம சக்கரவர்த்தியை அழைத்து வரும்படி அனுப்பினார். அப்படி அழைத்து வந்து தில்லை மூவாயிர வரை எண்ணிய பொழுது ஒருவர் குறைவதைக் கண்டு சக்கரவர்த்தி திகைத்தார். அப்பொழுது சிவபெருமான் தேவர் முதலிய யாவரும் கேட்க பின்வருமாறு கூறினார். 
இவ்விருடிகள் எல்லோரும் எமக்கு ஒப்பாவார்கள். நாமும் இவ்விருடிகளு க்கு ஒப்பாவோம்; ஆதலால் நம்மை இவர்களுள் ஒருவராகக் கைக்கொள். மேற்கூறியவாறு சிதம்பரத்தின் மகிமையை உணர்ந்தே நாவலரவர்கள் அதையே கேந்திரமாக வைத்து சைவ த்தை வளர்க்க ஒரு பெருந்திட்டத்தை வகுத்தார்.
