மீகம்மன வடக்கு வல்பலதெனியவில் 200 குடும்பங்கள் குடிநீரின்றி பாதிப்பு


(மத்திய மாகாண மேலதிக குறூப் நிருபர்)
பாத்ததும்பறை மீகம்மன வடக்கு வல்பல தெனிய கிராமத்தின் 200 குடும்பங்களுக்கு குடிநீர் தட்டுப்பாடு நிலவுவதால் பெருங்கஷ்டங்களை எதிர்நோக்கியுள்ளனர்.
இப்பகுதியில் இருந்த கிணறுகள் யாவும் மூடப்பட்டு வற்றி வரண்டு போயிருப்பதனால் குழாய்க் குடிநீரை நம்பியிருந்த இவர்கள், குடிநீரைப் பெற்றுக்கொள்ள பல மைல்கள் செல்ல வேண்டியேற்பட்டுள்ளது.
இரு வாரங்களுக்கொரு முறை பாத்ததும்பறை பிரதேச சபையினால் பவுஸர்கள் மூலம் குடிநீர் வழங்கப்படுமாயினும், பிரதான பாதைக் குடியிருப்பாளர்கள் மட்டுமே இதனால் பயன்பெற்று வருகின்றனர். பிரதான பாதைக்குப் புறம்பான குடியிருப்பாளர்களுக்கு இக்குடிநீர் விநியோகத்தின் மூலம் பிரயோசனம் கிட்டுவதில்லை. (ஐ)
