மண்திட்டு சரிந்து வீழ்ந்ததில்குடும்பஸ்தர் பரிதாப மரணம்


(கொட்டகலை குறூப் நிருபர்)
கம்பளை - சபுகஸ்பிட்டிய பிரதேசத்தில் வீடொன்றை அமைத்துக்கொண்டிருந்த இருவர் மீது மண் சரிந்து வீழ்ந்ததால் அதில் ஒருவர் உயிரிழந்ததுடன், மற்றவர் காயமுற்று கம்பளை வைத்தியசாலையில் அனுமதிக்கப்பட்டுள்ளார்.
கம்பளை – சிங்காபிட்டிய அம்புலுவாவ பாதையில் வசித்து வந்த சுனில் சாந்த எனும் இரு பிள்ளைகளின் தந்தையே இவ்வாறு இறந்தவராவார்.
பெரும் மலைத் திட்டில் ஒரு பகுதியை வெட்டி சில நாட்களாக வீட்டைக் கட்டிக்கொண்டிருந்த இவர்கள், மாலை வேலையை பூர்த்தி செய்திடும் தருவாயில் மலையில் போட்டிருந்த கம்பிகட்டி மேலே வருவதற்கு ஆயத்தமாகும் போது உயரத்தில் இருந்து மண் திட்டு இவர்கள் மீது வீழ்ந்ததால் மண்ணால் மூடப்பட்டதாக பொலிஸ் பரிசோதனையின் போது தெரிய வந்துள்ளது.
மண் மூடப்பட்ட இருவரையும் வெளிக்கொண்டுவர கிராம மக்கள் பெரு முயற்சியிலீடுபட்ட போதிலும், மேலேயிருந்த மண் திட்டு உடைந்து விழும் அபாயத்தை எதிர்நோக்கிக் கொண்டிருந்த மையினால் இம்முயற்சி பலனளிக்கவில்லை. பின்னர் மண் வெட்டும் இயந்திரத்தை தேடிக் கொண்டு வந்து அவர்கள் இருவரும் வெளியே எடுக்கப்பட்டனர். இருந்தும் வெகு நேரமாக உடல் மணலால் புதைக்கப்பட்டிருந் தமையினால் ஒருவரின் உயிர் பிரிந்திருந்தது. (ஐ-ஞ)
