புலமைப் பரிசில் பரீட்சை


தரம் ஐந்து புலமைப் பரிசில் பரீட்சைப் பெறுபேறுகள் நேற்று நாடெங்கும் வெளியாகியுள்ளன. இப்பரீட்சையில் சித்தியடை ந்த மாணவர்களை நாமும் பாராட்டுகிறோம். சித்தி பெற்ற மாணவர்களின் வெற்றிக் களிப்பின் மீதே எல்லோரின் கவன மும் திரும்பியிருக்கின்ற இவ்வேளையில், இப்பரீட்சையில் சித்தி பெறத் தவறிய மாணவர்களின் தற்போதைய மனோநிலை தொட ர்பாக பெரும்பாலானோர் கவனம் செலுத்தாதிருப்பது உண்மையி லேயே விசனத்துக்குரியது.
தரம் ஐந்து புலமைப் பரிசில் பரீட்சையில் வெட்டுப்புள்ளியை அடைய முடியாமல் மனம் நொந்து போயிருக்கும் பிஞ்சு உள்ளங்கள் தொட ர்பாக விசேட கவனம் செலுத்தப்பட வேண்டுமென்பதே இன் றைய நிலைமையில் எமது எதிர்பார்ப்பாகும். தரம் - 5 புலமைப் பரிசில் பரீட்சையானது கடந்த ஐந்தாறு வருடங்களாக புத்திஜீவி கள் மற்றும் உளவியலாளர்கள் மத்தியில் சர்ச்சைக்குரிய வாதத் தின் கருப்பொருளாக அமைந்திருப்பதனால் இவ்விடயம் குறித்து ஆராய வேண்டிய பொறுப்பு கல்விச் சமூகத்தைச் சார்ந்ததாகிறது.
முதலில் நாம் இங்கு புலமைப் பரிசில் பரீட்சையின் அனுகூலங்களை யும் பிரதிகூலங்களையும் ஆராய்வதே மிகவும் பொருத்தமாகும். இப்பரீட்சைக்காகக் கற்கின்ற மாணவர்கள் மத்தியில் விவேகத் திறனும் சிந்தனை ஆற்றலும் உருவாகுவதுடன் அவர்கள் புதிய விடயங்களையும் கற்றுக் கொள்கின்றனரென்பதை மறுப்பதற்கி ல்லை. ஐந்தாம் வகுப்பில் ஏற்படுகின்ற இவ்விவேகமானது அவ ர்களின் எதிர்காலக் கல்விக்கு பெரிதும் கைகொடுக்கக் கூடும்.
அதேசமயம் ஐந்தாம் வகுப்பு வரை வகுப்பில் திறமை காட்டிய மாணவர் பலர் புலமைப் பரிசில் பரீட்சையில் சித்தியடையத் தவறி விடுவதுடன் அதன் பின்னர் விவேகம் குன்றி க. பொ. த. சாதாரணதரப் பரீட்சையில் அதலபாதாளத்துக்கு வீழ்ந்து விடும் விபரீதத்தையும் நாம் காண்கிறோம்.
புலமைப் பரிசில் பரீட்சைக் காக அம்மாணவர்களுக்கு பருவத்துக்கு மீறிய கல்வி திணிக்கப் படுவதன் எதிர்விளைவே இதுவென கல்விசார் சமூகம் கூறுகி றது. இதுவொரு உளப் பாதிப்பென்றும் புலமைப் பரிசில் பரீ ட்சை முடிவுற்றதையடுத்து ஏராளமான சிறார்களை பல்வேறு உபா தைகளுக்காக சிகிச்சைக்கென பெற்றோர் அழைத்து வருவதாக வும் மருத்துவ நிபுணர்கள் கூறுகின்றனர்.
இது ஒருபுறமிருக்க இப்பரீட்சையில் தோல்வியடைந்த மாணவரின் மனோநிலை மிகுந்த பரிதாபத்துக்குரியதாகும். மெல்லக் கற்கும் மாணவர் மற்றும் கிரகித்தல் தாமதம் குறைந்த மாணவரைப் பொறு த்த வரை இப்பரீட்சையானது மிகுந்த சோதனைக்குரியதாகிறது. பரீட்சையில் ஏற்பட்ட தோல்வி காரணமாக எதிர்காலத்தில் கல் வித் துறைக்கே தான் அடியோடு பொருத்தமில்லையென இம்மா ணவர்கள் தவறாக எண்ணுகின்றனர். இத்தகைய மனோபாவமா னது அம்மாணவரின் எதிர்காலத்தையே சூனியமாக்கி விடுகிறது.
எனினும் புலமைப் பரிசில் பரீட்சையில் சித்தி பெறத் தவறிய மாண வர்களில் பலர் க. பொ. த. சாதாரண தரப் பரீட்சையில் சாதனை படைத்து உயர் தரத்திலும் தேறி பல்கலைக்கழகத்துக்குப் பிரவே சித்திருப்பதையும் நாமறிவோம். இதனால் உணரப்படுவது யாதெ னில் தரம் ஐந்து புலமைப் பரிசில் பரீட்சையானது ஒரு மாணவ னின் எதிர்காலத்தைத் தீர்மானிக்கின்ற திறமைகாண் பரீட்சை அல்ல... சித்தியடையத் தவறிய மாணவருக்கு ஆசிரியர்களும் பெற்றோரும் நன்கு எடுத்துரைக்க வேண்டிய உண்மை இதுவாகும்.
இப்பரீட்சையின் மற்றொரு பக்கம் மிகவும் விசித்திரமானது. மாண வரை பரீட்சைக்குத் தயார்படுத்துவதில் தவறில்லை. ஆனால் பெற்றோர் பலரின் போலி கெளரவம், அறியாமை ஆகியவற்றை வாய்ப்பாகப் பயன்படுத்தி ஆசிரியர்கள் பலர் ரியூஷன் வாயி லாக மாதாந்தம் பல இலட்சம் ரூபா சம்பாதிக்கின்றனர். புலமைப் பரிசில் ரியூஷன் வாயிலாக கொழும்பில் புதிய வீடு வாங்கிக் கொண்ட ஆசிரியர்களும் உள்ளனரென்பது வியக்க வைக்கின்ற செய்தி.
பெற்றோரின் உள்ளக்கிடக்கையை ரியூஷன் ஆசிரியர்கள் நன்கறி வர். ஆனால் இப்பரீட்சையின் சாதக பாதகங்களை பெற்றோர் அறி யாததன் விளைவாகவே இதுவொரு மாயையாகிப் போயுள்ளது.
இவ்விடத்தில் நாம் கூற விரும்புவது இதுதான்... சின்னஞ்சிறார்க ளின் பிஞ்சு உள்ளங்களைக் காயப்படுத்தாதீர்கள். அது நொரு ங்கி விடுமானால் அக்குழந்தையின் எதிர்காலமே பாழாகி விட லாம். ரியூஷன் ஆசிரியர்கள் விரிக்கின்ற வலையில் வீழ்ந்து விடாமல் அவதானமாக இருங்கள்.
உங்கள் குழந்தையை விவேகியாக மாற்ற வேண்டுமே தவிர உளப் பாதிப்புக்குள்ளாக்கி விடாதீர்கள்! புலமைப் பரிசில் பரீட்சையின் உண்மையான நோக்கம் பெற்றோரினதும் ரியூஷன் ஆசிரியர்கள தும் தற்போதைய மனோபாவம் அல்ல... மாணவனின் புலமை பரீ ட்சிக்கப்படுகிறதேயொழிய அவனை வீழ்த்துவது அரசின் நோக் கமல்ல...
வெட்டுப்புள்ளியை எட்டியோரை பாராட்டுகிறோம். சித்தி பெறத் தவ றியோர் மனோதிடமும் வைராக்கியமும் கொள்ள வாழ்த்துகிறோம்!
