மஸ்கெலியா மாவட்ட ஆஸ்பத்திரியில்நிலவும் குறைபாடுகள்


(மஸ்கெலியா குறூப்நிருபர்)
மஸ்கெலியா மாவட்ட அரசினர் வைத்தியசாலையில் நோயாளிகளுக்கான மருந்து வகைகள், வைத்தியர்களின் பரிசோதனைக்கான கருவிகள் பற்றாக் குறைபாடுகளால் நோயாளிகள் பெரிதும் பாதிக்கப்பட்டுள்ளனர்.
1972 ஆம் ஆண்டுக்கு முன்பு மஸ்கெலியா ஓயா நீர்த்தேக்கக் குளத்தின் அமைப்பால், பாதிக்கப்பட்ட பழைய மஸ்கெலியா நகரில் பல வசதிகளுடனுமாயிருந்த மேற்படி வைத்தியசாலை அன்றைய அரசால் கட்டப்பட்டது. 6 தட்டு மாடியாக கட்டப்பட்ட மேற்படி வைத்தியசாலையில் இன்று போதிய வசதிகளின்றி இருப்பது இப்பகுதி மக்களுக்கு மாபெரும் வேதனையாகவும், கவலையாகவும் உள்ளது.
மேற்படி வைத்தியசாலையின் சகல குறைபாடுகளையும் நிவர்த்திக்க சுகாதார அமைச்சு நடவடிக்கை எடுக்க வேண்டுமென்று கால்நடை அபிவிருத்தி சமூக பொருளாதார அமைச்சர் ஆறுமுகன் தொண்டமான் பகிரங்க வேண்டுகோள் விடுத்திருந்தார். 
(ஐ - ஞ)
