மண்சரிவு அபாயம்: நுவரெலியாவில் மக்கள் இடம்பெயர்வு


நுவரெலியா பகுதயில் கடந்த சில தினங்களாக பெய்து வருகின்ற அடைமழையினால் யுனிக் விவ் கொலனியில் 58 குடும்பங்களைச் சேர்ந்த 250 பேர் அவ்விடத்திலிருந்து வெளியேற்றப்பட்டுள்ளனர்.

தொடர்ந்த பெய்து வரும் மழைகாரணமாக நேற்று இரவு 8 மணியளவில் 14 குடும்பங்கள் அங்கிருந்து பாதுகாப்பான இடத்துக்கு வெளியேற்றப்பட்டனர்.
வெளியேற்றப்பட்டவர்கள் நுவரெலியா தர்மபால சுற்றுவட்டாரத்திற்கு அருகில் உள்ள விகாரையில் தற்காலிகமாக தங்கவைக்கப்பட்டுள்ளனர்.

இவர்களுக்கான உலர் உணவு பொருட்கள் வழங்கப்பட்டு வருகின்றன. இவர்கள் கடந்த 25 வருடங்களுக்கு மேலாக யுனிக் விவ் கொலனியில் வசித்து வருகின்றமை குறிப்பிடத்தக்கது.

