மக்களுக்கு மீன் உணவு நியாய விலையில் கிடைக்கும்


இலங்கையின் கடற்றொழிலை அபிவிருத்தி செய்து, தேசிய மீன் உற்பத்தியில் வியக்கத்தக்க முறையில் சாதகமான மாற்றத்தை ஏற்படுத்துவதற்கு கடற்றொழில், நீரியல் துறை அமைச்சர் ராஜித சேனாரத்ன, இப்போது நடவடிக்கைகளை எடுத்துள்ளார்.
இதனடிப்படையில் 2 சர்வதேச நிறுவனங்களுடன் அமைச்சு மீன் பிடித்துறையை கூட்டுச் சேர்ந்து அபிவிருத்தி செய்வதற்காக, இலங் கையைச் சார்ந்த ஆழ்கடல் பிரதேசத்தில் 2011 ஆம் ஆண் டளவில் 1000 பாரிய மீன்பிடி இழுவைக் கப்பல்களை சேவையில் விடுவதற்கான ஒப்பந்தம் கைச்சாத்திட்டுள்ளது. இந்த மீன்பிடி இழுவை கப்பல்கள் மீன்பிடி கூட்டுத்தாபனத்தின் பூரணகட்டுப் பாட்டின் கீழ் இருக்கும்.
இலங்கை இந்து சமுத்திரத்தில் மீன்வளம் நிறைந்த ஆழ்கடலை நாலாபக்கங்களிலும் கொண்டிருக்கின்ற போதிலும் நாம், சிறிய தீவு களைக் கொண்ட ஜப்பான், தாய்வான் ஏன் மாலைதீவு குடியரசின் அளவுக்காவது மீன்களைப் பிடித்து தேசிய வருமானத்தைப் பெருக் கிக் கொள்ள முடியாத கஷ்டநிலையில் இருக்கின்றோம். 
எனவே, இனிமேலும் இலங்கைக்கு வெளிநாட்டிலிருந்து மீனை இறக்குமதி செய்வதையும், ரின் மீன்களின் இறக்குமதிகளையும் முற்றாகத் தடை செய்ய வேண்டுமானால், நாம் எப்படியாவது எமது தேசிய மீன் உற்பத்தியை பெருக்க வேண்டும் என்ற தீர்மானத்துடன் அரசாங்கம் இப்போது துரிதகதியில் நடவடிக்கைகளை மேற்கொண்டு வருகிறது.
அரசாங்கம் மீன் உற்பத்தியை இன்னும் ஓராண்டுக்குள் பல் மடங்கு அதிகரிப்பதன் மூலம், இந்நாட்டு மக்களுக்கு போஷாக்கு உணவான மீனை நியாயமான, மிகக் குறைந்த விலைக்கு சந்தைப்படுத்து வதற்கும் மீன்பிடிக் கூட்டுத்தாபனம் தீர்மானித்து, நாடெங்கிலும் 250 மீன் விற்பனை நிலையங்களை திறக்கவுள்ளது. இவற்றில் 40 களுத்துறை மாவட்டத்தில் திறக்கப்படும்.
இன்று, நாடெங்கிலும் உள்ள 18 பாரிய மீன்பிடி துறைமுகங்களின் எண்ணிக்கையை 26 ஆக அதிகரிப்பதற்கும் அரசாங்கம் தீர் மானித்துள்ளது. வட இலங்கையின் கரையோர பிரதேசத்திற்கு இவற் றில் 2 மீன்பிடித் துறைமுகங்கள் சிலாவத்துறையிலும், குரு நகரிலும் நிர்மாணிக்கப்படவுள்ளன. இன்று, யுத்தம் முடிவடைந்து இருப்பதனால் வடபகுதியின் மீன் உற்பத்தி 70 வீதம் அதிகரித்து இருக்கிறது என்றும், இது போன்று நாடெங்கிலும் இப்போது மீன் உற்பத்தி 43 சதவீதம் உயர்ந்திருக்கிறது என்றும் மீன்பிடித் துறை அமைச்சர் தெரிவித்தார். 
ஆழ்கடல் மீன்பிடித்துறையை மட்டுமன்றி, நன்னீர் மீனவர்களின் வாழ்வாதாரத்தை பெருக்குவதற்காகவும் அரசாங்கம் இப்போது பெரும்பாலான ஏரிகளிலும், குளங்களிலும் மீன்பிடித் தொழிலில் ஈடுபடுவோருக்கு படகுகள், வலைகள் மற்றும் தேவையான இயந்திரப் படகுகளையும் சலுகை அடிப்படையில் பெற்றுக்கொடுத்து வருகிறது.
நாடெங்கிலும் உள்ள சிறிய மீன்பிடித்துறை முகங்களின் எண் ணிக்கையை 70 லிருந்து 200 ஆக அதிகரிப்பதற்கும் நடவடிக் கைகள் எடுக்கப்பட்டுள்ளன. இவற்றில் வடபகுதி கரையோர பிர தேசத்தில் புதிதாக 25 சிறிய துறைமுகங்கள் ஸ்தாபிக்கப்பட வுள்ளன.
அரசாங்கம் டென்மார்க், சீனா, தென்கொரியா போன்ற நாடுகளின் நிதியுதவியுடன் இந்தத் திட்டங்களை நிறைவேற்றி வருகின்றது.
மஹிந்த சிந்தனையில் இந்நாட்டிலுள்ள மீன்பிடித் தொழிலில் ஈடுபடும் அனைவருக்கும் நல்ல வசதிகளைக் கொண்ட, இயந்திரங்கள் இணைக்கப்பட்ட படகுகள், வலைகள் மற்றும் மீன்பிடி உபகர ணங்களைப் பெற்றுக்கொடுப்பதுடன், அவர்களுக்கு இந்த தொழிலைச் செய்வதற்கு உகந்த வகையில் மீன்பிடித்துறை முகங்கள் ஏற்படுத்தப்படுவதுடன், நன்னீர் மீன்பிடித் தொழிலில் ஈடுபடுவோருக்கும் சகல உதவிகளும் செய்து கொடுக்கப்படும் என்றும் குறிப்பிடப்பட்டுள்ளது.
ஜனாதிபதி மஹிந்த ராஜபக்ஷ, 2010 ஆம் ஆண்டு ஜனாதிபதித் தேர்தலின் போது வெளியிட்ட மஹிந்த சிந்தனை எதிர்கால முன் னோக்கு என்ற கொள்கைப் பிரகடனத்தின் அடிப்படையில் இன்று, இந்நாட்டு மக்கள் அனைவருக்கும் போஷாக்கு உணவாக மீனைப் பெற்றுக்கொடுப்பதற்கு எடுத்துவரும் நடவடிக்கைகள் அடுத்த ஆண்டின் நடுப்பகுதியில் எங்கள் மக்களின் உடல் ஆரோக் கியத்தை வலுப்படுத்துவதற்கு நிச்சயம் பேருதவியாக அமையும்.
மீனவ குடும்பங்களுக்கு கடற்கரைகளுக்கு அருகில் வசதியான வீடமைப்பு திட்டங்களை அமைத்தல், அவர்களின் பிள்ளை களுக்குப் பாடசாலைகளுக்கு சென்று கல்வி கற்பதற்கான வசதிகளைச் செய்து கொடுத்தல், மீனவர்களுக்கான ஓய்வூதியத் திட்டத்தை விரைவில் நடைமுறைப்படுத்துதல், மீனவ குடும் பங்களைச் சேர்ந்த கைம்பெண்களுக்கு சுயவேலைத்திட்டத்தின் மூலம் வாழ்வாதாரத்தைப் பெற்றுக்கொடுப்பதற்கு உதவி செய்தல் போன்ற நடவடிக்கைகளையும் அரசாங்கம் இப்போது மேற்கொண்டு வருகிறது. இந்த நல்ல திட்டங்கள் எங்கள் நாட்டின் மீனவ சமூகத்திற்கு மனநிறைவை ஏற்படுத்தும்.
