தோட்டத் தொழிலாளியின் பயிர்ச் செய்கையைஅழிக்க தோட்ட நிர்வாகம் முயற்சி


(இங்கிரிய தினகரன் நிருபர்)
ஹொரணை பிரதேசத்திலுள்ள தோட்டத் தொழிலாளி ஒருவர் தமது குடியிருப்புக்கு முன்னால் உள்ள வீட்டுத் தோட்டத்தில் நீண்ட காலமாக மேற்கொண்டு வரும் தென்னை, வாழை, மரவள்ளி மற்றும் பயிர் வகைகள் கொண்ட காணியை தோட்ட நிர்வாகம் கைப்பற்றும் நடவடிக்கையில் ஈடுபட்டு வருவதாகத் தெரிவிக்கப்படுகிறது.
விளையாட்டு மைதானத்துக்கென ஒதுக்கப்பட்டுள்ள காணியுடன் பயிர்ச்செய்கை மேற்கொள் ளப்பட்டுள்ள காணியையும் உள்ளடக்கும் நோக்குடனேயே தோட்ட நிர்வாகம் நடவடிக்கையை மேற்கொண்டு வருவதாக மேலும் தெரிவிக்கப்படுகிறது.
இது தொடர்பாக கிராம உத்தியோகத்தர், விவசாய அபிவிருத்தி அதிகாரி, பொலிஸார் ஆகியோரின் கவனத்துக்கும் கொண்டு வரப்பட்டுள்ளதுடன் மத்துகம பிரதேசத்தைச் சேர்ந்த தொழிற்சங்கப் பிரதிநிதி ஒருவரின் கவனத்துக்குக் கொண்டு வரப்பட்டுள்ளது.
நீண்ட காலமாக இவர் இங்கு பயிர்ச்செய்கை மேற்கொண்டு வரும் அதேவேளையில் 2007ம்ஆண்டிலும் தொழிலாளர்கள் இது போன்று மேற்கொண்டிருந்த பயிர்ச் செய்கையைத் தோட்ட நிர்வாகம் அழித்து பெரும் சேதம் விளைவித்தமை குறிப்பிடத்தக் கதாகும்.
பயிரிடப்படாத தோட்டக்கா ணிகளை சுவீகரித்து வேலை வாய்ப்பின்றி இருக்கும் இளை ஞர்களுக்கு பகிர்ந்தளிக்க அரசாங்கம் திட்டம் மேற்கொண்டிருக்கும் வேளையில் மேற்கொள்ள ப்பட்டுள்ள பயிர்ச்செய்கையை தோட்ட நிர்வாகம் அழிக்க முற்படுவது குறித்து தொழிலாளர்கள் அதிருப்தி தெரிவித்துள்ளனர்.
