அறிந்து கொள்வோம்!



அர்ஷ் - ஆட்சி பீடம், சிம்மாசனம், இறைவனின் ஆட்சிக்கேந்திரமான ஓரிடம்
ஜkரதுல் அரப் - இது செங்கடலுக்கும் வளை குடாவுக்கும் இடையே தென்மேற்கு ஆசியாவில் அமைந்துள்ள துணைக் கண்டம் ஆகும். யமன், ஓமான், சவூதி அரேபியா, ஐக்கிய அரபு எமிரேட்ஸ், கதார், குவைத் நாடுகள் இதில் அடங்கும்.
ரபு தீபகற்பம் என அழைக்கப்படும்.
அவ்தாஸ் - ஹவாஸின் குலத்தார் குடியிருந்த பகுதியில் இருந்த ஒரு பள்ளத்தாக்கின் பெயர். ஹுனைன் போரில் தப்பியோடிய ஹவாஸின் குலத்தார் மீண்டும் போருக்குத் தயாரானார்கள். அவர்களை ஒடுக்க நடைபெற்ற போரே ‘அவ்தாஸ் போர்’ இதற்கு அபூ அமிர் படைப்பிரிவு என்ற பெயரும் உண்டு.
அன்சாரிகள்: ‘உதவியாளர்கள்’ என்பது பொருளாகும். நபி (ஸல்) அவர்களின் காலத்தில் வாழ்ந்த மதீனா நகர முஸ்லிம்களை இது குறிக்கும்.
அத் - யமன் நாட்டின் கடலோரப் பகுதிகளில் கி.மு. 200 இல் வாழ்ந்த அரபுப் பழங்குடியினர். இவர்களுக்கு ஹ¥த் (அலை) அவர் நபியாக நியமிக்கப்பட்டார்கள்.
இப்லீஸ் - ஷைத்தான்களின் தந்தைக்குப் பெயர். இவன் நெருப்பினால் படைக்கப்பட்டவன். ஜின் இனத்தைச் சேர்ந்தவனான இவனுக்கு சந்ததிகளும் சேனைகளும் உண்டு. மறைவாக இருந்து கொண்டே மனிதர்களை வழி கெடுப்பதே இவர்களின் முக்கிய பணியாகும்.
இஹ்ராம் - ஹஜ், அல்லது உம்ரா வழிபாட்டை நாடி அதற்காக மனதில் உறுதி எடுத்துக் கொள்வது, அப்போது அணியும் ஆடைக்கு ‘இஃராம் ஆடை’ என்பர். இது தைக்கப்படாத இரு துண்டுகளான வெள்ளாடை ஆகும்.
உம்ரதுல்களா - விடுபட்ட உம்ரா ஹிஜ்ரி 7 ஆம் ஆண்டு நபிகளாரும் 2000 நபித்தோழர்களும் நிறைவேற்றிய உம்ரா, ஹிஜ்ரி 6 ஆம் ஆண்டு நிறைவேற்ற முடியாமற்போன உம்ராவுக்குப் பிரதியாகவே இதை நிறைவேற்றினர்.
உஸ்ஸா - அறியாமை காலத்தில் குறைஷியர் வணங்கிவந்த சிலைகளில் ஒன்று.
கலீபா - இதற்கு பிரதிநிதி என்று பொருள். நபிகளாருக்குப் பின்னர் ஆட்சிக்கு வந்த முஸ்லிம் ஆட்சித் தலைவர்கள் கலீபாக்கள் எனப்பட்டனர்.
மெளலவி:
எம்.எஸ்.எம். ஹாரிஸ் (கபூரி)
