அரசு குடியிருப்புகளில் இருந்து முன்னாள் அமைச்சர்கள் வெளியேற்றம்



தமிழகத்தில் புதிதாக பதவியேற்றுள்ள அமைச்சர்களுக்கு அரசு முக்கிய பிரமுகர்கள் குடியிருப்பில் வீடுகள் ஒதுக்கப்பட உள்ளதால், தற்போது அதில் குடியிருக்கும் தி.மு.க முன்னாள் அமைச்சர்கள், விரைவாக வெளியேறி வருகின்றனர்.
தமிழகத்தில் தற்போது புதிதாக பதவியேற்றுள்ள 33 அமைச்சர்களுக்கும், அரசு சார்பில் வீடுகள் வழங்கப்பட உள்ளன. சென்னை, கிரீன்வேஸ் சாலையில் உள்ள முக்கிய பிரமுகர்கள் குடியிருப்பில் அமைந்துள்ள இந்த வீடுகளில் தற்போது தி.மு.கவின் முன்னாள் அமைச்சர்கள் வசித்து வருகின்றனர். நடந்து முடிந்த சட்ட சபை தேர்தலில், அ. தி.மு.க வெற்றி பெற்றதையடுத்து, புதிதாக பொறுப்பேற்றுள்ள 33 அமைச்சர்களுக்கும் ஓரிரு நாட்களில் இக்குடியிருப்பில் வீடுகள் ஒதுக்கப்பட உள்ளன. இதனால் அங்கு வசித்து வந்த தி.மு.க வின் அமைச்சர்கள் தங்களது வீடுகளை காலி செய்துகொண்டு, அங்கிருந்து விரைவாக வெளியேறி வருகின்றனர்.
து குறித்து பெயர் வெளியிட விரும்பாத பொதுப் பணித்துறை உதவி பொறியாளர் கூறும்போது, ‘இக்குடியிருப்பில் மொத்தம் 25 வீடுகள் உள்ளன. இதில், வசித்து வந்த தி.மு.க வின் முன்னாள் அமைச்சர்கள் பெரும்பாலானோர் தங்கள் வீடுகளை காலி செய்துவிட்டனர். இதுவரை 17 வீடுகள் காலி செய்யப்பட் டுள்ளன. மீதமுள்ள வீடுகளும் வேகமாக காலிசெய்யப்பட்டு வருகின்றன. இந்த வீடுகளில் முதற்கட்டமாக முன்னாள் அமைச் சர்களின் பெயர் பலகைகள் அகற்றப் பட்டுள்ளன. காலிசெய்யப்பட்ட வீடுகளில் சீரமைத்தல் பணிகளும் தீவிரமாக நடை பெற்று வருகின்றன. அடுத்த சில தினங் களில் இப்பணிகள் முடிவு பெற்றுவிடும். அதன் பின் புதிய அமைச்சர்களிடம் வீடுகள் ஒப்படைக்கப்படும் என்றார்.
