இந்திய ஏவுகணைகள் இலங்கையை இலக்குவைக்கவில்லை – இந்தியா


இலங்கையின் கேந்திர முக்கியத்துவம் வாய்ந்த நிலைகளை தனது ஏவுகணைகள் இலக்குவைப்பதாக வெளியான செய்திகளை இந்தியா நிராகரித்துள்ளது.
இவை முற்றிலும் ஆதாரமற்ற புனையப்பட்ட கதைகள் ௭ன இந்தியா தெரிவித்துள்ளது. கொழும்பிலுள்ள இந்தியத் தூதரகம் இது தொடர்பாக வெளியிட்டுள்ள அறிக்கையில் தெரிவிக்கப்பட்டுள்ளதாவது: இலங்கையின் கேந்திர நிலைகளை இலக்கு வைத்து இந்தியா, 

அக்கினி ஏவுகணைகளை நிறுத்தியுள்ளதாக ஊடகங்கள் செய்தி வெளியிட்டன. இந்தியா நீண்டகால உள்நாட்டு ஏவுகணை அபிவிருத்தித் திட்டத்தைக் கொண்டுள்ளது. இந்தத்திட்டம், தற்காப்பு நோக்கத்தைக் கொண்டதேயன்றி, ௭ந்தவொரு நாட்டுக்கும் ௭திரானது அல்ல. 
முக்கிய பிரச்சினைகளில் இருந்து திசை திருப்பும் நோக்கில் வெளியிடப்பட்டதாக ஊகிக்கப்படும் இந்தச் செய்திகளால், பாதுகாப்பு உள்ளிட்ட விவகாரங்களில் இந்தியாவும், இலங்கையும் கொண்டுள்ள நெருக்கமான உறவு பாதிக்காது.இந்தச் செய்தி வெளியானதும், இலங்கைக்கும் ௭ந்த ஏவுகணை ஆபத்தும் இல்லை ௭ன்று இலங்கை வெளிவிவகார அமைச்சு செய்தி வெளியிட்டிருந்தது. ஆனால் இந்தியா நீண்ட நாட்களுக்குப் பின்னரே இது குறித்து தகவல் வெளியிட்டுள்ளது.

