அத்தியாவசியப் பொருட்களின்விலை அதிகரிப்பு


சென்னை மொத்த சந்தையில், சர்க்கரை விலை ஒரே மாதத்தில், மூடைக்கு 650 ரூபாய் வரை உயர்ந்து உள்ளது. அதேபோல், பருப்பு மற்றும் எண்ணெய் வகைகளின் விலையும் உயர்ந்து உள்ளது. வடமாநிலங்களில் விளைச்சல் குறைவு, வெளிநாட்டிலிருந்து இறக்குமதி குறைவு ஆகியவற்றால், விலை இந்த அளவுக்கு உயர்ந்துள்ளதாக வியாபாரிகள் தெரிவிக்கின்றனர்.
2,950 ரூபாய்க்கு விற்ற 100 கிலோ சர்க்கரை மூடை தற்போது 3,600 ரூபாய்க்கு விற்பனையாகிறது. ஒரே மாதத்தில் மூடைக்கு 650 ரூபாய் அதிகரித்து உள்ளது.
கடந்த மாதம், 6,500 ரூபாய்க்கு விற்ற ஒரு மூடை துவரம் பருப்பு, 100 கிலோ மூடை, 800 ரூபாய் உயர்ந்து, நேற்று 7,700 ரூபாய்க்கு விற்பனையானது, சில்லறையில், 68 ரூபாய்க்கு விற்றது 80 ரூபாயாக உயர்ந்துள்ளது. 
இதுபோன்று கடலை பருப்பு 50 கிலோ மூடை, 2,800 ரூபாயில் இருந்து 550 ரூபாய் அதிகரித்து, 3,450 ரூபாய்க்கு விற்கப்படுகிறது. முதல்ரக உளுந்து 100 கிலோ மூடை 5,100 ரூபாவிலிருந்து, 6,400 ரூபாயாக உயர்ந்து உள்ளது. சில்லறையில் 55 ரூபாயாக இருந்தது. 68 ரூபாயாக எகிறியுள்ளது. பாசிப்பயறு 100 கிலோ மூட்டை 6000 ரூபாயிலிருந்து, 7,700 ரூபாயாக எகிறியுள்ளது. சில்லறையில் 65 ரூபாவாக இருந்தது 17 ரூபாய் உயர்ந்து 82 ரூபாவாக உயர்ந்து உள்ளது.
