நெல்லையில் பிரபல ரவுடி தலைதுண்டிக்கப்பட்டு கொலை


நெல்லை அருகே பிரபல ரவுடியை வெட்டி படுகொலை செய்துவிட்டு தலை மறைவான மர்மக் கும்பலை பொலிஸார் தேடி வருகின்றனர்.
நெல்லை அருகே உள்ள மேலகுன்னத்தூர் கிராமத்தைச் சேர்ந்தவர் திருமலை (35) பிரபல ரவுடி இவர் மீது பல்வேறு காவல் நிலையத்தில் வழக்கு நிலுவையில் உள்ளது. 
இதையடுத்து இவரை நெல்லை டவுண் பொலிஸார் குண்டர் தடுப்பு சட்டத்தின் கீழ் கைது செய்து சிறையில் அடைத்தனர். கடந்த இரண்டு மாதத்திற்கு முன் சிறை யில் இருந்து ஜாமீனில் வெளியே வந்த திருமலை மோட்டார் சைக்கிளில் நெல்லை டவுனுக்கு சென்று கொண்டிருந் தார். அப்போது கல்லணை பள்ளி அருகே உள்ள சாலையில் நின்ற மர்ம கும்பல் ஒன்று அவரை வழிமறித்தது. 
பின்னர், திருமலையை உடல் முழுக்க சரமாரியாக வெட்டியது. திருமலையின் தலையை துண்டாக வெட் டியதில் தலை தனியாக அறுந்து விழுந்தது. திருமலை இறந்ததை உறுதி செய்த இந்த கும்பல் அங்கிருந்து தலைமறை வானது. தகவல் அறிந்த மாநகர பொலிஸ் கமிஷனர் வரதராஜூ, துணை கமிஷனர் ஜெயபாலன், உதவி கமிஷனர் ஸ்டாலின் ஆகியோர் சம்பவ இடத்திற்கு விரைந்து சென்று விசாரணை நடத்தினர்.
