கேரளாவில் வசிக்கும் தமிழர்கள் மீது தாக்குதல்

கண்டித்து பா. ம. க. பிரமுகர்தற்கொலை முயற்சி
கேரளாவில் வசிக்கும் தமிழர்கள் மீது தாக்குதலை கண்டித்து பா. ம. க. பிரமுகர் தனக்கு தானே கழுத்தில் பிளேடால் வெட்டி தற்கொலைக்கு முயன்றார். 
முல்லைப் பெரியாறு விவகாரத்தில் கேரளாவில் வசிக்கும் தமிழர்கள் தாக்கப்படுகின்றனர்.
இதைக் கண்டித்து தென் மாவட்டங்களில் பல கட்ட போராட்டங்கள் நடந்து வருகிறது. 
இதன் எதிரொலியாக தமிழகத்தில் இருக்கும் கேரள மாநிலத்தவர்கள் நடத்தும் கடைகள் மீது தாக்குதல் சம்பவங்கள் நடக்கின்றன.
வேளச்சேரி பிள்ளையார் கோயில் தெருவை சேர்ந்தவர் ரமேஷ் (36) 178வது வட்ட பா. ம. க. துணைத்தலைவர் இவர், வேளச்சேரி பைபாஸ் சாலைக்கு வந்தார். அங்கு கேரளாவை சேர்ந்த ஒருவர் நடத்தும் ஹோட்டல் எதிரே நின்று, ‘எங்களது உடன்பிறப்புகள் உங்கள் மாநிலத்தில் இருந்து விரட்டி அடிக்கப்படுகின்றனர். 
அவர்களது உடமைகள் சூறையாடப்படு கிறது. அப்படி இருக்கும்போது நீங்கள் மட்டும் எப்படி இங்கு ஹோட்டல் நடத்தலாம்’ தமிழன் என்ன சொரணை இல்லாத பிண்டமா?’ என்று கூச்சலிட்டார். பின்னர் அங்கிருந்த கல்லை எடுத்து ஓட்டல் மீது வீச முயன்றார்.
இதைப் பார்த்த அந்த பகுதியினர் ஓடி வந்தனர். அவரை சமாதானப்படுத்த முயன்றனர். அப்போது, ரமேஷ் திடீரென பிளேடால் தனது கழுத்தை கிழித்துக் கொண்டார். 
